
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 163 

12 Ιουλίου 2013 


ΝΟΜΟΣ ΥΠ’ ΑΡΙΘ. 4170 

Ενσωμάτωση της Οδηγίας 2011/16/ΕΕ, ρυθμίση θεμάτων 
της ΕΛ.Τ.Ε., αναμόρφωση Οργανισμού του Ν.Σ.Κ. και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΕΝΣΩΜΑΤΩΣΗ ΣΤΟ ΕΘΝΙΚΟ ΔΙΚΑΙΟ ΤΗΣ ΟΔΗΓΙΑΣ 
2011/16/ΕΕ ΤΟΥ ΣΥΜΒΟΥΛΙΟΥ ΤΗΣ 15ης 

ΦΕΒΡΟΥΑΡΙΟΥ 2011 ΣΧΕΤΙΚΑ ΜΕ ΤΗ ΔΙΟΙΚΗΤΙΚΗ 
ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΦΟΡΟΛΟΓΙΑΣ 
ΚΑΙ ΚΑΤΑΡΓΗΣΗ ΤΗΣ ΟΔΗΓΙΑΣ 77/799/ΕΟΚ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός 

Με τα άρθρα 1 έως και 25 εναρμονίζεται η ελληνι¬ 
κή νομοθεσία με τις διατάξεις της υπ’ αριθ. 2011/16/ΕΕ 
Οδηγίας του Συμβουλίου της 15ης Φεβρουάριου 2011 (ΕΕ 

I. 64 της 11.3.2011), σχετικά με τη διοικητική συνεργα¬ 
σία στον τομέα της φορολογίας και με την κατάργηση 
της Οδηγίας 77/799/ΕΟΚ του Συμβουλίου της 19ης Δε¬ 
κεμβρίου 1977, σχετικά με την αμοιβαία συνδρομή των 
αρμόδιων αρχών των κρατών-μελών στον τομέα των 
άμεσων φόρων και των φόρων επί των ασφαλίστρων 
(ΕΕ 1_336 της 27.12.1977), η οποία έχει ενσωματωθεί στην 
ελληνική νομοθεσία με τις διατάξεις του Κεφαλαίου Β' 
«ΑΜΟΙΒΑΙΑ ΕΝΔΟΚΟΙΝΟΤΙΚΗ ΒΟΗΘΕΙΑ» του ν. 1914/1990 
(Α' 178 ), όπως ισχύει. 

Αρθρο 2 

Αντικείμενο 

(άρθρο 1 της Οδηγίας 2011/16/ΕΕ) 

1. Με τα άρθρα 1 έως και 25 ορίζονται οι κανόνες και οι 
διαδικασίες βάσει των οποίων οι ελληνικές αρχές συνερ¬ 
γάζονται με τις αρχές των κρατών-μελών με στόχο την 
ανταλλαγή πληροφοριών που είναι εύλογα συναφείς με 
την εφαρμογή και την επιβολή της ελληνικής νομοθεσίας 
ή της εθνικής νομοθεσίας των κρατών-μελών, όσον αφο¬ 
ρά στους φόρους οι οποίοι αναφέρονται στο άρθρο 3. 


Οι πληροφορίες αυτές μπορούν επίσης να χρησιμοποι¬ 
ούνται για την εκτίμηση και την επιβολή άλλων φόρων 
και δασμών που καλύπτονται από το άρθρο 296 του 
ν. 4072/2012 (Α' 86) (άρθρο 2 της Οδηγίας 2010/24/ ΕΕ 
του Συμβουλίου, της 16ης Μαρτίου 2010, περί αμοιβαίας 
συνδρομής για την είσπραξη απαιτήσεων σχετικών με 
φόρους, δασμούς και άλλα μέτρα, ΕΕ Ι_ 84 της 31.3.2010), 
ή για την εκτίμηση και επιβολή υποχρεωτικών εισφορών 
κοινωνικής ασφάλισης. 

2. Τα άρθρα 2 έως και 24 δεν θίγουν την εφαρμογή 
των διατάξεων αμοιβαίας συνδρομής επί ποινικών υπο¬ 
θέσεων μεταξύ των ελληνικών αρχών και των αρχών 
των κρατών-μελών. Επίσης, δεν θίγουν την τήρηση τυ¬ 
χόν υποχρεώσεων που υπέχουν οι ελληνικές αρχές σε 
σχέση με την ευρύτερη διοικητική συνεργασία βάσει 
άλλων νομικών πράξεων, συμπεριλαμβανομένων των 
διμερών ή πολυμερών συμφωνιών. 

Άρθρο 3 

Πεδίο εφαρμογής 
(άρθρο 2 της Οδηγίας 2011/16/ΕΕ) 

1. Τα άρθρα 1 έως και 25 ισχύουν σε όλους τους φό¬ 
ρους κάθε τύπου που εισπράττονται από την Ελλάδα 
ή από κράτος-μέλος εξ ονόματος του ή από εδαφικές 
ή διοικητικές υποδιαιρέσεις του, συμπεριλαμβανομένων 
των τοπικών αρχών του. 

2. Με την επιφύλαξη της παραγράφου 1, τα άρθρα 
1 έως και 25 δεν εφαρμόζονται στο φόρο προστιθέ¬ 
μενης αξίας (Φ.Π.Α.) και στους δασμούς, ούτε στους 
ειδικούς φόρους κατανάλωσης που καλύπτονται από 
άλλη νομοθεσία της Ευρωπαϊκής Ένωσης περί διοικη¬ 
τικής συνεργασίας μεταξύ κρατών-μελών. Τα άρθρα 1 
έως και 25 δεν εφαρμόζονται, επίσης, όσον αφορά στις 
υποχρεωτικές εισφορές κοινωνικής ασφάλισης πληρω¬ 
τέες προς την Ελλάδα ή προς άλλο κράτος-μέλος ή 
προς μια διοικητική 

υποδιαίρεσή του ή προς τα ιδρύματα κοινωνικών 
ασφαλίσεων δημοσίου δικαίου. 

3. Σε καμία περίπτωση οι φόροι που αναφέρονται 
στην παράγραφο 1 δεν μπορεί να θεωρηθεί ότι περι¬ 
λαμβάνουν τα εξής: 

α) τέλη, όπως για πιστοποιητικά ή άλλα έγγραφα που 
εκδίδονται από τις δημόσιες αρχές- 

β) οφειλές συμβατικού χαρακτήρα, όπως αμοιβές επι¬ 
χειρήσεων κοινής ωφελείας. 

4. Τα άρθρα 1 έως και 25 ισχύουν για φόρους που ανα- 
φέρονται στην παράγραφο 1, οι οποίοι εισπράττονται 
σε έδαφος όπου εφαρμόζονται οι Συνθήκες δυνάμει 
του άρθρου 52 της Συνθήκης για την Ευρωπαϊκή Ένωση. 

Άρθρο 4 
Ορισμοί 

(άρθρο 3 της Οδηγίας 2011/16/ΕΕ) 

Για την εφαρμογή των άρθρων 1 έως και 25 νοούνται 
ως: 

1. «αρμόδια αρχή» κράτους-μέλους: η αρχή η οποία 
έχει ορισθεί για το λόγο αυτόν από το κράτος-μέλος. 
Όταν ενεργούν σύμφωνα με τα άρθρα 2 έως και 24: 

- η κεντρική υπηρεσία διασύνδεσης, 

- ένα τμήμα διασύνδεσης ή 

- ένας αρμόδιος υπάλληλος, 

όπως ορίζονται στις παραγράφους 2, 3 και 4 του πα¬ 
ρόντος άρθρου, θεωρούνται επίσης, ως αρμόδιες αρχές 
κατ’ ανάθεση σύμφωνα με το άρθρο 5' 

2. «κεντρική υπηρεσία διασύνδεσης»: η υπηρεσία η 
οποία έχει ορισθεί για το λόγο αυτόν, με κύρια αρμο¬ 
διότητα τις επαφές με άλλα κράτη-μέλη στον τομέα 
της διοικητικής συνεργασίας· 

3. «τμήμα διασύνδεσης»: οποιαδήποτε υπηρεσία, πλην 
της κεντρικής υπηρεσίας διασύνδεσης, που έχει ορισθεί 
για την απευθείας ανταλλαγή πληροφοριών 

4. «αρμόδιος υπάλληλος»: οποιοσδήποτε υπάλληλος 
που μπορεί να προβαίνει σε απευθείας ανταλλαγή πλη¬ 
ροφοριών, για την οποία έχει εξουσιοδοτηθεί 

5. «αιτούσα αρχή»: η κεντρική υπηρεσία διασύνδεσης, 
τμήμα διασύνδεσης ή οποιοσδήποτε αρμόδιος υπάλλη¬ 
λος κράτους-μέλους που υποβάλλει αίτημα συνδρομής 
εξ ονόματος της αρμόδιας αρχής· 

6. «λαμβάνουσα αρχή»: η κεντρική υπηρεσία διασύν¬ 
δεσης, τμήμα διασύνδεσης ή οποιοσδήποτε αρμόδιος 
υπάλληλος κράτους-μέλους που λαμβάνει αίτημα συν¬ 
δρομής εξ ονόματος της αρμόδιας αρχής· 

7. «διοικητική έρευνα»: κάθε έλεγχος, εξακρίβωση και 
ενέργεια που πραγματοποιούν τα κράτη-μέλη κατά την 
άσκηση των καθηκόντων τους, με σκοπό τη διασφάλιση 
της ορθής εφαρμογής της φορολογικής νομοθεσίας· 

8. «ανταλλαγή πληροφοριών κατόπιν αιτήματος»: η 
ανταλλαγή πληροφοριών βάσει αιτήματος το οποίο 
απευθύνει το αιτούν κράτος-μέλος προς το λαμβάνον 
κράτος-μέλος, για μια συγκεκριμένη υπόθεση· 

9. «αυτόματη ανταλλαγή»: η συστηματική κοινοποίηση 
προς άλλο κράτος-μέλος χωρίς προηγούμενο αίτημα, 
προκαθορισμένων πληροφοριών ανά τακτά εκ των 
προτέρων καθορισμένα διαστήματα. Στο πλαίσιο του 
άρθρου 9 ως διαθέσιμες νοούνται οι πληροφορίες των 
φορολογικών αρχείων του κράτους-μέλους που κοινο¬ 
ποιεί την πληροφορία, η οποία μπορεί να ανακτηθεί, 
σύμφωνα με τις διαδικασίες αυτού του κράτους-μέλους 
για τη συλλογή και επεξεργασία πληροφοριών 

10. «αυθόρμητη ανταλλαγή»: η μη συστηματική κοι¬ 
νοποίηση πληροφοριών, ανά πάσα στιγμή και χωρίς 
προηγούμενο αίτημα, σε άλλο κράτος-μέλος· 

11. «πρόσωπο»: 

α) φυσικό πρόσωπο- 

β) νομικό πρόσωπο, ή 

γ) εφόσον προβλέπεται από την ισχύουσα νομοθεσία, 
ένωση προσώπων στην οποία αναγνωρίζεται δικαιο- 


πρακτική ικανότητα, χωρίς όμως να έχει το καθεστώς 
νομικού προσώπου- 

δ) κάθε άλλο νομικό μόρφωμα οποιουδήποτε χαρα¬ 
κτήρα και μορφής, με ή χωρίς νομική προσωπικότητα, 
που έχει την κυριότητα ή διαχειρίζεται περιουσιακά 
στοιχεία τα οποία, συμπεριλαμβανομένου του εισοδή¬ 
ματος που απορρέει από αυτά, υπόκεινται σε φόρους 
που καλύπτονται από τα άρθρα 1 έως και 25' 

12. «με ηλεκτρονικά μέσα» ή «ηλεκτρονικά»: η χρήση 
ηλεκτρονικού εξοπλισμού για την επεξεργασία, συμπε- 
ριλαμβανομένης της ψηφιακής συμπίεσης και αποθή¬ 
κευσης δεδομένων και η χρησιμοποίηση καλωδιακής 
ή ασύρματης σύνδεσης, οπτικών τεχνολογιών ή άλλων 
ηλεκτρομαγνητικών μέσων 

13. «δίκτυο ΟΟΝ»: η κοινή πλατφόρμα που βασίζεται 
στο Κοινό Δίκτυο Επικοινωνιών (ΟΟΝ), το οποίο έχει 
αναπτυχθεί από την Ένωση για την εξασφάλιση όλων 
των διαβιβάσεων με ηλεκτρονικά μέσα μεταξύ των αρ¬ 
μόδιων τελωνειακών και φορολογικών αρχών. 

Άρθρο 5 
Οργάνωση 

(άρθρο 4 της Οδηγίας 2011/16/ΕΕ) 

1. Ως «αρμόδια αρχή» κατά το άρθρο 4 παράγραφος 
1 ορίζεται η Διεύθυνση Διεθνών Οικονομικών Σχέσεων 
του Υπουργείου Οικονομικών. Η Επιτροπή ενημερώνεται 
αμελλητί για κάθε σχετική μεταβολή. 

2. Ως «κεντρική υπηρεσία διασύνδεσης», κατά το άρ¬ 
θρο 4 παράγραφος 2, ορίζεται το Τμήμα Γ Διεθνούς 
Διοικητικής Συνεργασίας στον τομέα της άμεσης φορο¬ 
λογίας της Διεύθυνσης Διεθνών Οικονομικών Σχέσεων 
του Υπουργείου Οικονομικών. 

Η κεντρική υπηρεσία διασύνδεσης του Υπουργείου 
Οικονομικών ενεργεί: 

α) ως «αιτούσα αρχή» κατά το άρθρο 4 παράγραφος 
5, που υποβάλλει αίτημα συνδρομής εξ ονόματος της 
αρμόδιας αρχής, και 

β) ως «λαμβάνουσα αρχή» κατά το άρθρο 4 παράγρα¬ 
φος 6, που λαμβάνει αίτημα συνδρομής εξ ονόματος 
της αρμόδιας αρχής. 

Η αρμόδια αρχή του Υπουργείου Οικονομικών είναι 
υπεύθυνη για την ενημέρωση της Επιτροπής και των 
άλλων κρατών-μελών σχετικά με τον ορισμό της κε¬ 
ντρικής υπηρεσίας διασύνδεσης. 

3. Η κεντρική υπηρεσία διασύνδεσης του Υπουργείου 
Οικονομικών συνεργάζεται με κάθε αρμόδια φορολογική 
ή τελωνειακή αρχή, ανάλογα με την περίπτωση, για τους 
σκοπούς εφαρμογής των άρθρων 1 έως και 25. 

4. Ως «τμήματα διασύνδεσης» κατά το άρθρο 4 παρά¬ 
γραφος 3 ορίζονται: 

α) η Διεύθυνση Ελέγχων του Υπουργείου Οικονομι¬ 
κών, και 

β) η Διεύθυνση Ελέγχου Τελωνείων του Υπουργείου 
Οικονομικών. 

Τα τμήματα διασύνδεσης του Υπουργείου Οικονο¬ 
μικών ενεργούν ως «αιτούσα αρχή» και «λαμβάνουσα 
αρχή» κατά το άρθρο 4 παράγραφοι 5 και 6, ανάλογα 
με την περίπτωση, για το σκοπό της εφαρμογής της 
διοικητικής συνεργασίας που προβλέπεται στα άρθρα 
12 και 13. 

5. Η αρμόδια αρχή του Υπουργείου Οικονομικών δύνα- 
ται να ορίζει τμήμα ή τμήματα διασύνδεσης, εκτός των 

αναφερόμενων στην παράγραφο 4. Με απόφαση του 
Υπουργού Οικονομικών συνιστάται το τμήμα ή τα τμήμα¬ 
τα αυτά και καθορίζονται οι αρμοδιότητες τους, καθώς 
και κάθε αναγκαία λεπτομέρεια για τη λειτουργία τους. 
Η κεντρική υπηρεσία διασύνδεσης του Υπουργείου Οι¬ 
κονομικών με ευθύνη της ενημερώνει τον κατάλογο των 
τμημάτων διασύνδεσης και τον διαθέτει στις κεντρικές 
υπηρεσίες διασύνδεσης των άλλων κρατών-μελών και 
στην Επιτροπή. 

6. Όταν ένα τμήμα διασύνδεσης αποστέλλει ή λαμ¬ 
βάνει αίτημα ή απάντηση σε αίτημα συνεργασίας, 
ενημερώνει την κεντρική υπηρεσία διασύνδεσης του 
Υπουργείου Οικονομικών δια της αρμόδιας αρχής του 
Υπουργείου Οικονομικών. 

7. Όταν ένα τμήμα διασύνδεσης λαμβάνει αίτημα συ¬ 
νεργασίας που συνεπάγεται διοικητικές ενέργειες εκτός 
του πεδίου των αρμοδιοτήτων του, διαβιβάζει αμελλητί 
το αίτημα αυτό στην κεντρική υπηρεσία διασύνδεσης 
του Υπουργείου Οικονομικών δια της αρμόδιας αρχής 
του Υπουργείου Οικονομικών και ενημερώνει σχετικά 
την αιτούσα αρχή του άλλου κράτους-μέλους. Σε αυ¬ 
τήν την περίπτωση, οι προθεσμίες που προβλέπονται 
στο άρθρο 8 αρχίζουν από την επόμενη ημέρα της 
διαβίβασης του αιτήματος συνεργασίας στην κεντρική 
υπηρεσία διασύνδεσης. 

8. Η κεντρική υπηρεσία διασύνδεσης και τα τμήμα¬ 
τα διασύνδεσης, όπως ορίζονται στις διατάξεις του 
παρόντος άρθρου, ενεργούν ως αρμόδιες αρχές κατ’ 
ανάθεση. 

ΚΕΦΑΛΑΙΟ Β' 

ΑΝΤΑΛΛΑΓΗ ΠΛΗΡΟΦΟΡΙΩΝ 
ΤΜΗΜΑ Α' 

ΑΝΤΑΛΛΑΓΗ ΠΛΗΡΟΦΟΡΙΩΝ ΚΑΤΟΠΙΝ ΑΙΤΗΜΑΤΟΣ 
Άρθρο 6 

Ανταλλαγή πληροφοριών κατόπιν αιτήματος 
(άρθρο 5 της Οδηγίας 2011/16/ΕΕ) 

1. Κατόπιν αιτήματος της αιτούσας αρχής κράτους- 
μέλους, η λαμβάνουσα ελληνική αρχή κοινοποιεί στην 
αιτούσα αρχή οποιαδήποτε πληροφορία αναφέρεται 
στο άρθρο 2 παράγραφος 1, που διαθέτει ή αποκτά 
κατόπιν ελέγχων ή άλλων διοικητικών ενεργειών. 

2. Η αιτούσα ελληνική αρχή δύναται να αποστείλει αί¬ 
τημα ανταλλαγής πληροφοριών στη λαμβάνουσα αρχή 
κράτους-μέλους, κατά τα οριζόμενα στην παράγραφο 1. 

Αρθρο 7 

Διοικητικές έρευνες 
(άρθρο 6 της Οδηγίας 2011/16/ΕΕ) 

1. Η λαμβάνουσα ελληνική αρχή προβαίνει σε διοικητι¬ 
κές ενέργειες οι οποίες απαιτούνται για τη συγκέντρω¬ 
ση των πληροφοριών που αναφέρονται στο άρθρο 6. 

2. Το αίτημα το οποίο αναφέρεται στο άρθρο 6 μπορεί 
να περιλαμβάνει αιτιολογημένο αίτημα για τη διενέργεια 
ελέγχου ή άλλων συγκεκριμένων διοικητικών ενεργειών. 
Εάν η λαμβάνουσα ελληνική αρχή θεωρεί ότι δεν είναι 
αναγκαία η διενέργεια ελέγχου ή άλλων διοικητικών 
ενεργειών, αιτιολογεί αμέσως τη θέση αυτή στην αι¬ 
τούσα αρχή κράτους-μέλους. 

3. Προκειμένου να συγκεντρώσει τις αιτούμενες πλη¬ 
ροφορίες ή να διεξαγάγει τον αιτούμενο έλεγχο ή τις 
άλλες διοικητικές ενέργειες, η λαμβάνουσα ελληνική 


αρχή ακολουθεί τις ίδιες διαδικασίες, όπως όταν ενεργεί 
με δική της πρωτοβουλία ή κατόπιν αιτήματος άλλης 
αρχής η οποία έχει την έδρα της στην Ελλάδα. 

4. Σε περίπτωση αιτιολογημένου ρητού αιτήματος 
από την αιτούσα αρχή κράτους-μέλους, η λαμβάνουσα 
ελληνική αρχή κοινοποιεί πρωτότυπα έγγραφα, εφόσον 
τούτο δεν αντιβαίνει στην κείμενη νομοθεσία. 

Άρθρο 8 
Προθεσμίες 

(άρθρο 7 της Οδηγίας 2011/16/ΕΕ) 

1. Η λαμβάνουσα ελληνική αρχή παρέχει τις πληροφο¬ 
ρίες οι οποίες αναφέρονται στο άρθρο 6 το ταχύτερο 
δυνατόν και το αργότερο εντός έξι μηνών από την ημε¬ 
ρομηνία παραλαβής του αιτήματος. 

Ωστόσο, όταν οι πληροφορίες αυτές είναι ήδη διαθέ¬ 
σιμες, τότε η λαμβάνουσα ελληνική αρχή τις διαβιβάζει 
εντός δύο μηνών από την ημερομηνία αυτήν. 

2. Σε συγκεκριμένες ειδικές περιπτώσεις, η λαμβάνου¬ 
σα ελληνική αρχή και η αιτούσα αρχή κράτους-μέλους 
δύνανται να συμφωνούν προθεσμίες διαφορετικές από 
αυτές που προβλέπονται στην παράγραφο 1. 

3. Η λαμβάνουσα ελληνική αρχή επιβεβαιώνει στην 
αιτούσα αρχή κράτους-μέλους την παραλαβή του αι¬ 
τήματος αμέσως και σε κάθε περίπτωση το αργότερο 
εντός επτά εργάσιμων ημερών μετά την παραλαβή. Η 
επιβεβαίωση αυτή λαμβάνει χώρα, ει δυνατόν, με ηλε¬ 
κτρονικά μέσα. 

4. Η λαμβάνουσα ελληνική αρχή κοινοποιεί στην αιτού¬ 
σα αρχή κράτους-μέλους τυχόν ελλείψεις του αιτήματος 
και την ανάγκη συμπληρωματικών βασικών πληροφορι¬ 
ών, εντός ενός μηνάς από την παραλαβή του αιτήματος. 
Στην περίπτωση αυτή, οι προθεσμίες που προβλέπονται 
στην παράγραφο 1 αρχίζουν την επομένη της παραλα¬ 
βής των συμπληρωματικών βασικών πληροφοριών, τις 
οποίες ζήτησε η λαμβάνουσα ελληνική αρχή. 

5. Όταν η λαμβάνουσα ελληνική αρχή δεν είναι σε 
θέση να απαντήσει στο αίτημα εμπροθέσμως, ενημε¬ 
ρώνει την αιτούσα αρχή κράτους-μέλους αμέσως και σε 
κάθε περίπτωση εντός τριών μηνών από την παραλαβή 
του αιτήματος σχετικά με τους λόγους καθυστέρησης 
της απάντησης και την ημερομηνία έως την οποία θε¬ 
ωρεί ότι ενδεχομένως θα είναι σε θέση να απαντήσει. 

6. Όταν η λαμβάνουσα ελληνική αρχή δεν διαθέτει τις 
ζητούμενες πληροφορίες και δεν είναι σε θέση να απα¬ 
ντήσει στο αίτημα παροχής πληροφοριών ή αρνείται να 
απαντήσει για τους λόγους που αναφέρονται στο άρθρο 
17, ενημερώνει αμέσως την αιτούσα αρχή κράτους-μέ¬ 
λους για τους λόγους αδυναμίας ή άρνησης παροχής 
αυτών των πληροφοριών και σε κάθε περίπτωση εντός 
ενός μηνάς από την παραλαβή του αιτήματος. 

ΤΜΗΜΑ Β' 

ΑΥΤΟΜΑΤΗ ΑΝΤΑΛΛΑΓΗ ΠΛΗΡΟΦΟΡΙΩΝ 
Αρθρο 9 

Πεδίο εφαρμογής και προϋποθέσεις της αυτόματης 
ανταλλαγής πληροφοριών 
(άρθρο 8 της Οδηγίας 2011/16/ΕΕ) 

1. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, ανταλλάσσει με τις αρμόδι¬ 
ες αρχές των κρατών-μελών, με αυτόματη ανταλλαγή, 
διαθέσιμες πληροφορίες που αφορούν φορολογικές 

περιόδους από την 1η Ιανουάριου 2014 και εξής σχετικά 
με φορολογικούς κατοίκους του κράτους-μέλους που 
λαμβάνει αυτές τις πληροφορίες, όσον αφορά τις ακό¬ 
λουθες κατηγορίες εισοδήματος και κεφαλαίου, όπως 
αυτές ορίζονται στην εθνική νομοθεσία του κράτους- 
μέλους που κοινοποιεί την πληροφορία: 

α) εισόδημα από απασχόληση, 

β) αμοιβές διευθυντών, 

γ) προϊόντα ασφάλειας ζωής που δεν καλύπτονται 
από άλλες νομικές πράξεις της ΕυρωπαϊκήςΈνωσης για 
την ανταλλαγή πληροφοριών και άλλα παρόμοια μέτρα, 

δ) συντάξεις, 

ε) ακίνητη περιουσία και εισόδημα από ακίνητη πε¬ 
ριουσία. 

2. Οι πληροφορίες κοινοποιούνται τουλάχιστον άπαξ 
του έτους, εντός έξι μηνών από το τέλος του φορολο¬ 
γικού έτους κατά τη διάρκεια του οποίου κατέστησαν 
διαθέσιμες. 

3. Πριν από την 1η Ιανουάριου 2014, η αρμόδια αρχή 
του Υπουργείου Οικονομικών, κατά το άρθρο 5 παρά¬ 
γραφος 1, ενημερώνει την Επιτροπή σχετικά με τις δι¬ 
αθέσιμες πληροφορίες που έχει όσον αφορά τις κατη¬ 
γορίες εισοδήματος και κεφαλαίου που απαριθμούνται 
στην παράγραφο 1. Η αρμόδια αρχή του Υπουργείου 
Οικονομικών, κατά το άρθρο 5 παράγραφος 1, γνωστο¬ 
ποιεί στην Επιτροπή οποιεσδήποτε μεταγενέστερες 
μεταβολές σχετικά με τις διαθέσιμες πληροφορίες που 
έχει όσον αφορά τις κατηγορίες εισοδήματος και κεφα¬ 
λαίου που απαριθμούνται στην παράγραφο 1. 

4. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, δύναται να δηλώνει ότι δεν 
επιθυμεί να λάβει πληροφορίες για εισόδημα ή κεφάλαιο 
που δεν υπερβαίνει ένα οριακό ποσό, για κατηγορίες 
εισοδήματος ή κεφαλαίου που αναφέρονται στην πα¬ 
ράγραφο 1 και ενημερώνει σχετικά την Επιτροπή. 

5. Πριν από την 1η Ιουλίου 2016, η αρμόδια αρχή του 
Υπουργείου Οικονομικών, κατά το άρθρο 5 παράγραφος 
1, παρέχει στην Επιτροπή ετήσια στατιστικά στοιχεία 
σχετικά με τον όγκο των αυτόματων ανταλλαγών και, 
στο μέτρο του δυνατού, πληροφορίες σχετικά με τις 
διοικητικές δαπάνες και οφέλη που συνδέονται με τις 
πραγματοποιηθείσες ανταλλαγές. 

6. Σε περίπτωση που η Ελλάδα συμφωνήσει για την 
αυτόματη ανταλλαγή πληροφοριών σχετικά με πρόσθε¬ 
τες κατηγορίες εισοδήματος και κεφαλαίου σε διμερείς 
ή πολυμερείς συμφωνίες που συνάπτει με άλλα κράτη- 
μέλη, κοινοποιεί τις συμφωνίες αυτές στην Επιτροπή. 

7. Με απόφαση του Υπουργού Οικονομικών καθο¬ 
ρίζονται τα πληροφοριακά μέσα, η παροχή στατιστι¬ 
κών στοιχείων και κάθε άλλη ειδικότερη λεπτομέρεια 
σχετικά με την ανταλλαγή πληροφοριών όσον αφορά 
κατηγορίες εισοδήματος και κεφαλαίου που απαριθμού- 
νται στην παράγραφο 1, η οποία λαμβάνει χώρα μεταξύ 
Ελλάδας και κρατών-μελών, σύμφωνα με τις πρακτικές 
ρυθμίσεις για την αυτόματη ανταλλαγή πληροφοριών 
που θεσπίζει η Επιτροπή με τη διαδικασία του άρθρου 
26 παράγραφος 2 της Οδηγίας 2011/16/ΕΕ, πριν από τις 
ημερομηνίες που αναφέρονται στο άρθρο 29 παράγρα¬ 
φος 1 της Οδηγίας 2011/16/ΕΕ. 

8. Οι διατάξεις του παρόντος άρθρου ισχύουν από την 
1η Ιανουάριου 2015. 


ΤΜΗΜΑ Γ' 

ΑΥΘΟΡΜΗΤΗ ΑΝΤΑΛΛΑΓΗ ΠΛΗΡΟΦΟΡΙΩΝ 
Άρθρο 10 

Πεδίο εφαρμογής και προϋποθέσεις της αυθόρμητης 
ανταλλαγής πληροφοριών 
(άρθρο 9 της Οδηγίας 2011/16/ΕΕ) 

1. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, μπορεί να κοινοποιεί αυθορ- 
μήτως στις αρμόδιες αρχές των άλλων κρατών-μελών 
κάθε πληροφορία που περιέρχεται σε αυτήν και η οποία 
ενδέχεται να είναι χρήσιμη για τις αρμόδιες αρχές των 
άλλων κρατών-μελών. 

2. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, κοινοποιεί οπωσδήποτε τις 
αναφερόμενες στο άρθρο 2 παράγραφος 1 πληροφορί¬ 
ες, τις οποίες λαμβάνει από τις ημεδαπές αρχές, στην 
αρμόδια αρχή κάθε άλλου ενδιαφερομένου κράτους- 
μέλους σε οποιαδήποτε από τις εξής περιπτώσεις: 

α) οι ημεδαπές αρχές έχουν βάσιμους λόγους να υπο¬ 
θέτουν ότι στο άλλο κράτος-μέλος υφίσταται διαφυγή 
φόρων- 

β) ένας φορολογούμενος επιτυγχάνει στην Ελλάδα 
μείωση ή απαλλαγή φόρου, η οποία συνεπάγεται γι’ 
αυτόν αύξηση φόρου ή υπαγωγή σε φόρο στο άλλο 
κράτος-μέλος- 

γ) επιχειρηματικές δραστηριότητες που πραγματοποι¬ 
ούνται, μεταξύ ενός προσώπου υποκείμενου σε φόρο 
στην Ελλάδα και ενός προσώπου υποκείμενου σε φόρο 
σε άλλο κράτος-μέλος, σε μία ή περισσότερες άλλες 
χώρες, κατά τέτοιον τρόπο που να ενδέχεται να συ¬ 
νεπάγονται μείωση φόρου στην Ελλάδα ή στο άλλο 
κράτος-μέλος ή και στα δύο- 

δ) οι ημεδαπές αρχές έχουν βάσιμους λόγους να υπο¬ 
θέτουν ότι υφίσταται μείωση φόρου, η οποία προκύ¬ 
πτει από εικονικές μεταφορές κερδών εντός ομάδων 
επιχειρήσεων- 

ε) από πληροφορίες που διαβίβασε στην Ελλάδα η 
αρμόδια αρχή του άλλου κράτους-μέλους συνάγονται 
πληροφορίες που ενδέχεται να έχουν σημασία για την 
αξιολόγηση της επιβολής φόρου σε αυτό το άλλο κρά¬ 
τος-μέλος. 

3. Στην αρμόδια αρχή του Υπουργείου Οικονομικών, 
κατά το άρθρο 5 παράγραφος 1, κοινοποιούνται οι ανα¬ 
φερόμενες στο άρθρο 2 παράγραφος 1 πληροφορίες 
από την αρμόδια αρχή άλλου κράτους-μέλους. 

Άρθρο 11 
Προθεσμίες 

(άρθρο 10 της Οδηγίας 2011/16/ΕΕ) 

1. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, στην οποία καθίστανται δι¬ 
αθέσιμες οι αναφερόμενες στο άρθρο 10 παράγραφος 
2 πληροφορίες, διαβιβάζει τις πληροφορίες αυτές στην 
αρμόδια αρχή κάθε άλλου ενδιαφερομένου κράτους- 
μέλους το ταχύτερο δυνατόν και το αργότερο εντός 
ενός μηνάς από τη στιγμή που κατέστησαν διαθέσιμες 
σε αυτήν. 

2. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, στην οποία κοινοποιούνται 
πληροφορίες, σύμφωνα με το άρθρο 10 επιβεβαιώνει, ει 
δυνατόν με ηλεκτρονικά μέσα, αμέσως και σε κάθε πε- 

ρίπτωση εντός επτά εργάσιμων ημερών, την παραλαβή 
των πληροφοριών στην αρμόδια αρχή που τις παρέσχε. 

ΚΕΦΑΛΑΙΟ Γ' 

ΑΛΛΕΣ ΜΟΡΦΕΣ ΔΙΟΙΚΗΤΙΚΗΣ ΣΥΝΕΡΓΑΣΙΑΣ 
ΤΜΗΜΑ Α' 

ΠΑΡΟΥΣΙΑ ΣΕ ΔΙΟΚΗΤΙΚΕΣ ΥΠΗΡΕΣΙΕΣ 
ΚΑΙ ΣΥΜΜΕΤΟΧΗ ΣΕ ΔΙΟΙΚΗΤΙΚΕΣ ΕΡΕΥΝΕΣ 

Άρθρο 12 

Παρουσία σε διοικητικές υπηρεσίες και συμμετοχή 
σε διοικητικές έρευνες υπαλλήλων αρμόδιων 
αρχών των κρατών-μελών 
(άρθρο 11 της Οδηγίας 2011/16/ΕΕ) 

1. Μετά από αίτημα της αρμόδιας αρχής άλλου κρά- 
τους-μέλους στο αρμόδιο τμήμα διασύνδεσης του 
Υπουργείου Οικονομικών κατά το άρθρο 5 παράγραφος 
4, ανάλογα με την περίπτωση και σχετική εισήγηση 
της αρμόδιας ημεδαπής ελεγκτικής αρχής, μπορεί να 
συμφωνηθεί, στο πλαίσιο διοικητικής συνεργασίας και 
με σκοπό την ανταλλαγή πληροφοριών, η παρουσία 
εξουσιοδοτημένων υπαλλήλων της αιτούσας αρχής στα 
γραφεία της αρμόδιας ημεδαπής ελεγκτικής αρχής. 

2. Η παρουσία των αλλοδαπών εξουσιοδοτημένων 
υπαλλήλων περιορίζεται: 

α) στην ανταλλαγή πληροφοριών με υπαλλήλους της 
αρμόδιας ημεδαπής ελεγκτικής αρχής, και 

β) στην παρουσία τους κατά τις διοικητικές έρευνες 
που διεξάγονται από τα γραφεία της αρμόδιας ημεδα¬ 
πής ελεγκτικής αρχής, χωρίς το δικαίωμα διεξαγωγής 
συνέντευξης με υπόχρεους ή τρίτους. 

Η ανταλλαγή πληροφοριών και οι διοικητικές έρευνες 
πρέπει να αφορούν αποκλειστικά συναλλαγές μεταξύ 
υπόχρεων της αιτούσας αρχής άλλου κράτους-μέλους 
και ημεδαπών υπόχρεων. Σε περίπτωση που οι ζητούμε¬ 
νες πληροφορίες περιέχονται σε έγγραφα, οι αλλοδα¬ 
ποί εξουσιοδοτημένοι υπάλληλοι μπορούν να λαμβάνουν 
αντίγραφα των εγγράφων αυτών. 

3. Οι ημεδαπές ελεγκτικές υπηρεσίες μπορούν αιτιο¬ 
λογημένα να ζητούν, μέσω του αρμόδιου τμήματος δια¬ 
σύνδεσης του Υπουργείου Οικονομικών κατά το άρθρο 
5 παράγραφος 4, ανάλογα με την περίπτωση, την πα¬ 
ρουσία δικών τους εξουσιοδοτημένων υπαλλήλων στα 
γραφεία των αρμόδιων αρχών άλλων κρατών-μελών. 

4. Οι υπάλληλοι που έχουν εξουσιοδοτηθεί από το 
αιτούν κράτος-μέλος να είναι παρόντες σε ένα άλλο 
κράτος-μέλος, σύμφωνα με το παρόν άρθρο, πρέπει ανά 
πάσα στιγμή να είναι σε θέση να επιδείξουν γραπτή 
εξουσιοδότηση, στην οποία να αναφέρονται η ταυτό¬ 
τητά τους και τα επίσημα καθήκοντά τους. 

ΤΜΗΜΑ Β' 

ΤΑΥΤΟΧΡΟΝΟΙ ΕΛΕΓΧΟΙ 
Αρθρο 13 

Ταυτόχρονοι έλεγχοι 
(άρθρο 12 της Οδηγίας 2011/16/ΕΕ) 

1. Δύο ή περισσότερα κράτη-μέλη μπορούν να συμ¬ 
φωνήσουν για τη διενέργεια ταυτόχρονων ελέγχων, το 
καθένα από το έδαφος του, σε έναν ή περισσότερους 
υπόχρεους σε φορολογίες που προβλέπονται στο άρ¬ 
θρο 3, κοινού ή συμπληρωματικού ενδιαφέροντος για τα 
εν λόγω κράτη-μέλη, με σκοπό την ανταλλαγή πληροφο¬ 
ριών που συγκεντρώνονται από τους ελέγχους αυτούς. 


2. Το αρμόδιο τμήμα διασύνδεσης του Υπουργείου Οι¬ 
κονομικών κατά το άρθρο 5 παράγραφος 4, ανάλογα με 
την περίπτωση, λαμβάνει, αποδέχεται ή απορρίπτει και 
αποστέλλει προτάσεις για τη διενέργεια ταυτόχρονων 
ελέγχων, από τις αιτούσες και προς τις λαμβάνουσες 
αρχές των άλλων κρατών-μελών, αντίστοιχα. 

3. Το αρμόδιο τμήμα διασύνδεσης του Υπουργείου 
Οικονομικών κατά το άρθρο 5 παράγραφος 4, ανάλο¬ 
γα με την περίπτωση, επιλέγει ανεξάρτητα τους υπό¬ 
χρεους που προτίθεται να προτείνει για ταυτόχρονο 
έλεγχο, τόσο αυτούς που φορολογούνται στην Ελλάδα 
όσο και αυτούς που φορολογούνται σε άλλα κράτη 
- μέλη. Υποβάλλει αίτημα στη λαμβάνουσα αρχή του 
άλλου κράτους-μέλους, υπόχρεοι του οποίου ζητά να 
είναι υποκείμενοι στον έλεγχο, στο οποίο παραθέτει 
τους λόγους της επιλογής και καθορίζει το χρονικό 
διάστημα εντός του οποίου προτείνει να διενεργηθούν 
οι έλεγχοι αυτοί. 

4. Το αρμόδιο τμήμα διασύνδεσης του Υπουργείου 
Οικονομικών κατά το άρθρο 5 παράγραφος 4, ανάλογα 
με την περίπτωση, ορίζει υπάλληλο ως αντιπρόσωπο 
έναντι των λοιπών κρατών-μελών που συμμετέχουν 
στον ταυτόχρονο έλεγχο για να κατευθύνει και να συ¬ 
ντονίζει τον έλεγχο. 

5. Στις περιπτώσεις υποθέσεων, στις οποίες η αρμόδια 
ημεδαπή ελεγκτική αρχή κρίνει αναγκαία τη διενέργεια 
ταυτόχρονου ελέγχου, ενημερώνει αιτιολογημένα το 
αρμόδιο τμήμα διασύνδεσης του Υπουργείου Οικονο¬ 
μικών κατά το άρθρο 5 παράγραφος 4, ανάλογα με την 
περίπτωση και, περαιτέρω, το τμήμα αυτό, εφόσον συμ¬ 
φωνεί, μεριμνά για την αποστολή της σχετικής πρότα¬ 
σης στη λαμβάνουσα αρχή του άλλου κράτους-μέλους 
ή των άλλων κρατών-μελών, με πλήρη αιτιολόγηση και 
παροχή όλων των απαραίτητων πληροφοριών και με 
καθορισμό της χρονικής περιόδου εντός της οποίας θα 
διενεργηθούν οι ταυτόχρονοι έλεγχοι. 

6. Για τις προτάσεις που υποβάλλονται, αντίστοιχα, 
στο αρμόδιο τμήμα διασύνδεσης του Υπουργείου Οι¬ 
κονομικών κατά το άρθρο 5 παράγραφος 4, ανάλογα 
με την περίπτωση, από τις αιτούσες αρχές των άλλων 
κρατών-μελών για συμμετοχή της λαμβάνουσας ελλη¬ 
νικής αρχής σε ταυτόχρονους ελέγχους, αποφαίνεται 
το ίδιο τμήμα διασύνδεσης, κατόπιν σχετικής εισήγησης 
και παροχής των απαραίτητων πληροφοριών από την 
αρμόδια ημεδαπή ελεγκτική αρχή. Το παραπάνω τμήμα 
διασύνδεσης γνωστοποιεί στην αιτούσα αρχή του άλλου 
κράτους-μέλους τη συμφωνία του ως προς τη διενέρ¬ 
γεια των ταυτόχρονων ελέγχων ή την αιτιολογημένη 
άρνησή του. 

7. Με απόφαση του Υπουργού Οικονομικών μπορεί να 
ρυθμίζεται κάθε αναγκαία λεπτομέρεια για την εφαρ¬ 
μογή των διατάξεων του άρθρου αυτού. 

ΤΜΗΜΑ Γ' 

ΔΙΟΙΚΗΤΙΚΗ ΚΟΙΝΟΠΟΙΗΣΗ 
Αρθρο 14 

Αίτημα κοινοποίησης 
(άρθρο 13 της Οδηγίας 2011/16/ΕΕ) 

1. Ύστερα από αίτημα της αιτούσας αρχής κράτους- 
μέλους, η λαμβάνουσα ελληνική αρχή μεριμνά για την 
κοινοποίηση στον παραλήπτη πράξεων και αποφάσεων 
που προέρχονται από τις διοικητικές αρχές του αιτού- 
ντος κράτους-μέλους και αφορούν την εφαρμογή στο 



2414 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


έδαφος του τελευταίου της νομοθεσίας σχετικά με τους 
φόρους που αποτελούν το αντικείμενο των άρθρων 1 
έως και 25. Το αίτημα κοινοποίησης περιλαμβάνει το 
αντικείμενο της πράξης ή της απόφασης προς κοινο¬ 
ποίηση και διευκρινίζει το όνομα και τη διεύθυνση του 
παραλήπτη, καθώς και κάθε άλλη πληροφορία που είναι 
χρήσιμη για την εξακρίβωση της ταυτότητάς του. 

2. Η λαμβάνουσα ελληνική αρχή ενημερώνει αμέσως 
την αιτούσα αρχή κράτους-μέλους για τη συνέχεια που 
δίδει στο αίτημα κοινοποίησης και για την ημερομηνία, 
κατά την οποία η πράξη ή η απόφαση κοινοποιήθηκε 
στον παραλήπτη. 

3. Η λαμβάνουσα ελληνική αρχή διαβιβάζει, δια της 
Γενικής Γραμματείας Πληροφοριακών Συστημάτων του 
Υπουργείου Οικονομικών, τις παραπάνω πράξεις ή απο¬ 
φάσεις στην αρμόδια φορολογική αρχή, η οποία τις 
κοινοποιεί στον παραλήπτη, σύμφωνα με τη νομοθεσία 
που ισχύει για την κοινοποίηση παρόμοιων πράξεων ή 
αποφάσεων και στη συνέχεια αποστέλλει στη λαμβά¬ 
νουσα ελληνική αρχή τα σχετικά αποδεικτικά στοιχεία. 

4. Η αιτούσα ελληνική αρχή υποβάλλει αίτημα κοινο¬ 
ποίησης δυνάμει του παρόντος άρθρου μόνον όταν δεν 
είναι σε θέση να κοινοποιήσει τις πράξεις και αποφά¬ 
σεις που αναφέρονται στην παράγραφο 1, σύμφωνα με 
τους κανόνες που διέπουν την κοινοποίηση παρόμοιων 
πράξεων στην Ελλάδα, ή όταν η κοινοποίηση θα δημι¬ 
ουργούσε δυσανάλογες δυσκολίες. 

5. Οι ελληνικές αρχές δύνανται να κοινοποιούν κάθε 
έγγραφο με συστημένη επιστολή ή ηλεκτρονικά απευ¬ 
θείας σε ένα πρόσωπο εντός της επικράτειας άλλου 
κράτους-μέλους. 

ΤΜΗΜΑ Δ' 

ΠΛΗΡΟΦΟΡΗΣΗ ΣΧΕΤΙΚΑ ΜΕ ΤΗ ΧΡΗΣΙΜΟΤΗΤΑ 
ΤΩΝ ΖΗΤΟΥΜΕΝΩΝ ΠΛΗΡΟΦΟΡΙΩΝ 

Άρθρο 15 
Προϋποθέσεις 

(άρθρο 14 της Οδηγίας 2011/16/ΕΕ) 

1. Όταν η λαμβάνουσα ελληνική αρχή ή η αρμόδια αρχή 
του Υπουργείου Οικονομικών κατά το άρθρο 5 παρά¬ 
γραφος 1, παρέχει πληροφορίες δυνάμει των άρθρων 6 
ή 10, αντίστοιχα, δύναται να ζητεί από την αρμόδια αρχή 
του κράτους-μέλους που τις έλαβε να της αποστείλει 
σχετική πληροφόρηση ως προς τη χρησιμότητα των 
ζητούμενων πληροφοριών. 

2. Η αιτούσα ελληνική αρχή ή η αρμόδια αρχή του 
Υπουργείου Οικονομικών κατά το άρθρο 5 παράγραφος 
1 αποστέλλει τέτοια πληροφόρηση για πληροφορίες 
που έλαβε δυνάμει των άρθρων 6 ή 10, αντίστοιχα, όταν 
αυτό ζητείται από την αρμόδια αρχή του κράτους-μέ¬ 
λους που παρέσχε αυτές τις πληροφορίες. Σε περί¬ 
πτωση που ζητείται τέτοια πληροφόρηση, η αιτούσα 
ελληνική αρχή ή η αρμόδια αρχή του Υπουργείου Οι¬ 
κονομικών κατά το άρθρο 5 παράγραφος 1, που έλαβε 
τις σχετικές πληροφορίες δυνάμει των άρθρων 6 ή 10, 
αντίστοιχα, αποστέλλει, με την επιφύλαξη των κανόνων 
φορολογικού απορρήτου και προστασίας δεδομένων 
που εφαρμόζονται στα κράτη-μέλη, την πληροφόρη¬ 
ση αυτή προς την αρμόδια αρχή του κράτους-μέλους 
που παρέσχε αυτές τις πληροφορίες, το συντομότερο 
δυνατόν και το αργότερο εντός τριών μηνών από τη 
γνωστοποίηση της έκβασης της χρησιμοποίησης των 
ζητούμενων πληροφοριών. 


3. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, προβαίνει σε πληροφόρηση 
μία φορά κατ’ έτος σχετικά με την αυτόματη ανταλλαγή 
πληροφοριών προς άλλα ενδιαφερόμενο κράτη-μέλη, 
σύμφωνα με πρακτικές ρυθμίσεις που έχουν συμφω- 
νηθεί διμερώς. 

ΚΕΦΑΛΑΙΟ Δ' 

ΟΡΟΙ ΠΟΥ ΔΙΕΠΟΥΝ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ 
Άρθρο 16 

Γνωστοποίηση πληροφοριών και εγγράφων 
(άρθρο 16 της Οδηγίας 2011/16/ΕΕ) 

1. Οι πληροφορίες που λαμβάνει η αρμόδια αρχή του 
Υπουργείου Οικονομικών, κατά το άρθρο 5 παράγραφος 
1, ή η αιτούσα ελληνική αρχή υπό οποιαδήποτε μορφή 
δυνάμει των άρθρων 1 έως και 25 καλύπτονται από το 
υπηρεσιακό απόρρητο και προστατεύονται από το φο¬ 
ρολογικό απόρρητο δυνάμει της ελληνικής φορολογικής 
νομοθεσίας. 

2. Οι εν λόγω πληροφορίες μπορούν να χρησιμοποι¬ 
ούνται σε δικαστικές και διοικητικές διαδικασίες που 
ενδέχεται να συνεπάγονται κυρώσεις, οι οποίες κινού¬ 
νται κατόπιν παραβάσεων της φορολογικής νομοθεσίας, 
χωρίς να θίγονται οι γενικοί κανόνες και διατάξεις που 
διέπουν τα δικαιώματα των κατηγορούμενων και των 
μαρτύρων σε τέτοιες διαδικασίες. 

3. Με την άδεια της αρμόδιας αρχής του κράτους-μέ¬ 
λους που κοινοποιεί πληροφορίες και μόνον στο μέτρο 
που αυτό επιτρέπεται δυνάμει της ελληνικής νομοθεσί¬ 
ας, οι πληροφορίες και τα έγγραφα που λαμβάνονται 
από την αρμόδια αρχή του Υπουργείου Οικονομικών 
κατά το άρθρο 5 παράγραφος 1 ή την αιτούσα ελληνι¬ 
κή αρχή, σύμφωνα με τα άρθρα 1 έως και 25, μπορούν 
να χρησιμοποιούνται για σκοπούς διαφορετικούς από 
εκείνους που αναφέρονται στο άρθρο 2. Η άδεια αυτή 
χορηγείται εάν οι πληροφορίες μπορούν να χρησιμο¬ 
ποιηθούν για παρόμοιους σκοπούς στο κράτος-μέλος 
της αρμόδιας αρχής που κοινοποιεί τις πληροφορίες. 

4. Με την άδεια της αρμόδιας αρχής του Υπουργείου 
Οικονομικών, κατά το άρθρο 5 παράγραφος 1, οι πλη¬ 
ροφορίες και τα έγγραφα που λαμβάνονται από την 
αρμόδια αρχή άλλου κράτους-μέλους μπορούν να χρη¬ 
σιμοποιούνται για σκοπούς διαφορετικούς από εκείνους 
που αναφέρονται στο άρθρο 2. Η άδεια αυτή χορηγείται 
εάν οι πληροφορίες μπορούν να χρησιμοποιηθούν για 
παρόμοιους σκοπούς στην Ελλάδα. 

5. Όταν η αρμόδια αρχή του Υπουργείου Οικονομικών, 
κατά το άρθρο 5 παράγραφος 1, ή η αιτούσα ελληνική 
αρχή θεωρεί ότι οι πληροφορίες τις οποίες έλαβε από 
την αρμόδια αρχή άλλου κράτους-μέλους ενδέχεται να 
είναι χρήσιμες για τους σκοπούς που αναφέρονται στο 
άρθρο 2 στην αρμόδια αρχή τρίτου κράτους-μέλους, 
δύναται να τις διαβιβάζει σε αυτήν την τελευταία. Ενη¬ 
μερώνει την αρμόδια αρχή του κράτους-μέλους προ¬ 
έλευσης των πληροφοριών για την πρόθεσή της να 
διαβιβάσει τις πληροφορίες σε τρίτο κράτος-μέλος. Το 
κράτος-μέλος προέλευσης των πληροφοριών δύναται να 
αντιταχθεί στη διαβίβαση εντός δέκα εργάσιμων ημε¬ 
ρών από την ημερομηνία κατά την οποία παρέλαβε τη 
σχετική κοινοποίηση από την αρμόδια αρχή του Υπουρ¬ 
γείου Οικονομικών, κατά το άρθρο 5 παράγραφος 1, ή 
την αιτούσα ελληνική αρχή που έλαβε τις πληροφορίες. 

6. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, δύναται να αντιταχθεί στη 
διαβίβαση πληροφοριών σε τρίτο κράτος-μέλος, σύμ¬ 
φωνα με την παράγραφο 5. 

7. Οι διοικητικές ή δικαστικές αρχές της Ελλάδας 
δύνανται να επικαλούνται πληροφορίες, εκθέσεις, δη¬ 
λώσεις και κάθε άλλο έγγραφο ή επικυρωμένα γνήσια 
αντίγραφα ή αποσπάσματά τους που έχει λάβει η αι¬ 
τούσα ελληνική αρχή από τη λαμβάνουσα αρχή άλλου 
κράτους-μέλους, ως αποδεικτικά στοιχεία στην ίδια 
βάση με παρόμοιες πληροφορίες, εκθέσεις, δηλώσεις 
και οποιαδήποτε άλλα έγγραφα παρέχονται από μια 
άλλη αρχή της Ελλάδας. 

Άρθρο 17 
Όρια 

(άρθρο 17 της Οδηγίας 2011/16/ΕΕ) 

1. Η λαμβάνουσα ελληνική αρχή παρέχει στην αιτού¬ 
σα αρχή άλλου κράτους-μέλους τις πληροφορίες που 
αναφέρονται στο άρθρο 6 με την προϋπόθεση ότι η 
αιτούσα αρχή έχει εξαντλήσει τις συνήθεις πηγές πλη¬ 
ροφόρησης τις οποίες θα μπορούσε να χρησιμοποιή¬ 
σει για τη συγκέντρωση των ζητούμενων πληροφοριών 
χωρίς να υπάρχει κίνδυνος διακύβευσης της επίτευξης 
του στόχου της. 

2. Η λαμβάνουσα ελληνική αρχή δεν διεξάγει έρευνες 
ούτε κοινοποιεί πληροφορίες εάν η διεξαγωγή αυτών 
των ερευνών ή η συγκέντρωση των ζητούμενων πλη¬ 
ροφοριών για ίδιους σκοπούς αντίκειται στην κείμενη 
νομοθεσία. 

3. Η λαμβάνουσα ελληνική αρχή δύναται να αρνηθεί τη 
διαβίβαση πληροφοριών, όταν το αιτούν κράτος-μέλος 
αδυνατεί, για νομικούς λόγους, να παράσχει παρόμοιες 
πληροφορίες. 

4. Η άρνηση διαβίβασης πληροφοριών επιτρέπεται 
σε περίπτωση που θα οδηγούσε στην αποκάλυψη ενός 
εμπορικού, βιομηχανικού ή επαγγελματικού απορρή¬ 
του ή μιας εμπορικής μεθόδου ή μιας πληροφορίας 
της οποίας η αποκάλυψη θα ήταν αντίθετη προς τη 
δημόσια τάξη. 

5. Η λαμβάνουσα ελληνική αρχή πληροφορεί την αι¬ 
τούσα αρχή άλλου κράτους-μέλους για τους λόγους 
που είναι αντίθετη στην ικανοποίηση του αιτήματος 
παροχής πληροφοριών. 

Άρθρο 18 
Υποχρεώσεις 

(άρθρο 18 της Οδηγίας 2011/16/ΕΕ) 

1. Εάν ζητούνται πληροφορίες από ένα κράτος-μέλος, 
η λαμβάνουσα ελληνική αρχή εφαρμόζει τα μέτρα τα 
οποία διαθέτει για τη συγκέντρωση πληροφοριών, προ- 
κειμένου να λάβει τις ζητούμενες πληροφορίες, ακόμη 
και αν δεν χρειάζεται τις πληροφορίες αυτές για δικούς 
της φορολογικούς σκοπούς. Η υποχρέωση αυτή ισχύει 
με την επιφύλαξη των παραγράφων 2, 3 και 4 του άρ¬ 
θρου 17, η επίκληση των οποίων δεν μπορεί, σε καμία 
περίπτωση, να θεωρηθεί ότι επιτρέπει στη λαμβάνουσα 
ελληνική αρχή να αρνηθεί την παροχή πληροφοριών 
αποκλειστικά και μόνον επειδή δεν έχει δικό της συμ¬ 
φέρον στις πληροφορίες αυτές. 

2. Σε καμία περίπτωση το άρθρο 17 παράγραφοι 2 και 
4 δεν θεωρείται ότι επιτρέπει στη λαμβάνουσα ελληνική 
αρχή να αρνείται την παροχή πληροφοριών αποκλειστι¬ 


κά και μόνον επειδή κάτοχος των πληροφοριών αυτών 
είναι τράπεζα, άλλο χρηματοπιστωτικό ίδρυμα, εξου¬ 
σιοδοτημένος αντιπρόσωπος ή πρόσωπο που ενεργεί 
υπό την ιδιότητα του πράκτορα ή του διαχειριστή ή 
επειδή οι πληροφορίες αφορούν ιδιοκτησιακά συμφέ¬ 
ροντα προσώπου. 

3. Παρά τις διατάξεις της παραγράφου 2, η λαμβά¬ 
νουσα ελληνική αρχή δύναται να αρνηθεί τη διαβίβαση 
της ζητούμενης πληροφορίας όταν η εν λόγω πληρο¬ 
φορία αφορά φορολογικές περιόδους προγενέστερες 
της 1ης Ιανουάριου 2011 και όταν η διαβίβαση τέτοιας 
πληροφορίας θα μπορούσε να έχει απορριφθεί βάσει 
του στοιχείου γ' του άρθρου 21 του ν. 1914/1990 (άρθρο 
8 παράγραφος 1 της Οδηγίας 77/799/ΕΟΚ) εάν είχε ζη¬ 
τηθεί πριν από την 11η Μαρτίου 2011. 

Άρθρο 19 

Επέκταση της ευρύτερης συνεργασίας 
που παρέχεται σε τρίτη χώρα 
(άρθρο 19 της Οδηγίας 2011/16/ΕΕ) 

Η Ελλάδα δύναται να αιτηθεί ευρύτερη αμοιβαία συ¬ 
νεργασία με ένα κράτος-μέλος από αυτήν που προ¬ 
βλέπουν τα άρθρα 1 έως και 25, υπό την προϋπόθεση 
ότι αυτό το κράτος-μέλος παρέχει τέτοια ευρύτερη 
αμοιβαία συνεργασία προς τρίτη χώρα. Σε περίπτωση 
που η Ελλάδα παρέχει προς τρίτη χώρα συνεργασία 
ευρύτερη από αυτήν που προβλέπουν τα άρθρα 1 έως 
και 25, τότε δεν μπορεί να αρνηθεί την παροχή εξίσου 
ευρείας συνεργασίας προς οποιοδήποτε άλλο κράτος- 
μέλος το οποίο επιθυμεί να συμμετάσχει στην ευρύτερη 
αυτή αμοιβαία συνεργασία με την Ελλάδα. 

Άρθρο 20 

Τυποποιημένα έντυπα και ηλεκτρονικοί μορφότυποι 
(άρθρο 20 της Οδηγίας 2011/16/ΕΕ) 

1. Τα αιτήματα παροχής πληροφοριών και διεξαγωγής 
διοικητικών ερευνών σύμφωνα με το άρθρο 6 και οι 
απαντήσεις τους, η αποδοχή τους, το αίτημα συμπληρω¬ 
ματικών βασικών πληροφοριών, η αδυναμία ή η άρνηση 
ικανοποίησης του αιτήματος σύμφωνα με το άρθρο 
8, αποστέλλονται, στο μέτρο του δυνατού, με χρήση 
τυποποιημένου εντύπου το οποίο εγκρίνει η Επιτροπή 
με τη διαδικασία του άρθρου 26 παράγραφος 2 της 
Οδηγίας 2011/ 16/ΕΕ. 

Τα τυποποιημένα έντυπα μπορούν να συνοδεύονται 
από εκθέσεις, δηλώσεις και κάθε άλλο έγγραφο ή επι¬ 
κυρωμένα γνήσια αντίγραφα ή αποσπάσματα αυτών. 

2. Το τυποποιημένο έντυπο που αναφέρεται στην πα¬ 
ράγραφο 1 περιλαμβάνει τουλάχιστον τις ακόλουθες 
πληροφορίες, τις οποίες πρέπει να παρέχει η αιτούσα 
ελληνική αρχή: 

α) τα στοιχεία ταυτότητας του προσώπου που απο¬ 
τελεί αντικείμενο εξέτασης ή έρευνας- 

β) τους φορολογικούς λόγους για τους οποίους ζη¬ 
τούνται οι πληροφορίες. 

Η αιτούσα ελληνική αρχή δύναται, στο βαθμό που 
γνωρίζει και σύμφωνα με τις διεθνείς εξελίξεις, να 
παρέχει το όνομα και τη διεύθυνση κάθε προσώπου 
που εικάζεται ότι έχει στην κατοχή του τις ζητούμενες 
πληροφορίες, καθώς και κάθε στοιχείο που μπορεί να 
διευκολύνει τη συλλογή των πληροφοριών από τη λαμ¬ 
βάνουσα αρχή άλλου κράτους-μέλους. 

3. Οι αυθόρμητα παρεχόμενες πληροφορίες και η απο¬ 
δοχή τους σύμφωνα με τα άρθρα 10 και 11, αντίστοιχα, 
τα αιτήματα διοικητικών κοινοποιήσεων σύμφωνα με 
το άρθρο 14 και η πληροφόρηση σχετικά με τη χρησι¬ 
μότητα των ζητούμενων πληροφοριών, σύμφωνα με το 
άρθρο 15, αποστέλλονται με χρήση του τυποποιημένου 
εντύπου που εγκρίνει η Επιτροπή με τη διαδικασία του 
άρθρου 26 παράγραφος 2 της Οδηγίας 2011/16/ΕΕ. 

4. Οι αυτόματες ανταλλαγές πληροφοριών, σύμφωνα 
με το άρθρο 9, αποστέλλονται με τη χρήση τυποποιημέ¬ 
νου ηλεκτρονικού μορφότυπου με στόχο τη διευκόλυνση 
της αυτόματης ανταλλαγής πληροφοριών και με βάση 
τον ισχύοντα ηλεκτρονικό μορφότυπο κατ’ εφαρμογή 
του άρθρου 8 του ν. 3312/2005 (Α' 35) (άρθρο 9 της Οδη¬ 
γίας 2003/48/ΕΚ του Συμβουλίου της 3ης Ιουνίου 2003, 
για τη φορολόγηση των υπό μορφή τόκων εισοδημάτων 
από αποταμιεύσεις, ΕΕ ί 157 της 26.3.2003). 

5. Ο τυποποιημένος ηλεκτρονικός μορφότυπος, όπως 
ορίζεται στην παράγραφο 4, πρέπει να χρησιμοποιείται 
για όλους τους τύπους αυτόματης ανταλλαγής πλη¬ 
ροφοριών και εγκρίνεται από την Επιτροπή με τη δι¬ 
αδικασία του άρθρου 26 παράγραφος 2 της Οδηγίας 
2011/ 16/ΕΕ. 

Άρθρο 21 

Πρακτικές ρυθμίσεις 
(άρθρο 21 της Οδηγίας 2011/16/ΕΕ) 

1. Οι πληροφορίες που κοινοποιούνται σύμφωνα με τα 
άρθρα 1 έως και 25 πρέπει να παρέχονται, στο μέτρο 
του δυνατού, με ηλεκτρονικά μέσα χρησιμοποιώντας 
το δίκτυο ΟΟΝ. 

2. Οι ελληνικές αρχές είναι υπεύθυνες για οποιαδήπο¬ 
τε εξέλιξη των συστημάτων της, η οποία απαιτείται για 
τη δυνατότητα ανταλλαγής των πληροφοριών αυτών 
με χρήση του δικτύου ΟΟΝ. 

3. Τα πρόσωπα που είναι δεόντως διαπιστευμένα από 
την Αρχή Διαπίστευσης Ασφαλείας της Επιτροπής επι¬ 
τρέπεται να έχουν πρόσβαση στις πληροφορίες αυτές, 
μόνον εφόσον είναι αναγκαίο για σκοπούς διατήρησης, 
συντήρησης και ανάπτυξης του δικτύου ΟΟΝ. 

4. Η Ελλάδα παραιτείται από κάθε αξίωση επιστροφής 
των δαπανών, οι οποίες προκύπτουν κατά την εφαρμογή 
των άρθρων 1 έως και 25 εκτός, κατά περίπτωση, αν 
πρόκειται για αμοιβές εμπειρογνωμόνων. 

5. Τα αιτήματα συνεργασίας, συμπεριλαμβανομένων 
των αιτημάτων κοινοποίησης, και τα συνημμένα έγγρα¬ 
φα είναι δυνατόν να συντάσσονται σε οποιαδήποτε 
γλώσσα συμφωνούν μεταξύ τους η λαμβάνουσα αρχή 
και η αιτούσα αρχή. 

Τα αιτήματα αυτά συνοδεύονται από μετάφραση στην 
επίσημη γλώσσα ή σε μία από τις επίσημες γλώσσες 
του κράτους-μέλους της λαμβάνουσας αρχής μόνο σε 
ειδικές περιπτώσεις, όταν η λαμβάνουσα αρχή δηλώνει 
το λόγο για τον οποίο ζητά μετάφραση. 

ΚΕΦΑΛΑΙΟ Ε' 

ΣΧΕΣΕΙΣ ΜΕ ΤΗΝ ΕΠΙΤΡΟΠΗ 

Αρθρο 22 
Αξιολόγηση 

(άρθρο 23 της Οδηγίας 2011/16/ΕΕ) 

1. Η αρμόδια αρχή του Υπουργείου Οικονομικών κατά 
το άρθρο 5 παράγραφος 1 κοινοποιεί στην Επιτροπή 
κάθε σχετική πληροφορία, αναγκαία για την αξιολόγηση 


της αποτελεσματικότητας της διοικητικής συνεργασί¬ 
ας, σύμφωνα με τα άρθρα 1 έως και 25 όσον αφορά τη 
φοροδιαφυγή και τη φοροαποφυγή. 

2. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, κοινοποιεί στην Επιτροπή μια 
ετήσια αξιολόγηση της αποτελεσματικότητας της αυτό¬ 
ματης ανταλλαγής πληροφοριών που αναφέρεται στο 
άρθρο 9, καθώς και των πρακτικών αποτελεσμάτων τα 
οποία επετεύχθησαν. Η μορφή και οι όροι κοινοποίησης 
αυτής της ετήσιας αξιολόγησης εγκρίνονται από την 
Επιτροπή με τη διαδικασία του άρθρου 26 παράγραφος 
2 της Οδηγίας 2011/16/ΕΕ. 

3. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, παρέχει στην Επιτροπή για 
τους σκοπούς της αξιολόγησης των άρθρων 1 έως και 
25 στατιστικά στοιχεία, που συντάσσει η Επιτροπή, με 
τη διαδικασία του άρθρου 26 παράγραφος 2 της Οδη¬ 
γίας 2011/16/ΕΕ. 

4. Οι πληροφορίες που κοινοποιούνται στην Επιτροπή, 
δυνάμει των παραγράφων 1, 2 και 3, χαρακτηρίζονται 
ως εμπιστευτικές σύμφωνα με τις διατάξεις που εφαρ¬ 
μόζονται στις αρχές της Ευρωπαϊκής Ένωσης. 

Αυτές οι πληροφορίες, καθώς και οποιαδήποτε έκθεση 
ή έγγραφο που συντάσσεται από την Επιτροπή βάσει 
αυτών, μπορούν να διαβιβάζονται σε άλλα κράτη-μέλη. 
Αυτές οι διαβιβαζόμενες πληροφορίες καλύπτονται από 
το υπηρεσιακό απόρρητο και χαίρουν της προστασίας 
που παρέχεται σε παρόμοιες πληροφορίες δυνάμει της 
εθνικής νομοθεσίας του κράτους-μέλους που τις έλαβε. 

Οι εκθέσεις και τα έγγραφα που καταρτίζει η Επι¬ 
τροπή και που αναφέρονται στην παρούσα παράγραφο 
επιτρέπεται να χρησιμοποιούνται από τα κράτη-μέλη 
μόνον για λόγους ανάλυσης αλλά δεν δημοσιοποιούνται 
ούτε καθίστανται διαθέσιμες σε οποιοδήποτε άλλο πρό¬ 
σωπο ή φορέα χωρίς τη ρητή συμφωνία της Επιτροπής. 

ΚΕΦΑΛΑΙΟ ΣΤ' 

ΣΧΕΣΕΙΣ ΜΕ ΤΡΙΤΕΣ ΧΩΡΕΣ 

Άρθρο 23 

Ανταλλαγή πληροφοριών με τρίτες χώρες 
(άρθρο 24 της Οδηγίας 2011/16/ΕΕ) 

1. Όταν η αρμόδια αρχή του Υπουργείου Οικονομικών, 
κατά το άρθρο 5 παράγραφος 1, ή η αιτούσα ελληνική 
αρχή λαμβάνει από τρίτη χώρα πληροφορίες οι οποίες 
είναι εύλογα συναφείς με την εφαρμογή και την επι¬ 
βολή της ελληνικής νομοθεσίας σχετικά με τους φό¬ 
ρους που αναφέρονται στο άρθρο 3, δύναται, εφόσον 
αυτό επιτρέπεται δυνάμει διεθνούς συμφωνίας με τη 
συγκεκριμένη τρίτη χώρα, να παρέχει τις πληροφορί¬ 
ες αυτές στις αρμόδιες αρχές κρατών-μελών για τις 
οποίες ενδέχεται να είναι χρήσιμες και σε οποιαδήποτε 
αιτούσα αρχή. 

2. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, ή η αιτούσα ελληνική αρχή 
επιτρέπεται να κοινοποιεί σε μία τρίτη χώρα, σύμφω¬ 
να με τις διατάξεις της κείμενης νομοθεσίας για την 
κοινοποίηση προσωπικών δεδομένων σε τρίτες χώρες, 
πληροφορίες τις οποίες αποκτά από κράτος-μέλος, υπό 
τον όρο ότι τηρούνται αθροιστικά οι ακόλουθοι όροι: 

α) η αρμόδια αρχή του κράτους-μέλους από την οποία 
προέρχονται οι πληροφορίες έχει συναινέσει για την 
κοινοποίησή τους στην τρίτη χώρα, και 

β) η εν λόγω τρίτη χώρα έχει δεσμευθεί να παρά¬ 
σχει την απαιτούμενη συνεργασία για τη συγκέντρωση 
αποδεικτικών στοιχείων σχετικά με την παράτυπη ή 
παράνομη φύση των συναλλαγών οι οποίες φαίνεται ότι 
συνιστούν παραβίαση ή κατάχρηση της φορολογικής 
νομοθεσίας. 

3. Η αρμόδια αρχή του Υπουργείου Οικονομικών, κατά 
το άρθρο 5 παράγραφος 1, δύναται να αντιταχθεί στη 
διαβίβαση πληροφοριών σε τρίτη χώρα, σύμφωνα με 
την παράγραφο 2. 

ΚΕΦΑΛΑΙΟ Ζ' 

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 24 

Προστασία δεδομένων 
(άρθρο 25 της Οδηγίας 2011/16/ΕΕ) 

Η ανταλλαγή πληροφοριών, συμπεριλαμβανομένων 
των διοικητικών ερευνών, γίνεται κατόπιν ειδικά αιτιο¬ 
λογημένης απόφασης ως προς την αναγκαιότητα και 
αναλογικότητα των δεδομένων, τόσο από την αιτούσα 
αρχή όσο και από τη λαμβάνουσα αρχή, σύμφωνα με το 
άρθρο 4 του ν. 2472/1997 (Α' 50) λαμβανομένων υπόψη 
και όσων ορίζονται στα άρθρα 15 παράγραφος 1, 16 
παράγραφος 1 και 17 του παρόντος νόμου. Την αιτιο¬ 
λογία εξετάζει η λαμβάνουσα ή η αιτούσα, αντίστοιχα, 
ελληνική αρχή. 

Η ανταλλαγή πληροφοριών με τρίτες χώρες, όπως 
προβλέπεται στο άρθρο 23, γίνεται σύμφωνα με το 
άρθρο 9 του ν. 2472/1997. 

Για τους σκοπούς των άρθρων 1 έως και 25 και ύστε¬ 
ρα από ειδικά αιτιολογημένη πράξη της αρμόδιας αρ¬ 
χής του Υπουργείου Οικονομικών, κατά το άρθρο 5 
παράγραφος 1, μπορεί να αποφασίζεται εξαίρεση της 
άσκησης των δικαιωμάτων των άρθρων 11 και 12 του ν. 
2472/1997. 

Άρθρο 25 

Καταργούμενες διατάξεις Πρώτου Μέρους 

Με τη θέση σε ισχύ του παρόντος νόμου καταργού- 
νταί: 

α) τα άρθρα 19 έως 24α του Κεφαλαίου Β' «ΑΜΟΙ¬ 
ΒΑΙΑ ΕΝΔΟΚΟΙΝΟΤΙΚΗ ΒΟΗΘΕΙΑ» του ν. 1914/1990, με 
τον οποίο ενσωματώθηκε στην ελληνική νομοθεσία η 
Οδηγία 77/799/ΕΟΚ του Συμβουλίου της 19ης Δεκεμβρί¬ 
ου 1977 σχετικά με την αμοιβαία συνδρομή των αρμόδι¬ 
ων αρχών των κρατών-μελών στον τομέα των άμεσων 
φόρων και των φόρων επί των ασφαλίστρων, 

β) τα άρθρα 1 και 2 του Πρώτου Κεφαλαίου του ν. 
3312/2005, με τον οποίο ενσωματώθηκε στην ελληνική 
νομοθεσία η Οδηγία 2003/93/ΕΚ του Συμβουλίου της 
7ης Οκτωβρίου 2003 για την τροποποίηση της Οδηγίας 
77/799/ΕΟΚ του Συμβουλίου σχετικά με την αμοιβαία 
συνδρομή των αρμόδιων αρχών των κρατών-μελών στον 
τομέα της άμεσης και της έμμεσης φορολογίας (ΕΕ I 
264 της 15.10.2003) και 

γ) τα άρθρα 3 και 4 του Κεφαλαίου Β' του ν. 3453/2006 
(Α' 74), με τον οποίο ενσωματώθηκε στην ελληνική νο¬ 
μοθεσία η Οδηγία 2004/56/ΕΚ του Συμβουλίου της 21ης 
Απριλίου 2004 για τροποποίηση της Οδηγίας 77/799/ 
ΕΟΚ όσον αφορά την αμοιβαία συνδρομή των αρμόδι¬ 
ων αρχών των κρατών-μελών στον τομέα των άμεσων 
φόρων, ορισμένων ειδικών φόρων κατανάλωσης και των 
φόρων επί των ασφαλίστρων (ΕΕ Ι_ 127 της 29.4.2004). 


Οι παραπομπές στις καταργούμενες διατάξεις θεω¬ 
ρείται ότι γίνονται στις διατάξεις του παρόντος νόμου. 

ΜΕΡΟΣ ΔΕΥΤΕΡΟ 

ΡΥΘΜΙΣΕΙΣ ΘΕΜΑΤΩΝ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Αρθρο 26 

Τροποποίηση του άρθρου 1 του ν. 3148/2003 

1. Στο τέλος της παρ. 1 του άρθρου 1 του ν. 3148/2003 
(Α' 136) προστίθεται νέο εδάφιο που έχει ως εξής: 

«Η Ε.Λ.Τ.Ε. λειτουργεί αποκλειστικά χάριν του δη¬ 
μόσιου συμφέροντος, έχει διοικητική και οικονομική 
αυτοτέλεια και απολαύει λειτουργικής ανεξαρτησίας.» 

2. Η παρ. 2 του άρθρου 1 του ν. 3148/2003 αντικαθί¬ 
σταται ως εξής: 

«2. Η Ε.Λ.Τ.Ε. εποπτεύεται από τον Υπουργό Οικονομι¬ 
κών σύμφωνα με τις διατάξεις του παρόντος νόμου. Η εν 
λόγω εποπτεία λαμβάνει τη μορφή της προηγούμενης 
έγκρισης μόνον για τις πράξεις του ετήσιου προϋπο¬ 
λογισμού και απολογισμού της Ε.Λ.Τ.Ε..» 

3. Το δεύτερο εδάφιο της παρ. 3 του άρθρου 1 του ν. 
3148/2003 αντικαθίσταται ως εξής: 

«Ως γραμματέας του Δ.Σ. ορίζεται, με απόφαση του 
Δ.Σ. της Ε.Λ.Τ.Ε., υπάλληλος της Ε.Λ.Τ.Ε..» 

4. Το δεύτερο εδάφιο της παρ. 4 του άρθρου 1 του ν. 
3148/2003 αντικαθίσταται ως εξής: 

«Οι Αντιπρόεδροι επιλέγονται από πρόσωπα που δι¬ 
αθέτουν ευρεία επιστημονική κατάρτιση στη Λογιστική 
ή/και Ελεγκτική.» 

5. Στην παρ. 7 του άρθρου 1 του ν. 3148/2003 προστί¬ 
θεται δεύτερο εδάφιο ως εξής: 

«Σε περίπτωση λήξης της θητείας των μελών του 
Δ.Σ. της Ε.Λ.Τ.Ε., αυτή παρατείνεται αυτοδικαίως μέχρι 
το διορισμό νέων μελών σύμφωνα με το άρθρο 1 του 
ν. 3148/2003 για χρονικό διάστημα ενός (1) έτους κατ’ 
ανώτατο όριο.» 

Αρθρο 27 

Τροποποίηση του άρθρου 4 του ν. 3148/2003 σχετικά 
με το Συμβούλιο Λογιστικής Τυποποίησης 

Το πρώτο εδάφιο της παρ. 1 του άρθρου 4 του ν. 3148/ 
2003 αντικαθίσταται ως εξής: 

«Το Σ.ΛΟ.Τ. είναι πενταμελές και αποτελείται από έναν 
Αντιπρόεδρο της Ε.Λ.Τ.Ε. ως Πρόεδρο και τέσσερις ει¬ 
δικούς επιστήμονες οι οποίοι έχουν υψηλό επίπεδο θε¬ 
ωρητικής κατάρτισης στη Λογιστική και μακροχρόνια 
πείρα πρακτικής εφαρμογής της.'Ενας, τουλάχιστον, εκ 
των ανωτέρω επιστημόνων απαιτείται να είναι κάτοχος 
διδακτορικού διπλώματος στο γνωστικό αντικείμενο 
της Λογιστικής.» 

Άρθρο 28 

Τροποποίηση του άρθρου 5 του ν. 3148/2003 
σχετικά με το Συμβούλιο Ποιοτικού Ελέγχου 

Το άρθρο 5 του ν. 3148/2003 αντικαθίσταται ως εξής: 

«Αρθρο 5 

Συμβούλιο Ποιοτικού Ελέγχου 

1. Το Συμβούλιο Ποιοτικού Ελέγχου (Σ.Π.Ε.) είναι πεντα¬ 
μελές συλλογικό όργανο και η θητεία του είναι τριετής. 
Τα μέλη του Σ.Π.Ε. και οι αναπληρωτές τους ορίζονται 
με απόφαση του Δ.Σ. της Ε.Λ.Τ.Ε. και πρέπει να είναι 
πρόσωπα εγνωσμένου κύρους με ειδικές γνώσεις και 

εμπειρία σε θέματα ελεγκτικής, λογιστικής και φορολο¬ 
γικής νομοθεσίας. Ως Πρόεδρος του Σ.Π.Ε. ορίζεται ένας 
Αντιπρόεδρος του Δ.Σ. της Ε.Λ.Τ.Ε.. Ένα από τα μέλη 
του Σ.Π.Ε. ορίζεται από το Δ.Σ. της Ε.Λ.Τ.Ε., μετά από 
πρόταση του Σώματος Ορκωτών Ελεγκτών Λογιστών 
που συστάθηκε με το άρθρο 1 του π.δ. 226/1992 (Α' 120). 
Με απόφαση του Υπουργού Οικονομικών κατόπιν ειση- 
γήσεως του Δ.Σ. της Ε.Λ.Τ.Ε. καθορίζεται η αποζημίωση 
των μελών του Σ.Π.Ε.. 

2. Το Σ.Π.Ε. είναι αρμόδιο: 

α) για τη διενέργεια ποιοτικών ελέγχων επί των προ¬ 
σώπων των παραγράφων 2 έως 8 του άρθρου 2 του ν. 
3693/2008 (Α' 174), 

β) για τη διατύπωση υποδείξεων προς τα πρόσω¬ 
πα των παραγράφων 2 έως 8 του άρθρου 2 του ν. 
3693/2008, ως αποτέλεσμα ποιοτικών ελέγχων, 
γ) για τη διεξαγωγή ερευνών προς διαπίστωση τυ¬ 
χόν παραβάσεων της νομοθεσίας και του ρυθμιστικού 
πλαισίου που διέπει τις εργασίες των ελεγκτών συ¬ 
μπεριλαμβανομένων των κανονιστικών αποφάσεων της 
Ε.Λ.Τ.Ε., του εκάστοτε ισχύοντος Κώδικα Δεοντολογίας, 
των ελεγκτικών προτύπων ή των προτύπων διασφάλι¬ 
σης της ποιότητας, είτε αυτεπαγγέλτως είτε κατόπιν 
καταγγελίας, 

δ) για τη διατύπωση εισηγήσεων προς το Δ.Σ. της 
Ε.Λ.Τ.Ε. ως αποτέλεσμα της διεξαγωγής ερευνών κατά 
την περίπτωση γ' της παρούσας παραγράφου, 
ε) για τη διεξαγωγή ερευνών που σχετίζονται με την 
επιβολή πειθαρχικών κυρώσεων και με την άσκηση επο- 
πτείας επί της Διεύθυνσης Λογιστικών και Ελεγκτικών 
Θεμάτων, Μελετών και Υποστήριξης Ποιοτικών Ελέγ¬ 
χων της Ε.Λ.Τ.Ε. κατά τη διεξαγωγή προαναφερθεισών 
ερευνών, 

στ) για τη διατύπωση γενικών εισηγήσεων προς το 
Δ.Σ. της Ε.Λ.Τ.Ε. επί ελεγκτικών θεμάτων, θεμάτων άσκη¬ 
σης ποιοτικού ελέγχου και διερεύνησης πειθαρχικών 
παραβάσεων, και 

ζ) επί οιουδήποτε άλλου θέματος προσιδιάζει στην 
άσκηση ποιοτικού ελέγχου επί της ελεγκτικής εργασίας, 
καθώς και στη διερεύνηση των υποθέσεων για τη δια¬ 
πίστωση της τυχόν τέλεσης πειθαρχικών παραβάσεων. 

3. Με απόφαση του Δ.Σ. της Ε.Λ.Τ.Ε. ρυθμίζεται το 
περιεχόμενο, ο τρόπος και η διαδικασία διενέργειας 
των ποιοτικών ελέγχων και κάθε άλλο σχετικό θέμα, 
ιδίως δε: 

α) τα πρόσωπα, φυσικά ή νομικά, που θα διενεργούν 
τους ποιοτικούς ελέγχους, 
β) τα κριτήρια επιλογής των φορέων που θα εντάσ¬ 
σονται κάθε φορά στον προγραμματισμό του Σ.Π.Ε. για 
τη διενέργεια ποιοτικών ελέγχων, 
γ) οι υποχρεώσεις των ελεγχόμενων προσώπων κατά 
τη διενέργεια ποιοτικών ελέγχων, 
δ) η δημοσιοποίηση των αποτελεσμάτων των ποιοτι¬ 
κών ελέγχων, και 

ε) οι υποχρεώσεις των ελεγχόμενων προσώπων κα¬ 
τόπιν ολοκλήρωσης των ποιοτικών ελέγχων. 

4. Τα πρόσωπα επί των οποίων διενεργήθηκε ποιο¬ 
τικός έλεγχος υποχρεούνται να συμμορφώνονται με 
τις υποδείξεις που διατυπώνονται προς αυτά από το 
Σ.Π.Ε. ως αποτέλεσμα του διενεργηθέντος ποιοτικού 
ελέγχου. Κατά τη διατύπωση των υποδείξεών του, το 
Σ.Π.Ε. τάσσει στα ως άνω πρόσωπα εύλογη προθεσμία 
προς συμμόρφωση. 


Τυχόν μη συμμόρφωση με τις υποδείξεις του Σ.Π.Ε. 
εντός της ταχθείσης προθεσμίας συνιστά πειθαρχικό 
παράπτωμα. 

5. Με απόφαση του Δ.Σ. της Ε.Λ.Τ.Ε. καθορίζεται η δα¬ 
πάνη για τη διενέργεια του ποιοτικού ελέγχου, η οποία 
βαρύνει τον προϋπολογισμό της Ε.Λ.Τ.Ε..» 

Άρθρο 29 

Κυρώσεις και διαδικασία επιβολής τους 

Το άρθρο 6 του ν. 3148/2003 αντικαθίσταται ως εξής: 

«Άρθρο 6 

Κυρώσεις και διαδικασία επιβολής αυτών 

1. Αποκλειστικά αρμόδιο όργανο για τη διαπίστω¬ 
ση παραβάσεων της νομοθεσίας και του ρυθμιστικού 
πλαισίου που διέπει τις εργασίες των ελεγκτών, συ¬ 
μπεριλαμβανομένων των κανονιστικών αποφάσεων της 
Ε.Λ.Τ.Ε., του εκάστοτε ισχύοντος Κώδικα Δεοντολογίας 
και των ελεγκτικών προτύπων ή των προτύπων δια¬ 
σφάλισης της ποιότητας, καθώς και περιπτώσεων μη 
συμμόρφωσης προς τις υποδείξεις που διατυπώνονται 
από το Συμβούλιο Ποιοτικού Ελέγχου (Σ.Π.Ε.) της Ε.Λ.Τ.Ε. 
συνεπεία της διενέργειας ποιοτικού ελέγχου, σύμφωνα 
με την παράγραφο 4 του άρθρου 5 του παρόντος, από 
τα πρόσωπα των παραγράφων 2 έως 8 του άρθρου 2 
του ν. 3693/2008 («πειθαρχικά παραπτώματα»), και την 
επιβολή κυρώσεων σε βάρος τους, είναι το Διοικητικό 
Συμβούλιο (Δ.Σ.) της Ε.Λ.Τ.Ε.. 

2. Το Δ.Σ. της Ε.Λ.Τ.Ε. επιβάλλει τις ακόλουθες διοι¬ 
κητικές κυρώσεις: 

α) Επίπληξη. 

β) Προσωρινή απαγόρευση διενέργειας υποχρεωτικών 
ελέγχων επί των ατομικών ή ενοποιημένων οικονομικών 
καταστάσεων για χρονικό διάστημα από έναν (1) έως 
δώδεκα (12) μήνες. 

γ) Για τα φυσικά πρόσωπα πρόστιμο ύψους έως και 
100.000 ευρώ και σε περίπτωση υποτροπής, πρόστιμο 
ύψους έως και 200.000 ευρώ. Για τα νομικά πρόσωπα, 
πρόστιμο ύψους έως και 1.000.000 ευρώ. Σε περίπτωση 
υποτροπής του νομικού προσώπου, το Δ.Σ. της Ε.Λ.Τ.Ε. 
δύναται να επιβάλει πρόστιμο ύψους έως 2.000.000 
ευρώ. Στην περίπτωση επιβολής προστίμου σε νομικό 
πρόσωπο που έχει δικαίωμα διενέργειας υποχρεωτικών 
ελέγχων, το επιβαλλόμενο πρόστιμο δύναται να υπερβεί 
το όριο του πρώτου εδαφίου και να ανέλθει σε ποσό 
ίσο με το δεκαπλάσιο της αμοιβής που τιμολογήθηκε 
στην ελεγχόμενη οντότητα κατά τη διάρκεια της οικο¬ 
νομικής χρήσης κατά την οποία τελέσθηκε η παράβαση 
και προέρχεται από κάθε είδους ελεγκτική εργασία. 
Τα οριζόμενα στο προηγούμενο εδάφιο ισχύουν και σε 
περίπτωση υποτροπής του νομικού προσώπου. 

δ) Προσωρινή αφαίρεση της επαγγελματικής άδειας 
για χρονικό διάστημα έως δύο (2) έτη. 

ε) Οριστική αφαίρεση της επαγγελματικής άδειας και 
διαγραφή από το Μητρώο Ελεγκτών. 

3. Γ ια την επιμέτρηση της επιβαλλόμενης κύρωσης σε 
καθεμία από τις ανωτέρω περιπτώσεις της παραγράφου 
αυτής λαμβάνονται υπόψη, ενδεικτικούς, η σοβαρότητα 
της παράβασης, ο κίνδυνος για την αξιοπιστία και την 
ορθή λειτουργία του ελεγκτικο-λογιστικού θεσμού, ο 
τυχόν προσπορισμός οφέλους και η τυχόν συνδρομή 
στο πρόσωπο του παραβάτη της ιδιότητας του κυρίου 
εταίρου σύμφωνα με την παρ. 14 του άρθρου 2 του ν. 
3693/ 2008. 

Το Δ.Σ. της Ε.Λ.Τ.Ε. επιβάλλει τις κυρώσεις της προη¬ 
γούμενης παραγράφου ύστερα από εισήγηση του Σ.Π.Ε.. 
Στις συνεδριάσεις του Δ.Σ. της Ε.Λ.Τ.Ε. για την έκδοση 
των αποφάσεων για την επιβολή πειθαρχικών κυρώσεων 
λαμβάνει μέρος και ο Αντιπρόεδρος του Δ.Σ. που είναι 
Πρόεδρος του Σ.Π.Ε., χωρίς δικαίωμα ψήφου. 

4. Σε περίπτωση διαπίστωσης της τέλεσης παράβασης 
από νόμιμο ελεγκτή, που διενεργεί υποχρεωτικούς ελέγ¬ 
χους στο όνομα και για λογαριασμό ελεγκτικού γραφεί¬ 
ου, η ευθύνη του νόμιμου ελεγκτή δεν αίρει την τυχόν 
σωρευτική πειθαρχική ευθύνη του ελεγκτικού γραφείου. 

Σε κάθε περίπτωση, η δια πράξεως ή παραλείψεως 
πλημμελής άσκηση εποπτείας εκ μέρους εταίρου ή ιδιο¬ 
κτήτη ή μέλους της διοίκησης ή μέλους εποπτικού οργά¬ 
νου ελεγκτικού γραφείου επί των κυρίων εταίρων κατά 
την έννοια της παρ. 14 του άρθρου 2 του ν. 3693/2008 
και των νομίμων ελεγκτών, καθώς και κάθε άλλου προ¬ 
σώπου που συμμετέχει εν γένει στην ελεγκτική διαδικα¬ 
σία για λογαριασμό του ελεγκτικού γραφείου συνιστά 
πειθαρχικό παράπτωμα καταλογιζόμενο αυτοτελώς στο 
ελεγκτικό γραφείο ή και στα μέλη των οργάνων διοί¬ 
κησής του που εμπλέκονται στην πλημμελή άσκηση 
εποπτείας. Ομοίως αποτελεί πειθαρχικό παράπτωμα, 
το οποίο καταλογίζεται στο ελεγκτικό γραφείο ή και 
τα μέλη των οργάνων διοίκησης του ελεγκτικού γρα¬ 
φείου αυτοτελώς, και κάθε πράξη ή παράλειψη εταίρου 
ή ιδιοκτήτη ή μέλους της διοίκησης ή μέλους εποπτικού 
οργάνου ή κυρίου εταίρου ελεγκτικού γραφείου κατά 
την έννοια της παρ. 14 του άρθρου 2 του ν. 3693/2008, 
η οποία θέτει σε κίνδυνο την ανεξαρτησία και την αντι¬ 
κειμενικότητα νόμιμου ελεγκτή, όπως αυτή προσδιορί¬ 
ζεται στα Διεθνή Ελεγκτικά Πρότυπα και τον ισχύοντα 
Κώδικα Επαγγελματικής Δεοντολογίας της Διεθνούς 
Ομοσπονδίας Λογιστών. Στην τελευταία περίπτωση, 
πέραν των λοιπών κυρώσεων, επιβάλλεται σε βάρος 
του ελεγκτικού γραφείου και στα μέλη των οργάνων 
διοίκησής του, που εμπλέκονται στην παράβαση, η κύ¬ 
ρωση της αφαίρεσης της επαγγελματικής άδειας για 
χρονικό διάστημα τουλάχιστον έξι (6) μηνών. 

5. Ειδικώς, στην περίπτωση μη συμμόρφωσης των 
επιχειρήσεων νομίμων ελεγκτών με την υποχρέωση 
που προβλέπεται στην παράγραφο 1 του άρθρου 8 
του νόμου αυτού πέραν των κυρώσεων που προβλέ- 
πονται στην παράγραφο 3 του παρόντος άρθρου, το 
Δ.Σ. της Ε.Λ.Τ.Ε. δύναται να αποφασίσει την αποβολή 
της μη συμμορφούμενης επιχείρησης και των νομίμων 
ελεγκτών αυτής από το πρόγραμμα ποιοτικών ελέγχων 
της Ε.Λ.Τ.Ε. με συνέπεια κάθε ελεγκτική εργασία που 
διενεργείται από αυτούς να μην παράγει έννομα απο¬ 
τελέσματα. Οι αποφάσεις περί αποβολής δημοσιοποι¬ 
ούνται με απόφαση του Δ.Σ. της Ε.Λ.Τ.Ε., που καθορίζει 
τη φύση, έκταση και τον τρόπο δημοσιοποίησής τους. 

6. Πριν την έκδοση της απόφασης για την επιβολή 
διοικητικών κυρώσεων, το Δ.Σ. της Ε.Λ.Τ.Ε. υποχρεούται 
να καλέσει τον ελεγχόμενο νόμιμο ελεγκτή ή το ελεγχό¬ 
μενο ελεγκτικό γραφείο να εκθέσει τις απόψεις του. Η 
σχετική κλήση είναι έγγραφη και σε αυτή μνημονεύονται 
υποχρεωτικά η προσαπτόμενη παράβαση, καθώς και τα 
πραγματικά περιστατικά που αποτελούν τη βάση αυτής 
και τάσσεται εύλογη προθεσμία στον ενδιαφερόμενο να 
εκθέσει τις απόψεις του εγγράφως. Τ ο Δ.Σ. της Ε.Λ.Τ.Ε. 
μπορεί, εφόσον το κρίνει αναγκαίο κατά την απόλυτη 
διακριτική του ευχέρεια, να καλέσει τον ελεγχόμενο 


νόμιμο ελεγκτή ή το ελεγχόμενο ελεγκτικό γραφείο 
και σε παροχή προφορικών επεξηγήσεων ενώπιον του. 
Σε περίπτωση αναβολής ή διακοπής της συζήτησης για 
άλλη μέρα και ώρα, η γνωστοποίηση της ημερομηνίας 
της μετά την αναβολή ή τη διακοπή συζήτησης, μπορεί 
να γίνεται με κάθε πρόσφορο τρόπο. 

Το Δ.Σ. της Ε.Λ.Τ.Ε. δύναται για λόγους προστασίας 
του δημοσίου συμφέροντος να δημοσιοποιεί με κάθε 
πρόσφορο κατά την κρίση του μέσο τις αποφάσεις 
αυτού που αφορούν την επιβολή πειθαρχικών κυρώσεων. 

7. Κατά των αποφάσεων του Δ.Σ. της Ε.Λ.Τ.Ε. για την 
επιβολή πειθαρχικών κυρώσεων χωρεί προσφυγή ουσίας 
ενώπιον του Διοικητικού Εφετείου Αθηνών, μέσα σε προ¬ 
θεσμία εξήντα (60) ημερών από την κοινοποίησή τους. 

8. Τα πρόστιμα που επιβάλλονται κατ’ εφαρμογή της 
παραγράφου 2 αποτελούν έσοδο του Δημοσίου και ει- 
σπράττονται κατά τις διατάξεις του Κώδικα Είσπραξης 
Δημοσίων Εσόδων (ν.δ. 356/1974), από την εκάστοτε 
Δημόσια Οικονομική Υπηρεσία (Δ.Ο.Υ.), η οποία οφείλει 
να ενημερώσει άμεσα την Ε.Λ.Τ.Ε. για την είσπραξη ή 
μη του προστίμου.» 

Άρθρο 30 

Διερεύνηση υποθέσεων και εξουσίες 
των οργάνων της Ε.Λ.Τ.Ε. 

Μετά το άρθρο 6 του ν. 3148/2003 προστίθενται άρθρα 
6Α και 6Β ως εξής: 

«Άρθρο 6Α 

Διερεύνηση υποθέσεων 

1. Η διερεύνηση των υποθέσεων για τη διαπίστωση 
της συνδρομής ή μη παράβασης της νομοθεσίας και 
του ρυθμιστικού πλαισίου που διέπει τις εργασίες των 
ελεγκτών κατά την παράγραφο 1 του άρθρου 6 του 
παρόντος διενεργείται με τη διοικητική μέριμνα του 
Σ.Π.Ε. και με την υποστήριξη της Διεύθυνσης Λογιστι¬ 
κών και Ελεγκτικών Θεμάτων, Μελετών και Υποστήριξης 
Ποιοτικών Ελέγχων της Ε.Λ.Τ.Ε. και των «εντεταλμένων 
ελεγκτών» της Ε.Λ.Τ.Ε.. 

2. Το Δ.Σ. της Ε.Λ.Τ.Ε. ύστερα από εισήγηση του Σ.Π.Ε. 
μπορεί να ορίζει ως «εντεταλμένους ελεγκτές», φυσι¬ 
κά πρόσωπα, ιδιώτες ή υπαλλήλους του Δημοσίου ή 
νομικών προσώπων Δημοσίου Δικαίου, με κατάλληλη 
επαγγελματική κατάρτιση και εμπειρία που έχουν λάβει 
εξειδικευμένη εκπαίδευση, ιδίως σε θέματα διενέργειας 
ποιοτικών ελέγχων. Με απόφαση του Δ.Σ. της Ε.Λ.Τ.Ε. 
μπορούν να εξειδικεύονται τα αναγκαία προσόντα και 
οι απαιτούμενες ειδικότητες των «εντεταλμένων ελε¬ 
γκτών», καθώς και η διαδικασία επιλογής και αποζη¬ 
μίωσής τους. Οι «εντεταλμένοι ελεγκτές» της Ε.Λ.Τ.Ε. 
υποχρεούνται κατά την άσκηση των καθηκόντων τους 
στην τήρηση του επαγγελματικού απορρήτου, σύμφωνα 
με τις διατάξεις των άρθρων 33 του ν. 3693/2008 και 11 
του παρόντος νόμου. Για τη διασφάλιση της ανεξαρτη¬ 
σίας και της αντικειμενικότητας των ποιοτικών ελέγχων, 
οι «εντεταλμένοι ελεγκτές» της Ε.Λ.Τ.Ε. υπόκεινται στους 
ακόλουθους περιορισμούς: 

α) Δεν επιτρέπεται να ασκούν το επάγγελμα του νό¬ 
μιμου ελεγκτή ή να εργάζονται για λογαριασμό νόμιμου 
ελεγκτή ή ελεγκτικού γραφείου ή του δικτύου τους. 

β) Δεν επιτρέπεται να συμμετέχουν σε έλεγχο νόμιμου 
ελεγκτή ή ελεγκτικού γραφείου, στο οποίο κατά την 
προηγούμενη διετία εργάστηκαν ως εταίροι ή υπάλ- 

ληλοι ή με το οποίο συνδέονταν κατά οποιονδήποτε 
τρόπο ή από το οποίο λαμβάνουν οποιοσδήποτε (ρύ¬ 
σεως αμοιβή. 

γ) Δεν υπάρχει σύγκρουση συμφερόντων μεταξύ αυ¬ 
τών και του ελεγχόμενου φορέα, επί του οποίου θα 
πραγματοποιήσουν έλεγχο. 

Οι «εντεταλμένοι ελεγκτές» της Ε.Λ.Τ.Ε. υποχρεούνται 
να υποβάλουν στο Σ.Π.Ε. πριν από την έναρξη εκάστου 
ελέγχου που τους ανατίθεται, «υπεύθυνη δήλωση» ότι 
συμμορφώνονται με τους παραπάνω περιορισμούς και 
απαιτήσεις. 

3. Το Σ.Π.Ε. δύναται να δίδει εντολές ελέγχου - είτε 
αυτεπαγγέλτως είτε κατόπιν σχετικής καταγγελίας - 
οδηγίες και κατευθυντήριες γραμμές στη Διεύθυνση της 
παραγράφου 1 του παρόντος, καθώς και στους «εντε¬ 
ταλμένους ελεγκτές» ως προς θέματα ασκήσεως του 
ελέγχου και, γενικώς, εποπτεύει την εν λόγω ελεγκτική 
αρμοδιότητά τους. Η Διεύθυνση Λογιστικών και Ελε¬ 
γκτικών Θεμάτων, Μελετών και Υποστήριξης Ποιοτικών 
Ελέγχων ή/και οι «εντεταλμένοι ελεγκτές» της Ε.Λ.Τ.Ε. 
(«τα ελεγκτικά όργανα της Ε.Λ.Τ.Ε.») μετά το πέρας της 
διερεύνησης υποθέσεως υποβάλλουν το πόρισμά τους 
στο Σ.Π.Ε.. 

4. Σε περίπτωση που κατά τη διάρκεια διενέργειας 
ποιοτικού ελέγχου πιθανολογείται σοβαρά η τέλεση πει¬ 
θαρχικών παραπτωμάτων, το Σ.Π.Ε. μπορεί να εισηγείται 
προς το Δ.Σ. της Ε.Λ.Τ.Ε. την επιβολή κυρώσεων, χωρίς 
να απαιτείται περαιτέρω διερεύνηση της υποθέσεως 
από τα ελεγκτικά όργανα της Ε.Λ.Τ.Ε..» 

« Αρθρο 6Β 

Εξουσίες των οργάνων της Ε.Λ.Τ.Ε. 

1. Τα ελεγκτικά όργανα της Ε.Λ.Τ.Ε. στο πλαίσιο της 
διερεύνησης υποθέσεως για τη διαπίστωση της τυχόν 
τέλεσης παραβάσεων της νομοθεσίας και του ρυθμι¬ 
στικού πλαισίου που διέπει τις εργασίες των ελεγκτών 
κατά την παράγραφο 1 του άρθρου 6 του παρόντος 
δύνανταί: 

α) Να έχουν πρόσβαση και να λαμβάνουν αντίγραφα 
ή αποσπάσματα από έγγραφα, βιβλία και άλλα στοι¬ 
χεία που τηρούνται σε οποιαδήποτε μορφή (έγγραφη, 
ηλεκτρονική, μαγνητική ή άλλη) στην επαγγελματική 
εγκατάσταση που βρίσκεται μέσα ή έξω από τις κτιρι- 
ακές εγκαταστάσεις των ελεγχόμενων προσώπων των 
παραγράφων 2 έως 8 του ν. 3693/2008, τα οποία δεν 
δικαιούνται να επικαλεσθούν επαγγελματικό ή άλλο 
απόρρητο. 

β) Να προβαίνουν σε κατασχέσεις βιβλίων, εγγράφων 
και άλλων στοιχείων, στα οποία συμπεριλαμβάνονται 
και τα ηλεκτρονικά μέσα αποθήκευσης και μεταφοράς 
δεδομένων, που βρίσκονται μέσα ή έξω από τις κτιρι- 
ακές εγκαταστάσεις των ελεγχόμενων προσώπων ή 
εταιρειών. 

γ) Να λαμβάνουν κατά την κρίση τους ένορκες ή ανω¬ 
μοτί μαρτυρικές καταθέσεις, με την επιφύλαξη των δια¬ 
τάξεων του άρθρου 212 του Κώδικα Ποινικής Δικονομίας, 
και να ζητούν επεξηγήσεις για τα γεγονότα ή έγγραφα 
που σχετίζονται με το αντικείμενο και το σκοπό του 
ελέγχου και να καταγράφουν τις σχετικές απαντήσεις. 

2. Τα ελεγκτικά όργανα της Ε.Λ.Τ.Ε. ασκούν τις ως άνω 
αρμοδιότητές τους, εφόσον δοθεί σχετική, έγγραφη και 
ειδική εντολή, από τον Πρόεδρο της Ε.Λ.Τ.Ε.. Η εντολή δί¬ 
δεται είτε σε ορισμένο ελεγκτή είτε σε ομάδα ελεγκτών. 


Στην τελευταία περίπτωση, η εντολή πρέπει να ορίζει 
και τον ελεγκτή που είναι ο επικεφαλής του ελέγχου. 
Σε περίπτωση που η εντολή δίδεται προς «εντεταλμένο 
ελεγκτή» της Ε.Λ.Τ.Ε., υποχρεωτικά ορίζεται στην ομάδα 
ελέγχου και ένας τουλάχιστον υπάλληλος της Ε.Λ.Τ.Ε., 
ο οποίος υπογράφει κάθε έγγραφο σχετικό με τη διε¬ 
νέργεια της έρευνας. 

3. Οι έλεγχοι και η λήψη πληροφοριών και στοιχείων 
της περίπτωσης α' της παραγράφου 1, καθώς και οι 
κατασχέσεις της περίπτωσης β' της παραγράφου 1, 
πραγματοποιούνται σε οποιαδήποτε, για το ελεγχόμενο 
πρόσωπο, εργάσιμη ώρα. 

4. Για την κατάσχεση που πραγματοποιείται σύμφωνα 
με την περίπτωση β' της παραγράφου 1 του παρόντος, 
συντάσσεται έκθεση κατάσχεσης. Η έκθεση υπογράφε¬ 
ται από το αρμόδιο ελεγκτικό όργανο που ενεργεί την 
κατάσχεση, το οποίο πρέπει να είναι υπάλληλος της 
Ε.Λ.Τ.Ε. και από το ελεγχόμενο πρόσωπο ή τον νόμιμο 
εκπρόσωπό του. Η έκθεση κατάσχεσης συντάσσεται σε 
δύο αντίγραφα. Το ένα από τα αντίγραφα διατηρείται 
από το αρμόδιο ελεγκτικό όργανο της Ε.Λ.Τ.Ε. και το 
άλλο παραδίδεται σε εκείνον που υπέγραψε για λογα¬ 
ριασμό του ελεγχόμενου προσώπου. 

Σε περίπτωση άρνησης των παραπάνω να υπογρά¬ 
ψουν, αντίγραφο της έκθεσης κατάσχεσης επιδίδεται, 
με δικαστικό επιμελητή στο πρόσωπο, κατά του οποίου 
επεβλήθη η κατάσχεση, εντός δέκα εργάσιμων ημερών 
από την ημέρα ολοκλήρωσης της κατάσχεσης, εφαρμο- 
ζομένων κατά τα λοιπά αναλόγως των άρθρων 47 έως 
57 του Κώδικα Διοικητικής Δικονομίας (ν. 2717/1999). Το 
ελεγχόμενο πρόσωπο δικαιούται να λάβει αντίγραφα 
των κατασχεθέντων εγγράφων με δαπάνες του. 

5. Η έκθεση κατάσχεσης περιλαμβάνει κατ’ ελάχιστον: 
α) τον τίτλο «Εκθεση Κατάσχεσης της Επιτροπής Λο¬ 
γιστικής Τυποποίησης και Ελέγχων», 

β) το χρόνο διενέργειας της κατάσχεσης, 
γ) τον τόπο διενέργειας της κατάσχεσης, δηλαδή τα 
στοιχεία της επαγγελματικής εγκατάστασης, καθώς και 
τη νομική μορφή, επωνυμία ή πλήρη στοιχεία ταυτότη¬ 
τας του ελεγχόμενου προσώπου, 
δ) το ονοματεπώνυμο των διενεργούντων την κατά¬ 
σχεση ελεγκτικών οργάνων της Ε.Λ.Τ.Ε., 
ε) τον αριθμό και τη χρονολογία εντολής ελέγχου 
του Προϊσταμένου της Διεύθυνσης Λογιστικών και Ελε¬ 
γκτικών Θεμάτων, Μελετών και Υποστήριξης Ποιοτικών 
Ελέγχων της Ε.Λ.Τ.Ε. ή του αναπληρωτή του ή του Προ¬ 
έδρου του Σ.Π.Ε., 

στ) την αιτιολογία για τη διενέργεια της κατάσχεσης, 
ζ) την υπογραφή των ενεργούντων την κατάσχεση 
ελεγκτικών οργάνων της Ε.Λ.Τ.Ε., καθώς και την υπο¬ 
γραφή του προσώπου που υπέγραψε για λογαριασμό 
του ελεγχόμενου προσώπου, 
η) σαφή περιγραφή των κατασχεθέντων αντικειμένων. 

6. Η λήψη μαρτυρικών καταθέσεων, σύμφωνα με την 
περίπτωση γ' της παραγράφου 1 του παρόντος άρθρου, 
πραγματοποιείται στην έδρα της Ε.Λ.Τ.Ε.. Το ελεγχόμενο 
πρόσωπο που πρόκειται να καταθέσει κλητεύεται εγ- 
γράφως σε ορισμένη ημέρα και ώρα. Η κλήση υπογρά¬ 
φεται από τον Προϊστάμενο της Διεύθυνσης Λογιστι¬ 
κών και Ελεγκτικών Θεμάτων, Μελετών και Υποστήριξης 
Ποιοτικών Ελέγχων της Ε.Λ.Τ.Ε. ή τον αναπληρωτή του 
ή τον Πρόεδρο του Σ.Π.Ε.. Η κλήση περιέχει συνοπτική 
περιγραφή της υπόθεσης, για την οποία πρόκειται να 

εξεταστεί ο μάρτυρας και μνημονεύει την αρχή στην 
οποία αυτό καλείται. Η κλήση επιδίδεται στο εξετα¬ 
ζόμενο πρόσωπο με δικαστικό επιμελητή, εφαρμοζό¬ 
μενων αναλόγως των άρθρων 47 έως 57 του Κώδικα 
Διοικητικής Δικονομίας, μία (1) τουλάχιστον εργάσιμη 
ημέρα πριν από την ημέρα για την οποία καλείται προς 
εξέταση. Η προθεσμία κλήσης μπορεί να παρατείνεται 
σε πέντε (5) εργάσιμες ημέρες, εφόσον το εξεταζόμε¬ 
νο πρόσωπο έχει την κατοικία ή έδρα του εκτός του 
Νομού Αττικής. Η προθεσμία κλήσης παρατείνεται σε 
δέκα (10) εργάσιμες ημέρες, εφόσον το εξεταζόμενο 
πρόσωπο έχει την κατοικία ή έδρα του εκτός της Ελ¬ 
ληνικής Επικράτειας. 

7. Η λήψη μαρτυρικών καταθέσεων πραγματοποιεί¬ 
ται ενώπιον ελεγκτικού οργάνου της Ε.Λ.Τ.Ε. και ενός 
διοικητικού υπαλλήλου της Ε.Λ.Τ.Ε., ως γραμματέα. Ο 
μάρτυρας, πριν καταθέσει, καλείται να δηλώσει το όνο¬ 
μα και το επώνυμό του, τον τόπο της γέννησης και της 
κατοικίας του, καθώς και την ηλικία του. 

8. Για τη μαρτυρική κατάθεση συντάσσεται από τον 
γραμματέα έκθεση μαρτυρικής κατάθεσης. Η έκθεση 
πρέπει να αναφέρει τον τόπο και την ημερομηνία της 
κατάθεσης, την ώρα κατά την οποία άρχισε και τελεί¬ 
ωσε η κατάθεση και το ονοματεπώνυμο του ελεγκτικού 
οργάνου της Ε.Λ.Τ.Ε. που έλαβε την κατάθεση, του γραμ¬ 
ματέα και του μάρτυρα, καθώς και ακριβή καταγραφή 
όσων κατατέθηκαν από τον μάρτυρα. Η έκθεση διαβά¬ 
ζεται από όλα τα παρευρισκόμενα κατά την εξέταση 
πρόσωπα και υπογράφεται από αυτά. Αν κάποιο από τα 
πρόσωπα αυτά αρνείται να υπογράψει, αυτό αναφέρεται 
στην έκθεση. Η έκθεση αποτελεί πλήρη απόδειξη για 
όσα έχει καταθέσει ο μάρτυρας. Η έκθεση είναι άκυρη, 
εάν λείπουν η χρονολογία (εκτός αν προκύπτει με βεβαι¬ 
ότητα από το όλο περιεχόμενο της έκθεσης ή από άλλα 
έγγραφα που επαναλαμβάνονται σε αυτήν), η αναγραφή 
των ονομάτων και των επωνύμων ή η υπογραφή των 
προσώπων που παρευρέθηκαν στην κατάθεση. Η έκθε¬ 
ση συντάσσεται σε δύο αντίγραφα, από τα οποία ένα 
αντίγραφο δίδεται στον μάρτυρα και το άλλο τίθεται με 
ευθύνη του ελεγκτικού οργάνου της Ε.Λ.Τ.Ε. που έλαβε 
την κατάθεση, στο φάκελο της υπόθεσης. 

9. Ψευδείς ή ανακριβείς μαρτυρικές καταθέσεις τιμω¬ 
ρούνται σύμφωνα με τα οριζόμενα στην παράγραφο 2 
του άρθρου 225 του Ποινικού Κώδικα.» 

Άρθρο 31 
Πόροι της Ε.Λ.Τ.Ε. 

Η παρ. 1 του άρθρου 8 του ν. 3148/2003 αντικαθίσταται 
ως εξής: 

«1. Οι πόροι της Ε.Λ.Τ.Ε. προέρχονται από εισφορά πο¬ 
σοστού ένα τοις εκατό (1%) επί των συνολικών ακαθάρι¬ 
στων εσόδων των εταιρειών ή κοινοπραξιών ελεγκτικών 
εταιρειών. Αν από την οικονομική διαχείριση της Ε.Λ.Τ.Ε. 
στο τέλος κάθε τριετίας προκύπτει οικονομικό αποτέ¬ 
λεσμα (έσοδα - έξοδα) που υπερβαίνει τις δαπάνες της 
προηγούμενης χρήσης, διατίθεται έως το εβδομήντα 
πέντε τοις εκατό (75%) του οικονομικού αυτού αποτε¬ 
λέσματος με απόφαση του Υπουργού Οικονομικών ως 
έσοδο του Κρατικού Προϋπολογισμού.» 

Άρθρο 32 
Αποφάσεις Ε.Λ.Τ.Ε. 

Το άρθρο 9 του ν. 3148/2003 αντικαθίσταται ως εξής: 


«Οι κανονιστικού περιεχομένου αποφάσεις του Δ.Σ. 
της Ε.Λ.Τ.Ε. δημοσιεύονται στην Εφημερίδα της Κυβερ- 
νήσεως.» 

Άρθρο 33 

Τροποποιήσεις στο ν. 3693/2008 

1. Το δεύτερο εδάφιο της παρ. 7 του άρθρου 2 του ν. 
3693/2008 (Α' 174) αντικαθίσταται ως εξής: 

«Η Ε.Λ.Τ.Ε. είναι αρμόδια να αποφασίζει, με απόφαση 
του Δ.Σ., για την ύπαρξη ή μη δικτύου, είτε αυτεπάγγελ- 
τα είτε μετά από αίτημα που της υποβάλλεται.» 

2. Το δεύτερο εδάφιο της παρ. 8 του άρθρου 2 του ν. 
3693/2008 αντικαθίσταται ως εξής: 

«Η Ε.Λ.Τ.Ε. είναι αρμόδια να αποφασίζει, με απόφα¬ 
ση του Δ.Σ., για τη συνδρομή ή μη της ιδιότητας του 
συνδεδεμένου μέρους ελεγκτικού γραφείου, είτε αυτε- 
πάγγελτα είτε μετά από αίτημα που της υποβάλλεται.» 

3. Η παρ. 15 του άρθρου 2 του ν. 3693/2008 αντικαθί¬ 
σταται ως εξής: 

«15.«Κανονιστική Πράξη της Ε.Λ.Τ.Ε..»: Απόφαση του 
Δ.Σ. της Ε.Λ.Τ.Ε. που έχει κανονιστικό περιεχόμενο.» 

4. Το δεύτερο εδάφιο της παρ. 2 του άρθρου 3 του ν. 
3693/2008 αντικαθίσταται ως εξής: 

«Η χορήγηση ή μη επαγγελματικής άδειας γίνεται με 
απόφαση του Δ.Σ. της Ε.Λ.Τ.Ε. μετά από εισήγηση του 
Συμβουλίου Ποιοτικού Ελέγχου.» 

5. Η παρ. 1 του άρθρου 5 του ν. 3693/2008 αντικαθί¬ 
σταται ως εξής: 

«1. Η επαγγελματική άδεια του νόμιμου ελεγκτή ή του 
ελεγκτικού γραφείου ανακαλείται προσωρινά ή οριστικά 
με απόφαση του Δ.Σ. της Ε.Λ.Τ.Ε. μετά από εισήγηση 
του Συμβουλίου Ποιοτικού Ελέγχου.» 

6. Η παρ. 2 του άρθρου 5 του ν. 3693/2008 αντικαθί¬ 
σταται ως εξής: 

«2. Η επαγγελματική άδεια του νόμιμου ελεγκτή και 
του ελεγκτικού γραφείου ανακαλείται οριστικά, εφόσον 
συντρέχει στο πρόσωπο του δικαιούχου μία από τις 
ακόλουθες περιπτώσεις: 

α) επιβολή πειθαρχικής ποινής οριστικής αφαίρεσης 
επαγγελματικής άδειας με απόφαση του Δ.Σ. της Ε.Λ.Τ.Ε., 
β) θέση σε στερητική ή επικουρική δικαστική συμπα¬ 
ράσταση (πλήρη ή μερική), 
γ) καταδίκη με τελεσίδικη απόφαση ποινικού δικαστη¬ 
ρίου σε οποιαδήποτε ποινή για κλοπή, υπεξαίρεση (κοινή 
και στην υπηρεσία), απάτη, εκβίαση, πλαστογραφία, απι¬ 
στία (κοινή και στην υπηρεσία), δωροδοκία, παράβαση 
καθήκοντος, καθώς και για οποιοδήποτε έγκλημα κατά 
της γενετήσιας ελευθερίας ή έγκλημα οικονομικής εκ¬ 
μετάλλευσης της γενετήσιας ζωής, 
δ) συνταξιοδότηση από τον κύριο ασφαλιστικό φορέα, 
ε) σε κάθε περίπτωση σοβαρής αμφισβήτησης της 
εντιμότητας του νόμιμου ελεγκτή ή του ελεγκτικού γρα¬ 
φείου και εφόσον δεν υλοποιηθούν από αυτούς, μέσα 
σε χρονικό διάστημα που καθορίζεται από το Δ.Σ. της 
Ε.Λ.Τ.Ε. τυχόν μέτρα που θα τους υποδειχθούν από το 
Δ.Σ. της Ε.Λ.Τ.Ε., για να αποκατασταθεί η αμφισβήτηση 
αυτή.» 

7. Στο άρθρο 5 του ν. 3693/2008 προστίθεται νέα 
παράγραφος 4: 

«4. Σε περίπτωση οριστικής ανάκλησης της άδειας 
σύμφωνα με την παράγραφο 2 του παρόντος, η Ε.Λ.Τ.Ε. 
προβαίνει στη διαγραφή του νόμιμου ελεγκτή από το 
Μητρώο Ελεγκτών.» 

8. Η περίπτωση 1 του άρθρου 6 του ν. 3693/2008 αντι¬ 
καθίσταται ως εξής: 

«1. Ο υποψήφιος να είναι κάτοχος τίτλου σπουδών 
τριτοβάθμιας πανεπιστημιακής ή τεχνολογικής εκπαί¬ 
δευσης (ΑΕΙ ή ΤΕΙ) της ημεδαπής ή αναγνωρισμένου ως 
ισότιμου τίτλου σπουδών της αλλοδαπής.» 

9. Το πρώτο εδάφιο της παρ. 1 του άρθρου 10 του ν. 
3693/2008 αντικαθίσταται ως εξής: 

«Για να εξασφαλισθεί η ικανότητα πρακτικής εφαρμο¬ 
γής των απαιτούμενων θεωρητικών γνώσεων, οι ασκού¬ 
μενοι πτυχιούχοι ΑΕΙ ή ΤΕΙ πραγματοποιούν πρακτική 
άσκηση διάρκειας τουλάχιστον τριών ετών.» 

10. Η παρ. 2 του άρθρου 16 του ν. 3693/2008 αντικα¬ 
θίσταται ως εξής: 

«2. Η καθυστέρηση στην παροχή από τους νόμιμους 
ελεγκτές, τα ελεγκτικά γραφεία, τους ελεγκτές τρίτης 
χώρας και τις ελεγκτικές οντότητες τρίτης χώρας των 
πληροφοριών που προβλέπονται από τις διατάξεις των 
άρθρων 14 και 15 του παρόντος νόμου, συνιστά πειθαρ¬ 
χικό παράπτωμα και συνεπάγεται, πέραν λοιπών πει¬ 
θαρχικών κυρώσεων, και την επιβολή της κύρωσης της 
περίπτωσης ε' της παρ. 2 του άρθρου 6 του ν. 3148/2003 
από το Δ.Σ. της Ε.Λ.Τ.Ε..» 

11. Η παρ. 4 του άρθρου 16 του ν. 3693/2008 αντικα¬ 
θίσταται ως εξής: 

«4. Η άρνηση υποβολής ή η ανακριβής ή παραπλανη¬ 
τική παροχή των υποβαλλόμενων, κατά την παράγραφο 
1 του παρόντος άρθρου, στοιχείων, αποτελεί πειθαρχικό 
παράπτωμα και συνεπάγεται, πέραν λοιπών πειθαρχικών 
κυρώσεων, και την επιβολή της κύρωσης του άρθρου 
6 παρ. 2 περίπτωση ε'του ν. 3148/2003 από το Δ.Σ. της 
Ε.Λ.Τ.Ε..» 

12. Στο άρθρο 19 του ν. 3693/2008 προστίθεται δεύ¬ 
τερο εδάφιο ως εξής: 

«Η Ε.Λ.Τ.Ε. με απόφαση του Δ.Σ. μπορεί να θεσπίζει 
πιο λεπτομερείς κανόνες, εντός των ορίων του ως άνω 
Κώδικα Δεοντολογίας, στις περιπτώσεις που κρίνεται 
απαραίτητο, καθώς και να προβλέπει πρόσθετες ρυθ¬ 
μίσεις ως προς τη δεοντολογία και τη συμπεριφορά 
των νομίμων ελεγκτών και των ελεγκτικών γραφείων 
κατά την άσκηση του επαγγέλματος τους. Γ ια το σκοπό 
αυτόν η Ε.Λ.Τ.Ε. διαβουλεύεται πριν από τη λήψη της 
απόφασής της με το ΣΟΕΛ..» 

13. Η παρ. 2 του άρθρου 23 του ν. 3693/2008 αντικα¬ 
θίσταται ως εξής: 

«2. Τα πειθαρχικά παραπτώματα της παραγράφου 1 
του παρόντος άρθρου συνεπάγονται, πέραν των λοιπών 
κυρώσεων, και κυρώσεις των περιπτώσεων γγ' και δδ' 
της περίπτωσης β' της παρ. 3 του άρθρου 6 του ν. 3148/ 
2003 από το Δ.Σ. της Ε.Λ.Τ.Ε..» 

14. Το άρθρο 28 του ν. 3693/2008 αντικαθίσταται ως 
εξής: 

«Άρθρο 28 

Όργανο επιβολής διοικητικών κυρώσεων 

Γ ια την επιβολή διοικητικών κυρώσεων για κάθε πα¬ 
ράβαση της νομοθεσίας και του ρυθμιστικού πλαισίου 
που διέπει τις εργασίες των ελεγκτών, αποκλειστικά 
αρμόδιο όργανο ορίζεται το Δ.Σ. της Ε.Λ.Τ.Ε..» 

15. Η παρ. 7 του άρθρου 29 του ν. 3693/2008 αντικα¬ 
θίσταται ως εξής: 

«7. Με απόφαση του Δ.Σ. της Ε.Λ.Τ.Ε. αναπροσαρμό¬ 
ζονται οι κυρώσεις που επιβάλλονται σύμφωνα με τις 


διατάξεις του παρόντος άρθρου, καθώς και τα ποσά 
της αποζημίωσης και της ασφαλιστικής κάλυψης που 
προβλέπονται από το άρθρο αυτό.» 

16. Το πρώτο εδάφιο της παρ. 3 του άρθρου 34 του ν. 
3693/2008 αντικαθίσταται ως εξής: 

«Με απόφαση του Δ.Σ. της Ε.Λ.Τ.Ε. κρίνεται, μετά από 
αίτημα οποιουδήποτε έχει έννομο συμφέρον, κατά πε¬ 
ρίπτωση η συνδρομή ή μη της γενικής αρχής που κα¬ 
θιερώνεται στην παράγραφο 2 του παρόντος άρθρου.» 

17. Η παρ. 3 του άρθρου 36 του ν. 3693/2008 αντικα¬ 
θίσταται ως εξής: 

«3. Η Ε.Λ.Τ.Ε. έχει δικαίωμα ελέγχου της πληρότητας 
και ακρίβειας του περιεχομένου της έκθεσης διαφάνει¬ 
ας. Η μη υποβολή, η εκπρόθεσμη υποβολή ή η υποβολή 
ανακριβούς ή μη πλήρους έκθεσης διαφάνειας συνι- 
στούν πειθαρχικό παράπτωμα.» 

18. Το πρώτο εδάφιο της παρ. 1 του άρθρου 40 του ν. 
3693/2008 αντικαθίσταται ως εξής: 

«Η Ε.Λ.Τ.Ε. με απόφαση του Δ.Σ., μπορεί να χορηγήσει 
επαγγελματική άδεια σε ελεγκτή τρίτης χώρας, αν κατά 
την κρίση της, πληρούνται οι προϋποθέσεις που ορί¬ 
ζονται στα άρθρα 4 και 6 έως 11 του παρόντος νόμου.» 

19. Η παρ. 5 του άρθρου 41 του ν. 3693/2008 αντικα¬ 
θίσταται ως εξής: 

«5. Ελεγκτικές οντότητες τρίτων χωρών εγγράφονται 
στο Δημόσιο Μητρώο με απόφαση του Δ.Σ. της Ε.Λ.Τ.Ε., 
αν συντρέχουν σωρευτικά: 

α) οι προϋποθέσεις της παραγράφου 3 του άρθρου 3 
του παρόντος νόμου, 

β) για την πλειοψηφία των μελών του διοικητικού 
οργάνου της ελεγκτικής οντότητας τρίτης χώρας συ¬ 
ντρέχουν προϋποθέσεις ισοδύναμες, κατά την κρίση 
της Ε.Λ.Τ.Ε., με τα οριζόμενα στα άρθρα 4 έως 10 του 
παρόντος νόμου, 

γ) για τον ελεγκτή τρίτης χώρας που διενεργεί τον 
έλεγχο για λογαριασμό ελεγκτικής οντότητας τρίτης 
χώρας, συντρέχουν προϋποθέσεις ισοδύναμες, κατά την 
κρίση της Ε.Λ.Τ.Ε., με τα οριζόμενα στα άρθρα 4 έως 10 
του παρόντος νόμου, 

δ) οι έλεγχοι των ατομικών ή ενοποιημένων οικονομι¬ 
κών καταστάσεων, που αναφέρονται στην παράγραφο 1 
του παρόντος άρθρου, διενεργούνται με βάση τα Ελε¬ 
γκτικά Πρότυπα που αναφέρονται στην παράγραφο 1 
του άρθρου 24 του παρόντος νόμου ή ισοδύναμα, κατά 
την κρίση της Ε.Λ.Τ.Ε., Ελεγκτικά Πρότυπα και τα ορι¬ 
ζόμενα στα άρθρα 20, 22 και 23 του παρόντος νόμου 
ή ισοδύναμο, κατά την κρίση της Ε.Λ.Τ.Ε., ρυθμιστικό 
πλαίσιο, 

ε) υποβάλλεται στην Ε.Λ.Τ.Ε. και δημοσιοποιείται δια 
του διαδικτυακού τόπου του ελεγκτή ή της ελεγκτι¬ 
κής οντότητας τρίτης χώρας, Έκθεση Διαφάνειας με 
περιεχόμενο αυτό που ορίζεται από το άρθρο 36 του 
παρόντος νόμου ή με ισοδύναμο, κατά την κρίση της 
Ε.Λ.Τ.Ε., περιεχόμενο.» 

20. Το τελευταίο εδάφιο του άρθρου 43 του ν. 3693/ 
2008 αντικαθίσταται ως εξής: 

«Με απόφαση του Δ.Σ. της Ε.Λ.Τ.Ε. καθορίζονται για 
κάθε ενδιαφερόμενο πρόσωπο οι όροι και οι προϋπο¬ 
θέσεις χορήγησης άδειας νόμιμου ελεγκτή κατά τα 
οριζόμενα στον παρόντα νόμο.» 

21. Στο άρθρο 44 προστίθεται παράγραφος 3 ως ακο¬ 
λούθως: 

«3. Με προεδρικό διάταγμα που εκδίδεται με πρόταση 
του Υπουργού Οικονομικών, ύστερα από εισήγηση της 
Ε.Λ.Τ.Ε., τροποποιείται το π.δ. 226/1992 (Α' 120) «Περί 
συστάσεως, οργανώσεως και λειτουργίας του Σώματος 
Ορκωτών Ελεγκτών, καθώς και περί των όρων εγγραφής 
σε Ειδικό Μητρώο και ασκήσεως του επαγγέλματος του 
Ορκωτού Ελεγκτή.» 

Άρθρο 34 

Απαλλαγή των μελών των συλλογικών οργάνων 
και του προσωπικού της Ε.Λ.Τ.Ε. 
από την αστική ευθύνη 

Τα μέλη του Διοικητικού Συμβουλίου, του Συμβουλίου 
Ποιοτικού Ελέγχου και του Συμβουλίου Λογιστικής Τυπο- 
ποίησης, καθώς και το εν γένει προσωπικό της Επιτροπής 
Λογιστικής Τυποποίησης και Ελέγχων και οι «εντεταλ¬ 
μένοι ελεγκτές» της Ε.Λ.Τ.Ε. δεν υπέχουν προσωπικώς 
αστική ευθύνη έναντι οποιουδήποτε για πράξεις ή παρα¬ 
λείψεις τους κατά την άσκηση των προβλεπόμενων από 
την κείμενη νομοθεσία καθηκόντων και αρμοδιοτήτων 
τους, εκτός εάν ενήργησαν με δόλο. Η διάταξη αυτή δεν 
απαλλάσσει τους ανωτέρω από τυχόν ευθύνη τους έναντι 
της Ε.Λ.Τ.Ε. για παράβαση καθήκοντος και, εν γένει, για 
πράξεις ή παραλείψεις από βαρεία αμέλεια. 

Άρθρο 35 

Παροχή πληροφοριών από πιστωτικά ιδρύματα 

στους νομίμους ελεγκτές και ελεγκτικά γραφεία 

Για τη διασφάλιση της αξιοπιστίας και της ποιότητας 
των υποχρεωτικών ελέγχων, τα πιστωτικά ιδρύματα 
υποχρεούνται, όταν τους ζητείται κατά τον προσήκοντα 
τρόπο από νόμιμους ελεγκτές ή ελεγκτικά γραφεία η 
επιβεβαίωση υπολοίπου λογαριασμών πελατών τους, να 
παρέχουν εγγράφως τις σχετικές πληροφορίες απευ¬ 
θείας στους νόμιμους ελεγκτές ή τα ελεγκτικά γραφεία, 
χωρίς να είναι επιτρεπτή η επίκληση του τραπεζικού 
απορρήτου. Το αίτημα νόμιμου ελεγκτή ή ελεγκτικού 
γραφείου θεωρείται ότι έχει υποβληθεί προσηκόντως 
προς το πιστωτικό ίδρυμα, εφόσον υποβάλλεται εγγρά- 
φως και εφόσον σε αυτό επισυνάπτεται δήλωση της 
ελεγχόμενης από τον νόμιμο ελεγκτή ή το ελεγκτικό 
γραφείο οντότητας, από την οποία προκύπτει η απόφα¬ 
ση του οργάνου διοίκησης της ελεγχόμενης οντότητας 
περί διορισμού του οικείου ελεγκτή / ελεγκτικού γρα¬ 
φείου για τη διενέργεια υποχρεωτικού ελέγχου. 

Άρθρο 36 

Στην περίπτωση β' της παρ. 1 του άρθρου 51 του 
ν. 1892/1990 (Α' 101) προστίθεται μετά την Επιτροπή 
Εποπτείας της Ιδιωτικής Ασφάλισης και «η Επιτροπή 
Λογιστικής Τυποποίησης και Ελέγχων». 

Άρθρο 37 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνταί: 

1. Το Παράρτημα 2 του π.δ. 226/1992. 

2. Η περίπτωση στ' του άρθρου 2 του ν. 3148/2003. 

Άρθρο 38 

Μεταβατικές διατάξεις 

1. Υποθέσεις που είχαν παραπεμφθεί από το Δ.Σ. της 
Ε.Λ.Τ.Ε. στο Πειθαρχικό Συμβούλιο προς εξέταση για την 


επιβολή πειθαρχικών κυρώσεων και επί των οποίων δεν 
έχουν μέχρι τη δημοσίευση του νόμου αυτού εκδοθεί 
σχετικές αποφάσεις, εξετάζονται και κρίνονται από το 
Δ.Σ. της Ε.Λ.Τ.Ε. κατά τη διαδικασία των διατάξεων του 
ν. 3148/2003, όπως αυτές αντικαθίστανται από το νόμο 
αυτόν. 

2. Γ ια παραβάσεις των διατάξεων που ρυθμίζουν τις 
εργασίες των ελεγκτών, συμπεριλαμβανομένων των 
κανονιστικών αποφάσεων της Ε.Λ.Τ.Ε., του εκάστοτε 
ισχύοντος Κώδικα Δεοντολογίας και των ελεγκτικών 
προτύπων ή των προτύπων διασφάλισης της ποιότητας, 
που έχουν τελεσθεί μέχρι τη θέση σε ισχύ των διατάξε¬ 
ων του παρόντος νόμου, επιβάλλονται οι κυρώσεις της 
παρ. 3 του άρθρου 6 του ν. 3148/2003 ως ίσχυε μέχρι 
την τροποποίησή του με τον παρόντα νόμο. 

ΜΕΡΟΣ ΤΡΙΤΟ 

ΑΝΑΜΟΡΦΩΣΗ ΟΡΓΑΝΙΣΜΟΥ 
ΤΟΥ ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ 

Άρθρο 39 

Θέματα λειτουργίας Ν.Σ.Κ. 

Οι παράγραφοι 1, 2, 3 και 4 του άρθρου 5 του ν. 3086/ 
2002 (Α' 324) αντικαθίστανται ως εξής: 

«1. Το Ν.Σ.Κ., ως συλλογικό όργανο, λειτουργεί σε 
Ολομέλεια, πλήρη και τακτική, Τμήματα και Τριμελείς 
Επιτροπές. 

2. Η Πλήρης Ολομέλεια αποτελείται από τον Πρόεδρο, 
τους Αντιπροέδρους και τους Νομικούς Συμβούλους του 
Κράτους και συνεδριάζει νομίμως όταν παρίστανται 
περισσότερα από τα μισό μέλη της, εκτός αν ορίζεται 
διαφορετικά. Εισηγητής ορίζεται ένα από τα μέλη της. 
Συνεισηγητής ορίζεται ο αρχικός εισηγητής της υπό¬ 
θεσης στην περίπτωση που ο τελευταίος δεν αποτελεί 
μέλος της. 

Η Τακτική Ολομέλεια αποτελείται από τις συνθέσεις 
Α' και Β'. Με απόφαση του Προέδρου, καθορίζονται, 
κατά την έναρξη κάθε δικαστικού έτους, τα Τμήματα 
που συμμετέχουν σε καθεμία από τις συνθέσεις της 
Τακτικής Ολομέλειας. Οι υποθέσεις εισάγονται προς 
συζήτηση στη σύνθεση της Τακτικής Ολομέλειας στην 
οποία συμμετέχουν τα μέλη του Τμήματος που ζήτησε 
την παραπομπή. Σε κάθε άλλη περίπτωση η υπόθεση 
εισάγεται στη σύνθεση εκείνη στην οποία συμμετέχει 
το Γ ραφείο Νομικού Συμβούλου στο οποίο υπεβλήθη το 
ερώτημα. Εισηγητής ορίζεται μέλος της ή Πάρεδρος. 

Η Τακτική Ολομέλεια συνεδριάζει νομίμως με παρου¬ 
σία των δύο τρίτων τουλάχιστον των μελών της. 

Στην Ολομέλεια, πλήρη ή τακτική, προεδρεύει ο Πρό¬ 
εδρος του Ν.Σ.Κ. και αν δεν υπάρχει, είναι απών ή κω¬ 
λύεται, ο αρχαιότερος από τους Αντιπροέδρους που 
παρίστανται. 

3. Ο αριθμός και η συγκρότηση των Τμημάτων ορίζεται 
για κάθε δικαστικό έτος με απόφαση του Προέδρου του 
Ν.Σ.Κ.. Τα Τμήματα συνεδριάζουν νομίμως αν παρίσταται 
το μισό πλέον ενός των μελών του, που συμμετέχουν σε 
αυτά. Στα Τμήματα προεδρεύει Αντιπρόεδρος και αν δεν 
υπάρχει, απουσιάζει ή κωλύεται ο αρχαιότερος Νομικός 
Σύμβουλος από αυτούς που παρίστανται. Ο Πρόεδρος 
του Ν.Σ.Κ. μπορεί να προεδρεύει σε οποιοδήποτε Τμήμα. 
Εισηγητής ορίζεται μέλος του ή Πάρεδρος. 

4. Στην Ολομέλεια, πλήρη και τακτική, και τα Τμήματα 
του Ν.Σ.Κ. επιτρέπεται να συμμετέχουν έως τρεις Πάρε- 
δροι με γνώμη χωρίς ψήφο. Με απόφαση του Προέδρου 

του Ν.Σ.Κ. ορίζεται για το σκοπό αυτόν, ανά τρίμηνο, 
υπηρεσία Παρέδρων, τριών ως τακτικών και τριών ως 
αναπληρωματικών. Στις συνεδριάσεις μπορεί, επίσης, να 
παρίστανται λειτουργοί του Ν.Σ.Κ., οι οποίοι έχουν συμ- 
μετάσχει στο χειρισμό των υποθέσεων που συζητούνται. 

Στην Ολομέλεια και τα Τμήματα, χρέη γραμματέα, 
όταν τούτο είναι αναγκαίο, ασκεί Δικαστικός Πληρε¬ 
ξούσιος Α' που ορίζεται από τον Πρόεδρο.» 

Άρθρο 40 

Γνωμοδοτήσεις Ν.Σ.Κ. 

1. Η παρ. 1 του άρθρου 6 του ν. 3086/2002 αντικαθί¬ 
σταται, ως εξής: 

«1. Οι Τριμελείς Επιτροπές γνωμοδοτούν: 

Για τη συμβιβαστική επίλυση διαφορών ή αναγνώριση 
απαιτήσεων κατά του Δημοσίου, τη μη άσκηση αγωγών 
ή άλλων ενδίκων βοηθημάτων και ενδίκων μέσων από 
το Δημόσιο, την παραίτηση από αγωγές ή άλλα ένδικα 
βοηθήματα και ένδικα μέσα που ασκήθηκαν από αυτό, 
την αποδοχή αγωγών ή άλλων ενδίκων βοηθημάτων 
και ενδίκων μέσων που ασκήθηκαν κατά του Δημοσίου, 
εφόσον το αντικείμενο της διαφοράς δεν υπερβαίνει 
το ποσό της καθ' ύλην αρμοδιότητας του Μονομελούς 
Πρωτοδικείου. Εξαιρούνται οι υποθέσεις που αφορούν 
περιοδικές παροχές ή υποθέσεις που μπορεί να έχουν 
ευρύτερες δημοσιονομικές επιπτώσεις. 

Ειδικά επί δικαστικών αποφάσεων, οι οποίες είναι 
καταρχήν ανέκκλητες και συγχρόνως δεν υπόκεινται 
παραδεκτά σε αίτηση αναιρέσεως, αν δεν συντρέχουν 
λόγοι για την κατ’ εξαίρεση άσκηση ενδίκου μέσου, οι 
Τριμελείς Επιτροπές αποφαίνονται με σχετική πράξη, 
που υπογράφεται από τα μέλη που τις συγκροτούν, 
χωρίς να ακολουθείται η διαδικασία εισηγήσεως και 
πρακτικού. 

Με πρακτικό γνωμοδότησης της Ολομέλειας μπορεί 
να παραπέμπεται στις Τριμελείς Επιτροπές κατηγορία 
υποθέσεων, μολονότι το αντικείμενο της διαφοράς δεν 
υπάγεται στην αρμοδιότητά τους, εφόσον οι υποθέσεις 
αυτές είναι όμοιες κατά το πραγματικό και νομικό μέρος 
και τα ανακύπτοντα ζητήματα έχουν ήδη αντιμετωπι- 
σθεί από την Ολομέλεια και έχει κριθεί ότι παρέλκει η 
εισαγωγή τους στο Τμήμα ή στην Ολομέλεια. 

Η Τριμελής Επιτροπή της Κεντρικής Υπηρεσίας απο- 
φαίνεται σε θέματα αρμοδιότητάς της για υποθέσεις 
επαρχιών στις οποίες δεν λειτουργούν Δικαστικά Γ ρα¬ 
φεία ή αν στα Δικαστικά Γ ραφεία που λειτουργούν δεν 
είναι δυνατή η συγκρότηση Επιτροπής ή σε υποθέσεις 
Γ ραφείων Νομικών Συμβούλων ή Ειδικών Γ ραφείων Νο¬ 
μικών Συμβούλων στα οποία δεν είναι δυνατή η συγκρό¬ 
τηση Επιτροπής λόγω του αριθμού των μελών του Ν.Σ.Κ. 
που υπηρετούν σ’ αυτά. Με απόφαση του Προέδρου 
του Ν.Σ.Κ. καθορίζεται ο τρόπος, οι προϋποθέσεις και 
η διαδικασία άσκησης των παραπάνω αρμοδιοτήτων.» 

2. Η παρ. 3 του άρθρου 6 του ν. 3086/2002, όπως ισχύει, 
αντικαθίσταται ως εξής: 

«3. Η Πλήρης Ολομέλεια γνωμοδοτεί: 

α) Γ ια την υποβολή διαφορών του Δημοσίου σε διαι¬ 
τησία και την άσκηση ή μη ενδίκων βοηθημάτων κατά 
των διαιτητικών αποφάσεων. 

β) Γ ια υποθέσεις, οι οποίες παραπέμπονται σε αυτήν 
από τον Πρόεδρο, την Τακτική Ολομέλεια και την Ολο¬ 
μέλεια Διακοπών. 


Η πλήρης Ολομέλεια, ως Διοικητική, εξετάζει νομικά 
ζητήματα γενικού ενδιαφέροντος ή μείζονος σημασίας, 
καθώς και ζητήματα σχετικά με τη δομή, την οργάνωση 
και τη λειτουργία του Ν.Σ.Κ. και την υπηρεσιακή κατά¬ 
σταση των λειτουργών του. Συνέρχεται ύστερα από 
πρόσκληση του Προέδρου της ή όταν ζητηθεί εγγράφως 
από το ένα τρίτο των μελών της. Σε περίπτωση που 
δεν συγκληθεί μέσα σε δέκα ημέρες από τον Πρόεδρο, 
εκείνοι που ζήτησαν τη σύγκλησή της μπορούν να συ- 
γκαλέσουν την Ολομέλεια, με πρόσκλησή τους, που 
γνωστοποιείται σε όλα τα μέλη της. 

Η Τακτική Ολομέλεια, Α' και Β' Σύνθεση, γνωμοδοτεί: 

α) Γ ια υποθέσεις, οι οποίες παραπέμπονται σε αυτήν 
από τον Πρόεδρο ή το Τμήμα. 

β) Σε ερωτήματα για τα οποία προηγήθηκε γνωμο¬ 
δότηση Τμήματος, η οποία δεν έγινε αποδεκτή από το 
αρμόδιο για την αποδοχή όργανο και ζητείται από αυτό 
η παραπομπή στην Ολομέλεια. 

γ) Γ ια τον ορισμό διαιτητών του Δημοσίου και 

δ) Γ ια κάθε υπόθεση, για την οποία στην κείμενη νο¬ 
μοθεσία προβλέπεται αρμοδιότητα της Ολομέλειας του 
Ν.Σ.Κ..» 

3. Η παρ. 4 του άρθρου 6 του ν. 3086/2002 αντικαθί¬ 
σταται ως εξής: 

«4. Οι Γ ενικοί Γ ραμματείς Αποκεντρωμένης Διοίκησης 
μπορούν να απευθύνουν, για θέματα της αρμοδιότητάς 
τους τοπικού μόνο ενδιαφέροντος, ερωτήματα στις υπη¬ 
ρεσιακές μονάδες του Νομικού Συμβουλίου του Κράτους 
της έδρας τους. Ζητήματα γενικότερου ενδιαφέροντος 
τίθενται υπόψη του αρμόδιου Υπουργείου, το οποίο αν 
κρίνει τούτο αναγκαίο διατυπώνει σχετικό ερώτημα.» 

Άρθρο 41 
Πρακτικά Ν.Σ.Κ. 

1. Η παρ. 2 του άρθρου 7 του ν. 3086/2002 αντικαθί¬ 
σταται ως εξής: 

«2. Για τις συνεδριάσεις της Ολομέλειας, των Τμη¬ 
μάτων και των Τριμελών Επιτροπών συντάσσονται 
πρακτικά. Εξαιρούνται από την τήρηση πρακτικών τα 
γνωμοδοτικά θέματα, εκτός αν υποβληθεί σχετικό αί¬ 
τημα από μέλος της Ολομέλειας ή του Τμήματος. Τα 
πρακτικά γνωμοδοτήσεων σε δικαστικές και εξώδικες 
υποθέσεις, των μεν Τριμελών Επιτροπών υπογράφονται 
από αυτούς που μετέχουν, της δε Ολομέλειας και των 
Τμημάτων από εκείνον που προεδρεύει και τον Εισηγητή 
της υπόθεσης. Οι γνωμοδοτήσεις της Ολομέλειας και 
των Τμημάτων ομοίως υπογράφονται από εκείνον που 
προεδρεύει και τον Εισηγητή της υπόθεσης.» 

2. Η παρ. 5 του άρθρου 7 του ν. 3086/2002 αντικαθί¬ 
σταται ως εξής: 

«5. Τα πρακτικά γνωμοδοτήσεων σε δικαστικές και 
εξώδικες υποθέσεις, καθώς και όσα αναφέρονται σε 
περιοδικές παροχές, ανεξαρτήτως ποσού, εγκρίνονται 
από τον Υπουργό Οικονομικών. Πρακτικά γνωμοδοτήσε¬ 
ων σε δικαστικές και εξώδικες υποθέσεις με χρηματικό 
αντικείμενο μέχρι ποσού 20.000 ευρώ εγκρίνονται από 
τον Πρόεδρο του Ν.Σ.Κ., εκτός εκείνων που αφορούν 
υποθέσεις μείζονος σημασίας ή έχουν ευρύτερες δη¬ 
μοσιονομικές επιπτώσεις. Με απόφαση του Υπουργού 
Οικονομικών, ύστερα από εισήγηση του Προέδρου του 
Ν.Σ.Κ., το ανωτέρω ποσό μπορεί να αναπροσαρμόζεται. 
Με όμοια απόφαση μπορεί να ανατίθεται στον Πρόεδρο 
του Ν.Σ.Κ. η έγκριση πρακτικών συγκεκριμένης κατηγο- 

ρίας υποθέσεων ανεξαρτήτως ποσού. Με την εγκριτική 
απόφαση επιτρέπεται η τροποποίηση των πρακτικών 
μόνο προς όφελος του Δημοσίου. Τα πρακτικά σε υπο¬ 
θέσεις ακυρωτικής διαδικασίας εγκρίνονται από τον 
αρμόδιο κατά περίπτωση Υπουργό.» 

3. Στο άρθρο 7 του ν. 3086/2002 προστίθεται παρά¬ 
γραφος 6 ως εξής: 

«6. Τα πρακτικά, πριν από την έγκρισή τους, δεν δη¬ 
μιουργούν δικαίωμα υπέρ οποιουδήποτε τρίτου, ούτε 
χορηγείται αντίγραφο αυτών. Μετά από την έγκρισή 
τους δεν υπόκεινται σε έλεγχο και αναρτώνται στο 
διαδίκτυο όσα αφορούν υποθέσεις χρηματικού αντικει¬ 
μένου άνω των 150.000 ευρώ, καθώς και όσα αφορούν 
εμπράγματα δικαιώματα επί ακινήτων και δεν προκύπτει 
ότι η οικονομική τους αξία είναι μικρότερη των 150.000 
ευρώ. Με κοινή απόφαση των Υπουργών Οικονομικών 
και Εσωτερικών, Διοικητικής Μεταρρύμμισης και Ηλε¬ 
κτρονικής Διακυβέρνησης το ανωτέρω ποσό μπορεί να 
αναπροσαρμόζεται. 

Η Διοίκηση συμμορφώνεται υποχρεωτικά προς το 
περιεχόμενο των πρακτικών που έχουν εγκριθεί. Τα 
πρακτικά γνωμοδοτήσεων σε δικαστικές και εξώδικες 
υποθέσεις αποτελούν, μετά την πάροδο εξήντα (60) 
ημερών από την έγκρισή τους, εκτελεστούς τίτλους. 
Για τη συμμόρφωση προς αυτά και την εκτέλεσή τους 
εφαρμόζονται αναλόγως οι διατάξεις των άρθρων 1, 4 
και 5 του ν. 3068/2002 (Α' 274). 

Οι διατάξεις των προηγουμένων εδαφίων εφαρμόζονται 
και για τις πράξεις των Τριμελών Επιτροπών επί δικα¬ 
στικών αποφάσεων που είναι κατά νόμο ανέκκλητες και 
συγχρόνως αμετάκλητες, οι οποίες εκδίδονται σύμφωνα 
με το τρίτο εδάφιο της παραγράφου 1 του άρθρου 6.» 

Άρθρο 42 

Καθήκοντα εκπροσώπου 

της Ελληνικής Δημοκρατίας 

Στο τέλος της παρ. 2 του άρθρου 8 του ν. 3086/2002 
προστίθενται εδάφια ως εξής: «Τα καθήκοντα του εκ¬ 
προσώπου της Ελληνικής Δημοκρατίας (ΑροηΙ) είναι 
τα εξής: α) ορίζει τους εκπροσώπους της Ελληνικής 
Δημοκρατίας ενώπιον του Δικαστηρίου, β) αλληλογρα¬ 
φεί και συνεργάζεται με το Δικαστήριο για γενικότε¬ 
ρα ζητήματα που ανακύπτουν ενώπιον αυτού και ιδίως 
ενημερώνει το Δικαστήριο για κάθε ζήτημα που αφορά 
την εθνική έννομη τάξη, εφόσον ερωτηθεί, γ) συνερ¬ 
γάζεται με τις αρμόδιες εθνικές υπηρεσίες, καθώς και 
τις υπηρεσίες του Συμβουλίου της Ευρώπης, για τον 
προσδιορισμό των αναγκαίων μέτρων συμμόρφωσης 
(ατομικών και γενικών) προς τις αποφάσεις του Ευ¬ 
ρωπαϊκού Δικαστηρίου Δικαιωμάτων του Ανθρώπου 
(Ε.Δ.Δ.Α.) και παρακολουθεί την εξέλιξη των σχετικών 
εθνικών διαδικασιών, δ) ενημερώνει την Επιτροπή Μονί¬ 
μων Αντιπροσώπων του Συμβουλίου της Ευρώπης, μέσω 
της Μόνιμης Ελληνικής Αντιπροσωπείας, για την πορεία 
λήψης των γενικών και ειδικών μέτρων συμμόρφωσης 
προς τις αποφάσεις του Ε.Δ.Δ.Α., ε) ενημερώνει τις εθνι¬ 
κές Αρχές επί της σημαντικής νομολογίας του Ε.Δ.Δ.Α., 
για την καλύτερη εφαρμογή της Ευρωπαϊκής Σύμβασης 
Δικαιωμάτων του Ανθρώπου (Ε.Σ.Δ.Α.) σε εθνικό επίπεδο, 
στ) επιμελείται για την ενημέρωση των εθνικών Αρχών 
επί των διαφόρων ψηφισμάτων (τελικών και προσωρι¬ 
νών) που υιοθετεί η Επιτροπή Μονίμων Αντιπροσώπων 
του Συμβουλίου της Ευρώπης, όταν παρακολουθεί τη 


συμμόρφωση των κρατών-μελών στις αποφάσεις του 
Ε.Δ.Δ.Α., ζ) ενημερώνει τις εθνικές Αρχές για έγγραφα 
και μνημόνια της Υπηρεσίας Εκτέλεσης Αποφάσεων 
του Ε.Δ.Δ.Α. της Γραμματείας του Συμβουλίου της Ευ¬ 
ρώπης, με τα οποία τίθενται γενικές αρχές ως προς 
την εκτέλεση των αποφάσεων του Ε.Δ.Δ.Α., η) συμμε¬ 
τέχει σε τακτική βάση στις σχετικές με την εκτέλεση 
των αποφάσεων του Ε.Δ.Δ.Α. συνόδους της Επιτροπής 
Μονίμων Αντιπροσώπων δια μέλους του Ν.Σ.Κ. που έχει 
διατεθεί στη Μόνιμη Ελληνική Αντιπροσωπεία στο Συμ¬ 
βούλιο της Ευρώπης, θ) συμμετέχει είτε ο ίδιος είτε με 
άλλο μέλος του Νομικού Συμβουλίου του Κράτους που 
ορίζεται από αυτόν στην εθνική νομοπαρασκευαστική 
διαδικασία, προς εναρμόνιση του εθνικού δικαίου με 
εκείνο της Ε.Σ.Δ.Α. και ι) συνεργάζεται με τους εκπρο¬ 
σώπους (ΑροπΙε) των άλλων κρατών-μελών για κοινή 
αντιμετώπιση ζητημάτων που αναφύονται είτε κατά 
τον χειρισμό των υποθέσεων ενώπιον του Ε.Δ.Δ.Α. είτε 
κατά το στάδιο της εκτελέσεως των αποφάσεων του 
δικαστηρίου αυτού.» 

Άρθρο 43 
Γραμματεία 

Το άρθρο 11 του ν. 3086/2002 αντικαθίσταται ως εξής: 

«Αρθρο 11 
Γ ραμματεία 

Η Γ ραμματεία του Ν.Σ.Κ. υπάγεται ως μονάδα απευ¬ 
θείας στον Πρόεδρο, διευθύνεται από Νομικό Σύμβουλο 
του Κράτους ή Πάρεδρο.» 

Άρθρο 44 

Σχηματισμός Επιστημονικών Δραστηριοτήτων 
και Δημοσίων Σχέσεων 

Το άρθρο 13 του ν. 3086/2002 αντικαθίσταται ως εξής: 

«Αρθρο 13 

Σχηματισμός Επιστημονικών Δραστηριοτήτων 
και Δημοσίων Σχέσεων 

Ο Σχηματισμός Επιστημονικών Δραστηριοτήτων και 
Δημοσίων Σχέσεων, στον οποίο προΐσταται λειτουργός 
του Ν.Σ.Κ., είναι αρμόδιος για: 

α) Την οργάνωση και λειτουργία της Βιβλιοθήκης του 
Ν.Σ.Κ.. 

β) Την οργάνωση επιστημονικών εκδηλώσεων με τη 
συμμετοχή λειτουργών του Ν.Σ.Κ., δικαστικών λειτουρ¬ 
γών, μελών ΔΕΠ, δικηγόρων και άλλων επιστημόνων, 
με αντικείμενο τη συζήτηση, διερεύνηση και ανάδειξη 
νομικών ζητημάτων που αφορούν ιδίως το Δημόσιο. 

γ) Την ενημέρωση της επιστημονικής κοινότητας και 
του ευρύτερου κοινού για τις δραστηριότητες του Ν.Σ.Κ.. 

δ) Την οργάνωση άλλων εκδηλώσεων που αφορούν τη 
λειτουργία του Ν.Σ.Κ. και των λειτουργών του. 

ε) Την παρακολούθηση του επιστημονικού και ειδη- 
σεογραφικού τύπου σε σχέση με θέματα που αφορούν 
τις αρμοδιότητες και τη λειτουργία του Ν.Σ.Κ. και την 
εισήγηση, όποτε κρίνεται αναγκαίο, των ενδεδειγμένων 
παρεμβάσεων.» 

Άρθρο 45 

Διεύθυνση Διοικητικού 
και λειτουργικής υποστήριξης 

Το άρθρο 15 του ν. 3086/2002 αντικαθίσταται ως εξής: 

«Αρθρο 15 

Διεύθυνση Διοικητικού 
και λειτουργικής υποστήριξης 

Στη Διεύθυνση Διοικητικού και λειτουργικής υποστή¬ 
ριξης υπάγονται: α) Τμήμα Διοικητικού Προσωπικού, β) 
Τμήμα Πρωτοκόλλου και Παραλαβής Δικογράφων, γ) 
Τμήμα Ευρετηρίου, Εικονοποίησης και Καταχώρισης Δε¬ 
δομένων, δ) Τμήμα Αρχείου, ε) Τμήμα Διεκπεραίωσης και 
στ) Τμήμα Πληροφορικής και Υποστήριξης Συστημάτων.» 

Άρθρο 46 

Γραφείο Νομικού Συμβούλου 
του Ν.Σ.Κ. στον Ε.Ο.Π.Υ.Υ. 

Στο άρθρο 19 του ν. 3086/2002 προστίθεται παρά¬ 
γραφος 2 ως εξής: 

«2. α. Στον Εθνικό Οργανισμό Παροχής Υπηρεσιών 
Υγείας (Ε.Ο.Π.Υ.Υ.) συνιστάται Γραφείο Νομικού Συμ¬ 
βούλου του Νομικού Συμβουλίου του Κράτους (Ν.Σ.Κ.). 
Το Γραφείο στελεχώνεται με ένα Νομικό Σύμβουλο του 
Κράτους και ένα Πάρεδρο του Ν.Σ.Κ.. 

β. Στην αρμοδιότητα του Γ ραφείου Νομικού Συμβού¬ 
λου του Ν.Σ.Κ. ανήκει η γενική εποπτεία της Διεύθυνσης 
Νομικών Υποθέσεων του Ε.Ο.Π.Υ.Υ., που προβλέπεται 
από το άρθρο 23 του ν. 3918/2011 (Α' 31) όπως ισχύει, και 
η γνωμοδότηση, κατά τη διαδικασία που διέπει το Ν.Σ.Κ., 
επί ερωτημάτων που υποβάλλονται από τον Πρόεδρο 
του Ε.Ο.Π.Υ.Υ.. 

γ. Ύστερα από γνώμη της Ολομέλειας του Ν.Σ.Κ, με 
απόφαση του Προέδρου του Ν.Σ.Κ., που δημοσιεύεται 
με ανάρτηση επί δεκαήμερο στα Κεντρικά Καταστήμα¬ 
τα του Ν.Σ.Κ. και του Ε.Ο.Π.Υ.Υ., ορίζονται η διαδικασία 
άσκησης της εποπτείας, όπως κατανομή της ύλης, δι¬ 
αδικασία αποδοχής αποφάσεων και γνωμοδοτήσεων, 
άσκησης ένδικων βοηθημάτων και μέσων, αναγνώρισης 
απαιτήσεων, δικαστικών και εξώδικων συμβιβασμών και 
κάθε άλλο σχετικό θέμα και λεπτομέρεια. Για την ανάρ¬ 
τηση συντάσσονται πρωτόκολλα από το Ν.Σ.Κ. και τον 
Ε.Ο.Π.Υ.Υ. τα οποία τηρούνται στο Ν.Σ.Κ.. 

δ. Οι οργανικές θέσεις των Νομικών Συμβούλων του 
Κράτους αυξάνονται κατά μία και ανέρχονται συνολικά 
σε πενήντα επτά (57).» 

Αρθρο 47 

Στο άρθρο 20 του ν. 3086/2002, όπως ισχύει, προστί¬ 
θεται παράγραφος 6 ως εξής: 

«6. Με απόφαση του Υπουργού Οικονομικών και του 
κατά περίπτωση αρμόδιου Υπουργού, ύστερα από σύμ¬ 
φωνη γνωμοδότηση της Διοικητικής Ολομέλειας του 
Ν.Σ.Κ., η ρύθμιση της παραγράφου 5 μπορεί να επεκτεί- 
νεται και σε άλλες κατηγορίες υποθέσεων.» 

Άρθρο 48 

Ανάθεση εκκρεμών δικαστικών 
υποθέσεων στο Ν.Σ.Κ. 

Στο άρθρο 22 του ν. 3086/2002 προστίθεται παρά¬ 
γραφος 3Α, ως εξής: 

«3Α. Αν με διάταξη νόμου προβλέπεται η διαδοχή κα- 
ταργούμενου νομικού προσώπου δημοσίου δικαίου ή 
φορέα από το Δημόσιο και η άσκηση των αρμοδιοτήτων 
του από δημόσια υπηρεσία, οι εκκρεμείς δικαστικές 
υποθέσεις ανατίθενται στο Νομικό Συμβούλιο του Κρά¬ 
τους και η συνέχιση των δικών τελεί υπό τις ακόλουθες 
προϋποθέσεις: α. Οι δικαστικοί φάκελοι και, χωριστά, οι 


αντίστοιχοι υπηρεσιακοί μαζί με αναλυτικό σημείωμα 
στο οποίο θα αναφέρεται το περιεχόμενό τους και οι 
ενέργειες που έχουν γίνει, διαβιβάζονται από το κα- 
ταργούμενο νομικό πρόσωπο στη δημόσια υπηρεσία, 
στην οποία μεταφέρεται η σχετική αρμοδιότητα. Ειδικά 
το σημείωμα που αφορά τους δικαστικούς φακέλους 
περιλαμβάνει περιγραφή της δικαστικής πορείας της 
υπόθεσης, τις ενέργειες που πρέπει να γίνουν και τις 
υπάρχουσες προθεσμίες, β. Οι δικαστικοί φάκελοι δι¬ 
αβιβάζονται από τη διοικητική υπηρεσία στην αρμόδια 
μονάδα του Νομικού Συμβουλίου του Κράτους. 

Το δικαστήριο στο οποίο εκκρεμεί η υπόθεση, ύστερα 
από σχετικό αίτημα του εκπροσώπου του Δημοσίου, 
αναβάλλει την εκδίκασή της για έξι (6) μήνες. Αν μέσα 
στο διάστημα αυτό δεν έχει περαιωθεί η διαδικασία πα¬ 
ράδοσης του οικείου δικαστικού φακέλου, το δικαστή¬ 
ριο, ύστερα από αιτιολογημένο αίτημα του εκπροσώπου 
του Δημοσίου στο οποίο προσδιορίζονται οι λόγοι της 
καθυστέρησης, αναβάλλει την εκδίκαση της υπόθεσης 
για τρεις (3) μήνες ακόμη και μπορεί να επιβάλει στον 
υπαίτιο υπάλληλο την προβλεπόμενη στο άρθρο 205 
του Κ.Πολ.Δ. χρηματική ποινή.» 

Αρθρο 49 

Εκκαθάριση δαπανών Ν.Σ.Κ. 

1. Στον ν. 3086/2002 προστίθεται άρθρο 23 Α, ως εξής: 

« Άρθρο 23 Α 

1. Δαπάνες που εκκαθαρίζονται από το Νομικό Συμ¬ 
βούλιο του Κράτους και αφορούν αμοιβές και έξοδα 
φυσικών ή νομικών προσώπων που ενεργούν για λο¬ 
γαριασμό του Ελληνικού Δημοσίου, όπως δικηγορικές 
εταιρείες, δικηγόροι, δικαστικοί επιμελητές, μεταφρα¬ 
στές, πραγματογνώμονες, συμβολαιογράφοι, καθώς και 
δαπάνες για δημοσιεύσεις στον τύπο και μετακινήσεις 
μελών του Ν.Σ.Κ. που σχετίζονται με δικαστικές ενέρ¬ 
γειες, υπάγονται στην παράγραφο 2 του άρθρου 9 του 
π.δ. 113/2010 (Α' 194) και βαρύνουν τους αντίστοιχους 
Κ.Α.Ε. του προϋπολογισμού του Ν.Σ.Κ., του εκάστοτε 
τρέχοντος οικονομικού έτους, εντός του οποίου εκκα¬ 
θαρίζονται. 

2. Το Νομικό Συμβούλιο του Κράτους (Ν.Σ.Κ.), κατά την 
άσκηση των αρμοδιοτήτων του και, ιδίως, στο πλαίσιο 
χορήγησης εντολών για τον χειρισμό υποθέσεων που 
εκκρεμούν στο Ευρωπαϊκό Δικαστήριο Δικαιωμάτων του 
Ανθρώπου (Ε.Δ.Δ.Α.) και στα άλλα δικαστήρια της αλλο¬ 
δαπής επιτρέπεται να αναθέτει, κατά παρέκκλιση κάθε 
άλλης διάταξης, τη μετάφραση δικογράφων ή στοιχείων 
δικογραφιών σε μεταφραστικά γραφεία ή σε ιδιώτες 
μεταφραστές. Οι σχετικές δαπάνες διενεργούνται σε 
βάρος των πιστώσεων που εγγράφονται προς τούτο 
στον οικείο Ειδικό Φορέα / Κ.Α.Ε. που ζητεί την παροχή 
των υπηρεσιών αυτών.» 

2. Εκκρεμείς δαπάνες των ανωτέρω κατηγοριών που 
πραγματοποιήθηκαν καθ’ υπέρβαση των εγγεγραμμένων 
πιστώσεων ή χωρίς την τήρηση των διαδικασιών που 
προβλέπονται από τις κείμενες περί αναλήψεως υπο¬ 
χρεώσεων διατάξεις, δύνανται να πληρωθούν σε βάρος 
των πιστώσεων του προϋπολογισμού του Ν.Σ.Κ. τρέχο¬ 
ντος οικονομικού έτους, εφόσον πληρούνται οι λοιπές 
προϋποθέσεις νομιμότητας και κανονικότητας αυτών. 

Άρθρο 50 

Δικηγόροι του Δημοσίου 

Στο τέλος της παρ. 5 του άρθρου 24 του ν. 3086/2002 
προστίθεται εδάφιο ως εξής: 

«Οι δικηγόροι του Δημοσίου, για τις υπηρεσίες που 
παρέχουν προς αυτό, φορολογούνται με βάση τις αμοι¬ 
βές που τους καταβάλλονται κατά τα ανωτέρω από το 
Δημόσιο επί τη βάσει των κατά παραπομπή διατάξεων 
του Κώδικα των Δικηγόρων ως ίσχυαν κατά το χρόνο 
που τέθηκε σε ισχύ ο ν. 3086/2002. Διατάξεις που θεσπί¬ 
ζουν τεκμαρτό εισόδημα, ανώτερο των καταβληθέντων 
από το Δημόσιο ποσών, δεν εφαρμόζονται ως προς το 
εισόδημα που προκύπτει από τις συγκεκριμένες αμοι¬ 
βές. Αποφάσεις που εκδίδονται κατ’ εξουσιοδότηση των 
διατάξεων του προηγούμενου εδαφίου, δεν εφαρμόζο¬ 
νται στις αμοιβές που καθορίζονται κατά την παρούσα 
παράγραφο.» 

Άρθρο 51 

Δικηγορικές Εταιρείες και δικηγόροι της αλλοδαπής 

Μετά το άρθρο 25 του ν. 3086/2002 προστίθεται άρ¬ 
θρο 25Α, ως εξής: 

«Αρθρο 25Α 

Δικηγορικές Εταιρείες και Δικηγόροι της αλλοδαπής 

1. Με απόφαση του Προέδρου του Ν.Σ.Κ., που εκδίδεται 
είτε με δική του πρωτοβουλία είτε ύστερα από αίτημα 
Υπουργείου, νομικού προσώπου δημοσίου δικαίου ή Αρ¬ 
χής, των οποίων η νομική υπηρεσία διεξάγεται από το 
Ν.Σ.Κ., ορίζονται δικηγορικές εταιρείες ή δικηγόροι στην 
αλλοδαπή είτε για την παροχή νομικών υπηρεσιών είτε 
ειδικότερα για τη δικαστική εκπροσώπηση του Κράτους 
ή των λοιπών ανωτέρω φορέων ενώπιον δικαστηρίων ή 
αρχών στην αλλοδαπή. 

2. Η δαπάνη για την αμοιβή των υπηρεσιών των ανωτέ¬ 
ρω εταιρειών ή δικηγόρων και τα λοιπά έξοδα βαρύνουν 
τον προϋπολογισμό του φορέα που ζητεί την παροχή 
νομικών υπηρεσιών. Αν η απόφαση που προβλέπεται 
στην παράγραφο 1 έχει εκδοθεί ύστερα από αίτημα 
του Υπουργού Οικονομικών, η δαπάνη και τα έξοδα που 
προβλέπονται στο προηγούμενο εδάφιο βαρύνουν τον 
προϋπολογισμό του Νομικού Συμβουλίου του Κράτους. 

3. Οι δικηγορικές εταιρείες ή οι δικηγόροι υποχρεού- 
νται να ενημερώνουν το Ν.Σ.Κ. για κάθε ενέργειά τους 
σε όλα τα στάδια της διαδικασίας, καθώς και για το 
ύψος της οφειλόμενης για το συγκεκριμένο στάδιο αμοι¬ 
βής, η οποία καταβάλλεται μετά το πέρας της σχετικής 
διαδικασίας. 

4. Πριν από την άσκηση οποιουδήποτε ενδίκου βοηθή¬ 
ματος ή ενδίκου μέσου, καθώς και για τη συμβιβαστική 
επίλυση της διαφοράς απαιτείται σχετική άδεια του 
Ν.Σ.Κ., η οποία χορηγείται, ύστερα από πρόταση της 
δικηγορικής εταιρείας ή του δικηγόρου, με πρακτικό 
γνωμοδότησης. 

5. Με απόφαση του Υπουργού των Οικονομικών, ύστε¬ 
ρα από γνώμη του Προέδρου του Ν.Σ.Κ., ορίζεται η δι¬ 
αδικασία και κάθε σχετικό θέμα για την εφαρμογή του 
άρθρου αυτού.» 

Άρθρο 52 

Λειτουργοί του Ν.Σ.Κ. 

Η παρ. 1 του άρθρου 27 του ν. 3086/2002 αντικαθί¬ 
σταται ως εξής: 


«1. Λειτουργοί του Ν.Σ.Κ. είναι: ο Πρόεδρος, οι Αντι¬ 
πρόεδροι, οι Νομικοί Σύμβουλοι, οι Πάρεδροι, οι Δικα¬ 
στικοί Πληρεξούσιοι Α', οι Δικαστικοί Πληρεξούσιοι και 
οι Δόκιμοι Δικαστικοί Πληρεξούσιοι.» 

Άρθρο 53 
Όρκος 

Η παρ. 6 του άρθρου 28 του ν. 3086/2002 αντικαθί¬ 
σταται ως εξής: 

«6.0 όρκος έχει ως εξής: «Ορκίζομαι να φυλάττω πίστη 
στην πατρίδα, υπακοή στο Σύνταγμα και τους νόμους και 
να εκπληρώνω τιμίως και ευσυνειδήτως τα καθήκοντά 
μου.» Κατ’ επιλογή του διοριζόμενου αντί θρησκευτικού 
όρκου μπορεί να παρασχεθεί η ακόλουθη διαβεβαίωση: 
«Δηλώνω, επικαλούμενος την τιμή και τη συνείδησή μου, 
ότι θα φυλάττω πίστη στην πατρίδα, υπακοή στο Σύ¬ 
νταγμα και τους νόμους και ότι θα εκπληρώνω τιμίως και 
ευσυνειδήτως τα καθήκοντά μου.» Στην περίπτωση της 
παραγράφου 2 του άρθρου 30 κατά την ορκοδοσία αντί 
της λέξης «πατρίδα» χρησιμοποιείται η λέξη «Ελλάδα». 
Κατά τα λοιπά εφαρμόζεται το άρθρο 19 του Κώδικα Κα¬ 
τάστασης Δημοσίων Πολιτικών και Υπαλλήλων Ν.Π.Δ.Δ., 
που κυρώθηκε με το ν. 3528/2007 (Α' 26).» 

Άρθρο 54 

Η παρ. 7 του άρθρου 30 του ν. 3086/2002 αντικαθί¬ 
σταται ως εξής: 

«7. Δικαστικές αποφάσεις ή διοικητικές πράξεις που 
βεβαιώνουν την ηλικία ή διορθώνουν τις σχετικές εγ¬ 
γραφές δεν λαμβάνονται υπόψη.» 

Άρθρο 55 
Αναδιορισμός 

1. Το άρθρο 36 του ν. 3086/2002 αντικαθίσταται ως 
εξής: 

«Άρθρο 36 
Αναδιορισμός 

1. Επιτρέπεται ο αναδιορισμός λειτουργού του Ν.Σ.Κ. 
μέχρι και το βαθμό του Παρέδρου, που παραιτήθηκε 
ή απολύθηκε λόγω σωματικής ή πνευματικής ανικα¬ 
νότητας, σε κενή θέση, ομοιόβαθμη με εκείνη από την 
οποία είχε παραιτηθεί ή απολυθεί, εφόσον: α) είχε τρι- 
ετή τουλάχιστον υπηρεσία, β) ζητήσει τον αναδιορισμό 
του μέσα σε αποκλειστική προθεσμία πέντε (5) ετών 
από την απόλυσή του, γ) έχει όλα τα τυπικά προσόντα, 
που απαιτούνται για το διορισμό, πλην της ηλικίας και 
δ) δεν έχει κώλυμα διορισμού. 

2. Ο αναδιορισμός γίνεται ύστερα από γνωμοδότηση 
της δευτεροβάθμιας Υγειονομικής Επιτροπής, που προ- 
βλέπεται για τους πολιτικούς διοικητικούς υπαλλήλους, 
με την οποία διαπιστώνεται ότι αποκαταστάθηκε η ικα¬ 
νότητά του, σε βαθμό που να του επιτρέπει την πλήρη 
άσκηση των καθηκόντων του βαθμού του. 

3. Για τον αναδιορισμό αποφαίνεται το αρμόδιο Υπη¬ 
ρεσιακό Συμβούλιο, το οποίο καθορίζει και την αρχαι¬ 
ότητα αυτού που αναδιορίζεται, χωρίς συνυπολογισμό 
του εκτός υπηρεσίας διανυθέντος χρόνου. 

4. Κατά τα λοιπά, οι διατάξεις που αναφέρονται στο 
διορισμό ισχύουν και για τον αναδιορισμό.» 

2. Το άρθρο 36 του ν. 3086/2002, όπως τροποποιείται 
με τη διάταξη της παραγράφου 1 του παρόντος άρθρου, 
καταλαμβάνει μόνο τις περιπτώσεις παραίτησης ή από- 

λύσης λειτουργών του Ν.Σ.Κ. που υποβάλλονται μετά 
την έναρξη ισχύος του παρόντος νόμου. Οι περιπτώσεις 
παραίτησης ή απόλυσης λειτουργών του Ν.Σ.Κ. πριν την 
έναρξη ισχύος του παρόντος νόμου εξακολουθούν να 
καταλαμβάνονται από τη διάταξη του άρθρου 36 του ν. 
3086/2002 όπως αυτή ίσχυε πριν την τροποποίησή της 
με την παράγραφο 1 του παρόντος άρθρου. 

Άρθρο 56 

Στο άρθρο 37 του ν. 3086/2002 προστίθεται παρά¬ 
γραφος 5 ως εξής: 

«5. Οι διατάξεις των δύο τελευταίων εδαφίων της παρ. 
2 του άρθρου 1 του ν. 3094/2003 (Α' 10) εφαρμόζονται και 
για τα μέλη του Νομικού Συμβουλίου του Κράτους κατά 
την εκτέλεση των πάσης φύσεως καθηκόντων τους.» 

Άρθρο 57 

Η παρ. 2 του άρθρου 38 του ν. 3086/2002 αντικαθί¬ 
σταται ως εξής: 

«2. Κατ’ εξαίρεση, επιτρέπεται να εκλέγονται μέλη 
της Ακαδημίας ή μέλη Δ.Ε.Π. Ανώτατων Εκπαιδευτικών 
Ιδρυμάτων, καθώς και να μετέχουν σε συμβούλια, επι¬ 
τροπές ή ομάδες εργασίας.» 

Άρθρο 58 

Η περίπτωση δ' της παρ. 2 του άρθρου 54 του ν. 3086/ 
2002 αντικαθίσταται ως εξής: 

«δ) Έναν διοικητικό υπάλληλο με βαθμό Α'ή Β', που 
εκλέγεται με αναπληρωτή βαθμού Α'ή Β', από τη Γενική 
Συνέλευση του συνδικαλιστικού οργάνου των διοικητι¬ 
κών υπαλλήλων του Ν.Σ.Κ., σύμφωνα με τη διαδικασία 
εκλογής του Διοικητικού Συμβουλίου του συνδικαλι¬ 
στικού οργάνου αυτού. Ο τακτικός και ο αναπληρωτής 
διοικητικός υπάλληλος θα πρέπει να ανήκουν σε διαφο¬ 
ρετική κατηγορία. Προς τούτο, πριν από τη συγκρότηση 
του Συμβουλίου, απευθύνεται πρόσκληση στο συνδικα¬ 
λιστικό όργανο για να εκλέξει το παραπάνω μέλος του 
Συμβουλίου με τον αναπληρωτή του. Αν δεν το εκλέξει, 
μέσα σε είκοσι ημέρες, η συγκρότηση του Συμβουλίου 
γίνεται και χωρίς το μέλος αυτό.» 

Άρθρο 59 

Το άρθρο 58 του ν. 3086/2002 αντικαθίσταται ως εξής: 

«1. Όπου στις κείμενες διατάξεις αναφέρεται Δικα¬ 
στικός Αντιπρόσωπος Α' τάξεως, Δικαστικός Αντιπρό¬ 
σωπος και Δόκιμος Δικαστικός Αντιπρόσωπος του Νο¬ 
μικού Συμβουλίου του Κράτους, νοούνται, αντίστοιχα, 
Δικαστικός Πληρεξούσιος Α', Δικαστικός Πληρεξούσιος 
και Δόκιμος Δικαστικός Πληρεξούσιος του Νομικού Συμ¬ 
βουλίου του Κράτους. 

2. Λειτουργοί του Ν.Σ.Κ. που έχουν ορισθεί ως μέλη σε 
διοικητικά συμβούλια ή όργανα διοίκησης οργανισμών 
και επιχειρήσεων του ευρύτερου δημόσιου τομέα των 
άρθρων 9 παρ. 1 του ν. 1232/1982 (Α' 22) και 1 παρ. 6 του ν. 
1256/1982 (Α' 65) ή των επιχειρήσεων που υπάγονται στα 
κεφάλαια Α' και Β' του ν. 3429/2005 (Α' 314), με υπόδειξη 
του Ελληνικού Δημοσίου ή δυνάμει ειδικών διατάξεων 
που προβλέπουν τη συμμετοχή τους, συνεχίζουν να 
μετέχουν σε αυτά μέχρι τη λήξη της θητείας τους.» 

Άρθρο 60 

Υπηρεσία Επιθεώρησης 

Το άρθρο 32 του π.δ. 238/2003 (Α' 214) αντικαθίσταται 
ως εξής: 


«Άρθρο 32 

Υπηρεσία Επιθεώρησης 

1. Η Υπηρεσία Επιθεώρησης αποτελείται από έναν 
Αντιπρόεδρο του Νομικού Συμβουλίου του Κράτους 
ως Προϊστάμενο και από δύο Νομικούς Συμβούλους, οι 
οποίοι ορίζονται με απόφαση του Προέδρου, με διετή 
θητεία, και οι οποίοι απαλλάσσονται κατά τη διάρκεια 
της θητείας τους από κάθε άλλη υπηρεσία. Επιτρέπεται 
η συμμετοχή τους στα Τμήματα και την Ολομέλεια. 

2. Η Υπηρεσία Επιθεώρησης: α) καθορίζει ποσοτικούς 
και ποιοτικούς στόχους και κριτήρια για την αξιολόγηση 
των υπηρεσιακών μονάδων του Ν.Σ.Κ. και την απόδοση 
των λειτουργών του, β) παρακολουθεί, ελέγχει και αξι¬ 
ολογεί το έργο των υπηρεσιακών μονάδων του Ν.Σ.Κ., 
των λειτουργών του και των εξωτερικών συνεργατών 
του Ν.Σ.Κ., γ) συγκεντρώνει στοιχεία για τον αριθμό, 
το είδος και τη σοβαρότητα των δικαστικών και εξώ- 
δικων υποθέσεων, δ) υποβάλλει τον Ιανουάριο κάθε 
έτους αναλυτική έκθεση προς τον Πρόεδρο του Ν.Σ.Κ., 
με την οποία αξιολογεί ποιοτικά και ποσοτικά το έργο 
των υπηρεσιακών μονάδων του Ν.Σ.Κ. και διατυπώνει 
προτάσεις για τη βελτίωση της λειτουργίας και της 
οργάνωσής τους, οι οποίες ενσωματώνονται στην ετή¬ 
σια έκθεση του άρθρου 3 και ε) διενεργεί την τακτική 
και έκτακτη επιθεώρηση των λειτουργών του Ν.Σ.Κ. και 
συντάσσει τις σχετικές εκθέσεις επιθεώρησης. 

3. Με προεδρικό διάταγμα, που εκδίδεται με πρόταση 
του Υπουργού Οικονομικών, καθορίζονται ο τρόπος και 
οι λοιπές προϋποθέσεις αξιολόγησης και επιθεώρησης.» 

Άρθρο 61 

Το τέταρτο εδάφιο της παρ. 1 του άρθρου 2 του ν. 
2882/2001 (Α' 17), όπως ισχύει, αντικαθίσταται ως εξής: 

«Κατά τη σύναψη της σχετικής σύμβασης το Δημόσιο 
εκπροσωπείται από τον Γ ενικό Γ ραμματέα Αποκεντρω¬ 
μένης Διοίκησης ή κατά περίπτωση, από τον αρμόδιο 
Υπουργό ή από τον Υπουργό Υποδομών, Μεταφορών 
και Δικτύων, οι οποίοι δύνανται να εξουσιοδοτήσουν 
εγγράφως για την υπογραφή αυτής τον Προϊστάμενο 
της οικείας Κτηματικής Υπηρεσίας ή άλλης υπηρεσίας 
του νομού.» 

ΜΕΡΟΣ ΤΕΤΑΡΤΟ 
ΛΟΙΠΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΤΡΟΠΟΠΟΙΗΣΗ ΔΙΑΤΑΞΕΩΝ 
ΚΩΔΙΚΑ ΦΟΡΟΛΟΓΙΑΣ ΕΙΣΟΔΗΜΑΤΟΣ 
ΚΑΙ ΑΛΛΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 
ΓΕΝΙΚΗΣ ΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝ 

Αρθρο 62 

Σύστημα Μητρώων Τραπεζικών Λογαριασμών 
και Λογαριασμών Πληρωμών στη Γενική Γραμματεία 
Πληροφοριακών Συστημάτων 
του Υπουργείου Οικονομικών 

1. Συστήνεται «Σύστημα Μητρώων Τραπεζικών Λο¬ 
γαριασμών και Λογαριασμών Πληρωμών» (Σ.Μ.Τ.Λ. και 
Λ.Π.) των πιστωτικών ιδρυμάτων και των ιδρυμάτων 
πληρωμών που λειτουργούν στην Ελλάδα με σκοπό τη 
διευκόλυνση της διαβίβασης των αιτημάτων παροχής 
πληροφοριών από το σύνολο των υπηρεσιών της Γ ενι¬ 
κής Γραμματείας Δημοσίων Εσόδων και του Σώματος 
Δίωξης Οικονομικού Εγκλήματος του Υπουργείου Οικο¬ 
νομικών, την Οικονομική Αστυνομία, τον Οικονομικό Ει- 

σαγγελέα, τον Εισαγγελέα Εγκλημάτων Διαφθοράς, την 
Αρχή Καταπολέμησης της νομιμοποίησης των εσόδων 
από εγκληματικές δραστηριότητες και της χρηματοδό¬ 
τησης της τρομοκρατίας και ελέγχου των δηλώσεων 
περιουσιακής κατάστασης, που αφορούν σε κάθε στοι¬ 
χείο και πληροφορία για φυσικό ή νομικό πρόσωπο ή 
νομική οντότητα που τηρούνται στα πιστωτικά ιδρύματα 
και τα ιδρύματα πληρωμών, σύμφωνα με τις διατάξεις 
της κείμενης νομοθεσίας για την άρση του τραπεζικού 
και επαγγελματικού απορρήτου, καθώς και του απορ¬ 
ρήτου των στοιχείων έναντι των παραπάνω αρχών και 
υπηρεσιών του δημοσίου και της αυτοματοποιημένης 
πρόσβασής τους σε αυτό. Τα πιστωτικά ιδρύματα και 
τα ιδρύματα πληρωμών ορίζονται για τους σκοπούς της 
παρούσας διάταξης ως υπόχρεα πρόσωπα. Οι ως άνω 
αρχές και υπηρεσίες του Δημοσίου φέρουν την ευθύνη 
επιβεβαίωσης της νομιμότητας και σκοπιμότητας των 
διαβιβαζόμενων αιτημάτων παροχής πληροφοριών. Η 
πρόσβαση και των λοιπών αρχών, υπηρεσιών και φορέ¬ 
ων του Δημοσίου στο Σ.Μ.Τ.Λ. και Λ.Π. επιτρέπεται μόνο 
αν προβλέπεται από την κείμενη νομοθεσία η άρση των 
απορρήτων του πρώτου εδαφίου της παρούσας. 

2. Η πρόσβαση των αρχών και υπηρεσιών του πρώτου 
εδαφίου της παραγράφου 1 του παρόντος στο Σ.Μ.Τ.Λ. 
και Λ.Π. πραγματοποιείται ηλεκτρονικά μέσω της Γενι¬ 
κής Γραμματείας Πληροφοριακών Συστημάτων (Γ.Γ.Π.Σ.) 
του Υπουργείου Οικονομικών, η οποία λειτουργεί ως 
μοναδικός κόμβος διασύνδεσης και επικοινωνίας μεταξύ 
αυτών των αρχών και υπηρεσιών με τα υπόχρεα πρόσω¬ 
πα. Αντίστοιχα, ως κόμβος ηλεκτρονικής διασύνδεσης 
και επικοινωνίας των υπόχρεων προσώπων με τη Γ.Γ.Π.Σ. 
για τις ανάγκες του παρόντος, ορίζεται η διατραπεζική 
εταιρεία «Τραπεζικά Συστήματα Πληροφοριών - Τει¬ 
ρεσίας Α.Ε.». Με απόφαση του Υπουργού Οικονομικών 
μετά από εισήγηση της Γενικής Γραμματείας Πληρο¬ 
φοριακών Συστημάτων ορίζεται υπεύθυνος διαχείρισης 
του Σ.Μ.Τ.Λ. και Λ.Π. και χωρίς προηγούμενη άδεια από 
την Αρχή Προστασίας Προσωπικών Δεδομένων εκδί- 
δεται Κανονισμός Διαχείρισης της Λειτουργίας του 
εντός αποκλειστικής προθεσμίας δύο (2) μηνών στον 
οποίο ειδικότερα ορίζεται η διαδικασία διασύνδεσης 
και επικοινωνίας των αρχών, υπηρεσιών και φορέων 
του Δημοσίου με τα υπόχρεα πρόσωπα, ο τρόπος κατα¬ 
γραφής των πληροφοριών και στοιχείων που επιτρέπει 
την προσήκουσα αποτύπωση και διαβίβασή τους, οι 
μορφότυποι παροχής των πληροφοριών και στοιχείων 
και κάθε άλλο σχετικό θέμα με τη διαχείριση της λει¬ 
τουργίας του Σ.Μ.Τ.Λ. και Λ.Π.. 

3. Οι αρχές, υπηρεσίες και φορείς του Δημοσίου που 
διαθέτουν πρόσβαση στο Σ.Μ.Τ.Λ. και Λ.Π. υποχρεού- 
νται να διαβιβάζουν τα αιτήματα παροχής πληροφοριών 
προς τα υπόχρεα πρόσωπα, μέσω αυτού και αντιστοί- 
χως τα υπόχρεα πρόσωπα διαβιβάζουν τις απαντήσεις 
τους στα αιτήματα παροχής πληροφοριών μέσω αυτού. 
Για τις περιπτώσεις όπου το ελεγχόμενο φυσικό ή νο¬ 
μικό πρόσωπο ή νομική οντότητα δεν διαθέτει Αριθμό 
Φορολογικού Μητρώου (Α.Φ.Μ.) ή για τις περιπτώσεις 
που δεν είναι τεχνικά δυνατόν, το αίτημα παροχής πλη¬ 
ροφοριών από τις αρχές, υπηρεσίες και φορείς του 
Δημοσίου απευθύνεται στα υπόχρεα πρόσωπα, η αντί¬ 
στοιχη απάντηση δίδεται από αυτά εκτός Συστήματος 
Μητρώων Τραπεζικών Λογαριασμών και Λογαριασμών 
Πληρωμών. 


4. Κάθε πελάτης πιστωτικού ιδρύματος και ιδρύματος 
πληρωμής που δεν διαθέτει Α.Φ.Μ. κατά τη δημοσίευ¬ 
ση του παρόντος οφείλει να τον γνωστοποιεί σε αυτά 
εντός τριάντα (30) ημερολογιακών ημερών από την ημέ¬ 
ρα απόκτησής του. Σε περίπτωση μη συμμόρφωσης με 
την ανωτέρω υποχρέωση, τα πιστωτικά ιδρύματα και 
τα ιδρύματα πληρωμών υποχρεούνται στη λήψη κάθε 
πρόσφορου μέτρου, συμπεριλαμβανομένης της μη κα¬ 
τάρτισης της συναλλαγής και της άρνησης παροχής 
υπηρεσιών ή άσκησης δραστηριοτήτων, όπως ορίζει το 
άρθρο 13 παρ. 1 περίπτωση ε'του ν. 3691/2008 (Α' 166). 

5. Στις περιπτώσεις που, κατά τη διαδικασία της αυτο¬ 
ματοποιημένης πρόσβασης στο Σ.Μ.Τ.Λ. και Λ.Π., από τις 
αρχές, υπηρεσίες και φορείς του Δημοσίου, ανακτηθούν 
στοιχεία και πληροφορίες που αφορούν πρόσωπα δι¬ 
αφορετικά από αυτά που περιλαμβάνονται στο αίτημά 
τους, αυτό δεν συνιστά παραβίαση του επαγγελματικού 
και τραπεζικού απορρήτου, καθώς και του απορρήτου 
των στοιχείων, σύμφωνα με τη νομοθεσία περί προστα¬ 
σίας προσωπικών δεδομένων. Οι αρχές, υπηρεσίες και 
φορείς του Δημοσίου υποχρεούνται να καταστρέφουν 
αμελλητί τα στοιχεία αυτά. 

6. Με απόφαση του Υπουργού Οικονομικών καθορί¬ 
ζονται ο χρόνος έναρξης λειτουργίας του Συστήματος 
Μητρώων Τραπεζικών Λογαριασμών και Λογαριασμών 
Πληρωμών, η λεπτομερής διαδικασία ένταξης των φορέ¬ 
ων και πρόσβασής τους στο Σύστημα, τα διαβιβαζόμενα 
και τηρούμενα στοιχεία από τα πιστωτικά ιδρύματα και 
τα ιδρύματα πληρωμών, οι προθεσμίες και τα θέματα 
παροχής πληροφοριών από τα υπόχρεα πρόσωπα προς 
τις αρχές, υπηρεσίες και φορείς του Δημοσίου στις 
περιπτώσεις που η παροχή αυτών των πληροφοριών 
διενεργείται εκτός Σ.Μ.Τ.Λ. και Λ.Π., καθώς και κάθε 
σχετικό θέμα για την εφαρμογή των διατάξεων του 
παρόντος. 

Άρθρο 63 

Ποινικές διατάξεις και διοικητικές κυρώσεις 

1. α. Οι διατάξεις του άρθρου 2 του ν.δ. 1059/1971 (Α' 
270) και του άρθρου 371 ΠΚ ισχύουν και για τους υπαλ¬ 
λήλους, το προσωπικό που υπηρετεί με οποιαδήποτε 
σχέση εργασίας, καθώς και τους λειτουργούς των αρ¬ 
χών, υπηρεσιών και φορέων του Δημοσίου. Η περαιτέρω 
διαβίβαση των πληροφοριών, που καλύπτονται από το 
τραπεζικό και επαγγελματικό απόρρητο και το απόρ¬ 
ρητο των στοιχείων, επιτρέπεται μόνον αν προβλέπεται 
από ειδική διάταξη νόμου. 

β. Η παραβίαση των απορρήτων της προηγούμενης 
περίπτωσης από οποιοδήποτε πρόσωπο υπαγόμενο στο 
άρθρο 2 του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ., και από 
οποιοδήποτε πρόσωπο που υπηρετεί με οποιαδήποτε 
σχέση εργασίας, συνιστά το πειθαρχικό παράπτωμα 
της παράβασης καθήκοντος και δύναται να επισύρει 
την ποινή της οριστικής παύσης ή απόλυσης. 

γ. Οι διατάξεις του άρθρου 2 του ν.δ. 1059/1971 και του 
άρθρου 371 ΠΚ ισχύουν και για τους τρίτους, οι οποίοι 
κατά παράβαση των διατάξεων του ν.δ. 1059/1971, του 
άρθρου 371 ΠΚ και της προηγούμενης παραγράφου έλα¬ 
βαν γνώση πληροφοριών και στοιχείων που καλύπτονται 
από το τραπεζικό και επαγγελματικό απόρρητο και το 
απόρρητο των στοιχείων. 

2. Για τους σκοπούς του παρόντος δεν ισχύει το τρα¬ 
πεζικό και επαγγελματικό απόρρητο και το απόρρητο 
των στοιχείων για τον υπεύθυνο της διαχείρισης της 
Γ.Γ.Π.Σ., σύμφωνα με την παράγραφο 2 του προηγούμε¬ 
νου άρθρου. Με πράξη του Γ ενικού Γ ραμματέα Πληρο¬ 
φοριακών Συστημάτων ορίζεται αποκλειστικό δικαίωμα 
πρόσβασης μόνο για το προσωπικό που απασχολείται 
για το σκοπό αυτόν. Γ ια τον υπεύθυνο της διαχείρισης 
του Σ.Μ.Τ.Λ. και Λ.Π., καθώς και για το προσωπικό του 
προηγούμενου εδαφίου ισχύουν οι διατάξεις του άρθρου 
2 του ν.δ. 1059/1971 και του άρθρου 371 ΠΚ, σύμφωνα με 
τα οριζόμενα στην παράγραφο 1 του παρόντος άρθρου. 

3. Το δεύτερο εδάφιο της πρώτης παραγράφου του 
άρθρου 2 του ν.δ. 1059/1971 αντικαθίσταται ως εξής: 

«Το απόρρητο αυτό δεν ισχύει έναντι των αρμόδιων 
για την είσπραξη και τον έλεγχο στον τομέα των δη¬ 
μοσίων εσόδων υπηρεσιών της Φορολογικής Διοίκησης, 
καθώς και των αρμοδίων υπηρεσιών και ασφαλιστικών 
ταμείων για την είσπραξη των κοινωνικοασφαλιστικών 
εισφορών.» 

4. Με απόφαση του Υπουργού Οικονομικών, σε περί¬ 
πτωση παραβίασης του τραπεζικού και επαγγελματικού 
απορρήτου και απορρήτου των στοιχείων, εφαρμόζο¬ 
νται αναλογικά οι διοικητικές κυρώσεις που προβλέπο- 
νται στο άρθρο 8 του ν. 3832/2010. 

Άρθρο 64 

Τροποποίηση διατάξεων του Κ.Φ.Ε. 

1. Στον πίνακα 1 του έκτου εδαφίου της περίπτωσης 
στ' της παραγράφου 1 του άρθρου 31 του Κ.Φ.Ε., οι 
λέξεις «Μηχανήματα, εξοπλισμός (εκτός Η/Υ και λογισμι¬ 
κού), μέσα μεταφοράς ατόμων, άυλα στοιχεία και δικαι¬ 
ώματα και λοιπά πάγια στοιχειού 0%» αντικαθίστανται 
με τις λέξεις «Μηχανήματα, εξοπλισμός (εκτός Η/Υ και 
λογισμικού), μέσα μεταφοράς ατόμων, άυλα στοιχεία, 
δικαιώματα, έξοδα πολυετούς απόσβεσης και λοιπά πά¬ 
για στοιχειού 0%». 

2. Η περίπτωση ια' της παραγράφου 1 του άρθρου 31 
του Κ.Φ.Ε. αντικαθίσταται ως εξής: 

«ια) Οι δαπάνες επιστημονικής και τεχνολογικής έρευ¬ 
νας κατά το χρόνο της πραγματοποίησής τους, προσαυ¬ 
ξημένες κατά ποσοστό τριάντα τοις εκατό (30%). Ειδικά 
οι δαπάνες που αφορούν πάγιο εξοπλισμό, προκειμένου 
να προσαυξηθούν σύμφωνα με το προηγούμενο εδάφιο, 
κατανέμονται ισόποσα στα επόμενα τρία (3) έτη. Τα 
κριτήρια χαρακτηρισμού των πιο πάνω δαπανών καθο¬ 
ρίζονται με προεδρικό διάταγμα μετά από πρόταση των 
Υπουργών Οικονομικών και Παιδείας και Θρησκευμάτων, 
Πολιτισμού και Αθλητισμού. Στην περίπτωση αυτή, οι 
διατάξεις της παραγράφου 3 του άρθρου 4 έχουν εφαρ¬ 
μογή για το υπόλοιπο ζημιών που προκύπτει μετά την 
αφαίρεση του ως άνω ποσοστού. 

Συγχρόνως, με την υποβολή της φορολογικής της δή¬ 
λωσης, η επιχείρηση υποβάλλει στη Γ ενική Γ ραμματεία 
Έρευνας και Τεχνολογίας του Υπουργείου Παιδείας και 
Θρησκευμάτων, Πολιτισμού και Αθλητισμού τα απα¬ 
ραίτητα δικαιολογητικά για τις δαπάνες έρευνας και 
τεχνολογίας που πραγματοποίησε. Ο έλεγχος και η 
πιστοποίηση των δαπανών αυτών διενεργούνται εντός 
χρονικού διαστήματος έξι (6) μηνών. Μετά την άπρακτη 
παρέλευση της εν λόγω προθεσμίας θεωρείται ότι οι 
σχετικές δαπάνες έχουν εγκριθεί. Σε κάθε περίπτωση, 
το Υπουργείο Παιδείας και Θρησκευμάτων, Πολιτισμού 


και Αθλητισμού ενημερώνει σχετικά το Υπουργείο Οι¬ 
κονομικών, σύμφωνα με τη διαδικασία που καθορίζεται 
στο προεδρικό διάταγμα.» 

3. α. Στο τέλος της παραγράφου 2 του άρθρου 39 του 
Κ.Φ.Ε. προστίθεται εδάφιο ως εξής: 

«Ειδικότερα, ως συνδεδεμένες νοούνται οι επιχειρή¬ 
σεις οι οποίες: 

α) Συνδέονται λόγω της συμμετοχής της μίας στην 
άλλη επιχείρηση, κατέχοντας άμεσα ή έμμεσα μετοχές, 
μερίδια, ή συμμετοχή στο κεφάλαιο τουλάχιστον τρι¬ 
άντα τρία τοις εκατό (33%), βάσει αξίας ή αριθμού, ή 
δικαιώματα σε κέρδη ή δικαιώματα ψήφου. 

β) Συνδέονται με κάθε άλλη επιχείρηση που κατέχει 
άμεσα ή έμμεσα μετοχές, μερίδια δικαιώματα ψήφου ή 
συμμετοχής στο κεφάλαιο τουλάχιστον τριάντα τρία 
τοις εκατό (33%), βάσει αξίας ή αριθμού, ή δικαιώματα 
σε κέρδη ή δικαιώματα ψήφου σε μία από τις συνδεδε¬ 
μένες επιχειρήσεις. 

γ) Συνδέονται με κάθε άλλο πρόσωπο με το οποίο 
υπάρχει σχέση άμεσης ή έμμεσης ουσιώδους διοικη¬ 
τικής εξάρτησης ή ελέγχου ή το πρόσωπο αυτό ασκεί 
καθοριστική επιρροή ή έχει τη δυνατότητα καθοριστικής 
επιρροής στη λήψη των αποφάσεων της επιχείρησης ή 
σε περίπτωση που και τα δύο πρόσωπα έχουν σχέση 
άμεσης ή έμμεσης ουσιώδους διοικητικής εξάρτησης 
ή ελέγχου ή δυνατότητα καθοριστικής επιρροής από 
τρίτο πρόσωπο.» 

β. Η παρ. 5 του άρθρου 39 του ν. 2238/1994 (Κ.Φ.Ε.) (Α' 
151) αντικαθίσταται ως εξής: 

«5. Αρμόδια υπηρεσία για τον τακτικό (οριστικό) φο¬ 
ρολογικό έλεγχο των συνδεδεμένων επιχειρήσεων κατά 
την έννοια της παραγράφου 2, εφόσον μία τουλάχιστον 
από αυτές έχει υποχρέωση κατάρτισης φακέλου τεκ¬ 
μηρίωσης σύμφωνα με τις διατάξεις του άρθρου 39Α, 
είναι το Κέντρο Ελέγχου Μεγάλων Επιχειρήσεων. Στα 
πλαίσια του ελέγχου αυτού θα ελέγχεται και η ορθή 
τήρηση των διατάξεων της παραγράφου 1 λαμβάνο- 
ντας υπόψη τις «κατευθυντήριες οδηγίες του ΟΟΣΑ 
περί ενδοομιλικών τιμολογήσεων για τις πολυεθνικές 
επιχειρήσεις και τις φορολογικές αρχές», όπως κάθε 
φορά επικαιροποιούνται. Το Κέντρο Ελέγχου Μεγάλων 
Επιχειρήσεων είναι αρμόδιο και για τον τακτικό (οριστι¬ 
κό) φορολογικό έλεγχο των μονίμων εγκαταστάσεων 
αλλοδαπών επιχειρήσεων στην Ελλάδα, καθώς και των 
ημεδαπών επιχειρήσεων που έχουν μόνιμη εγκατάσταση 
στην αλλοδαπή όταν αυτές έχουν υποχρέωση κατάρ¬ 
τισης φακέλου τεκμηρίωσης. Με απόφαση του Γ ενικού 
Γραμματέα Δημοσίων Εσόδων, ρυθμίζεται κάθε ανα¬ 
γκαία λεπτομέρεια για την εφαρμογή του παρόντος 
άρθρου, καθώς και ο ανακαθορισμός της ελεγκτικής 
αρμοδιότητας.» 

γ. Στην παράγραφο 8 του άρθρου 39Α του Κ.Φ.Ε. δια¬ 
γράφονται οι λέξεις «η οποία εκδίδεται εντός αποκλει¬ 
στικής προθεσμίας ενός μήνα». 

δ. Το δεύτερο εδάφιο της παρ. 17 του άρθρου 11 του ν. 
4110/2013 ( Α' 17) αντικαθίσταται, από τότε που ίσχυσε, 
ως εξής: 

«Ειδικά, για τη διαχειριστική περίοδο που αρχίζει από 
την 1η Ιανουάριου 2012 και λήγει μέχρι και την 30ή 
Μαΐου 2013, ο φάκελος τεκμηρίωσης καταρτίζεται και 
οι σχετικές καταστάσεις υποβάλλονται μέχρι τις 31 
Ιουλίου 2013.» 

ε. Το τέταρτο εδάφιο της παρ. 17 του άρθρου 11 του 
ν. 4110/2013 (Α' 17) αντικαθίσταται ως εξής: 

«Ο έλεγχος διενεργείται από την αρμόδια φορολογική 
αρχή, όπως αυτή ορίζεται στην παρ. 5 του άρθρου 39 
του ν. 2238/1994 (Κ.Φ.Ε.), η οποία προσδιορίζει και τις 
τιμές ενδοομιλικών συναλλαγών σε περίπτωση μη τήρη¬ 
σης ή μη διάθεσης ή τήρησης ανεπαρκούς ή ανακριβούς 
φακέλου τεκμηρίωσης, καταργούμενης της παραγρά¬ 
φου 6 του άρθρου 39, όπως ίσχυε πριν την τροποποίησή 
του από τον παρόντα νόμο.» 

4. Στο πρώτο εδάφιο της παραγράφου 1 του άρθρου 
118 του Κ.Φ.Ε. οι λέξεις «της κλίμακας (α)» αντικαθίστα¬ 
νται με τις λέξεις «των κλιμάκων όπως ισχύουν κάθε 
φορά». 

5. α. Η παράγραφος 1 του άρθρου 59 του Κ.Φ.Ε. αντι¬ 
καθίσταται ως εξής: 

«Ι.'Οσοι παρακρατούν φόρο, σύμφωνα με τις διατάξεις 
των περιπτώσεων α', ε' και η' της παραγράφου 1 του άρ¬ 
θρου 55 και του άρθρου 58, υποχρεούνται να αποδίδουν 
αυτόν με εφάπαξ καταβολή στη Δ.Ο.Υ. της έδρας τους 
μέχρι την 20ή ημέρα των μηνών Μαρτίου, Μαΐου, Ιουλίου, 
Σεπτεμβρίου, Νοεμβρίου και Ιανουάριου κάθε έτους με 
προσωρινή δήλωση, η οποία περιλαμβάνει τα ακαθά¬ 
ριστα ποσά που έχουν καταβληθεί στο προηγούμενο 
ημερολογιακό δίμηνο και το φόρο που παρακρατήθηκε. 
Η υποβολή της δήλωσης πραγματοποιείται ανάλογα με 
το τελευταίο ψηφίο του αριθμού φορολογικού μητρώου 
(Α.Φ.Μ.) του υπόχρεου, με αρχή για το ψηφίο 1 την εικο¬ 
στή (20ή) ημέρα των μηνών αυτών και ολοκληρώνεται 
μέσα σε έντεκα (11) εργάσιμες ημέρες.» 

β. Η παράγραφος 2 του άρθρου 59 του Κ.Φ.Ε. αντικα¬ 
θίσταται ως εξής: 

«2. Ειδικώς, όσοι παρακρατούν φόρο, σύμφωνα με τις 
διατάξεις του άρθρου 57, υποχρεούνται να αποδίδουν 
αυτόν με εφάπαξ καταβολή στη Δ.Ο.Υ. της έδρας τους 
μέχρι την εικοστή (20ή) ημέρα του επόμενου από την 
παρακράτηση μήνα με προσωρινή δήλωση, η οποία πε¬ 
ριλαμβάνει τα ακαθάριστα ποσά που έχουν καταβληθεί 
στον προηγούμενο ημερολογιακό μήνα, το φόρο και το 
ποσό της ειδικής εισφοράς αλληλεγγύης του άρθρου 29 
του ν. 3986/2011 που παρακρατήθηκαν και τις οφειλό- 
μενες εισφορές κοινωνικής ασφάλισης. Η υποβολή της 
δήλωσης πραγματοποιείται ανάλογα με το τελευταίο 
ψηφίο του αριθμού φορολογικού μητρώου (Α.Φ.Μ.) του 
υπόχρεου, με αρχή για το ψηφίο 1 την εικοστή (20ή) 
ημέρα των μηνών αυτών και ολοκληρώνεται μέσα σε 
έντεκα (11) εργάσιμες ημέρες. Ειδικά, για το Δημόσιο, τα 
Ν.Π.Δ.Δ. και τους Ο.Τ.Α. πρώτου και δεύτερου βαθμού, 
με εξαίρεση τα ασφαλιστικά ταμεία για τα οποία εφαρ¬ 
μόζονται οι διατάξεις των δύο προηγούμενων εδαφίων 
της παρούσας παραγράφου, υποχρεούνται σε απόδοση 
των ποσών που παρακρατήθηκαν μέχρι την εικοστή 
(20ή) ημέρα του μεθεπόμενου από την παρακράτηση 
μήνα. Η υποβολή της δήλωσης των περιπτώσεων αυτών 
πραγματοποιείται ανάλογα με το τελευταίο ψηφίο του 
Α.Φ.Μ. του υπόχρεου, με αρχή για το ψηφίο 1 την εικοστή 
(20ή) ημέρα των μηνών αυτών και ολοκληρώνεται μέσα 
σε έντεκα (11) εργάσιμες ημέρες.» 

γ. Οι διατάξεις της περίπτωσης β' της παρούσας πα¬ 
ραγράφου εφαρμόζονται για αποδοχές που καταβάλ¬ 
λονται από την 1η Σεπτεμβρίου 2013. 

6. α. Στην παρ. 5 του άρθρου 10 του ν. 4110/2013 η 
λέξη «Ιουλίου» αντικαθίσταται με τη λέξη «Ιανουάριου». 


β. Σε περίπτωση που έχουν λάβει χώρα πωλήσεις 
μετοχών από την 1η Ιανουάριου 2013 μέχρι τη δημοσί¬ 
ευση του παρόντος, ο οφειλόμενος φόρος καταβάλλεται 
μέσα σε ένα μήνα από τη δημοσίευση του παρόντος 
χωρίς την επιβολή κυρώσεων. 

7. Στο τέλος της παραγράφου 6 του άρθρου 62 του 
Κ.Φ.Ε. προστίθεται νέο εδάφιο ως εξής: 

«Ειδικά, για τα εισοδήματα της παραγράφου 1 του 
άρθρου 12 του Κ.Φ.Ε. του οικονομικού έτους 2013 δεν 
υφίσταται υποχρέωση δήλωσής τους, εφόσον το συνο¬ 
λικό καθαρό ποσό αυτών δεν υπερβαίνει τα διακόσια 
πενήντα (250) ευρώ.» 

Άρθρο 65 

Συμπλήρωση της υποπαραγράφου ΙΑ.2 
του ν. 4093/2012 και του άρθρου 40 του ν. 4141/2013 

1. Στο πρώτο εδάφιο της παρ. 1 του άρθρου 40 του ν. 
4141/2013 (Α' 81) οι λέξεις «το οικογενειακό φορολογη¬ 
τέο εισόδημα» αντικαθίστανται, από τότε που ίσχυσε η 
διάταξη αυτή, με τις λέξεις «το συνολικό οικογενειακό 
εισόδημα». 

2. Στο τέταρτο εδάφιο της υποπαραγράφου ΙΑ.2 του 
ν. 4093/2012 (Α' 222) οι λέξεις «οικογενειακό εισόδημα 
(φορολογητέο εισόδημα)» αντικαθίστανται, από τότε 
που ίσχυσε η διάταξη αυτή, με τις λέξεις «συνολικό 
οικογενειακό εισόδημα». 

Άρθρο 66 

Τροποποίηση του Κ.Ε.Δ.Ε. 

Στο ν.δ. 356/1974 (Κώδικας Είσπραξης Δημοσίων Εσό¬ 
δων, Α' 90) προστίθεται νέο άρθρο 30Β ως εξής: 

«Άρθρο 30Β 

1. Προκειμένου ειδικά για κατασχέσεις απαιτήσεων 
στα χέρια πιστωτικών ιδρυμάτων, οι κοινοποιήσεις τόσο 
του κατασχετηρίου όσο και της δήλωσης του άρθρου 
32 με το πιο πάνω παραστατικό, ενεργούνται μέσω μο¬ 
ναδικών διαμετακομιστικών κόμβων ηλεκτρονικής δια¬ 
σύνδεσης και επικοινωνίας, τα οποία συνδέονται μετα¬ 
ξύ τους κατά τρόπο ασφαλή και ορίζονται από κοινού 
από το Ελληνικό Δημόσιο και όλα τα εγκατεστημένα 
στη χώρα πιστωτικά ιδρύματα, όπως εκπροσωπούνται 
για την εφαρμογή των διατάξεων του παρόντος από 
την Ελληνική Ένωση Τραπεζών ή την'Ενωση Συνεταιρι¬ 
στικών Τραπεζών κατά περίπτωση. Η κοινοποίηση του 
κατασχετηρίου θεωρείται ότι συντελέστηκε κατά την 
ημερομηνία και ώρα αποστολής της ηλεκτρονικής βε¬ 
βαίωσης παραλαβής του από το πιστωτικό ίδρυμα, μέσω 
του διαμετακομιστικού κόμβου που δηλώθηκε από αυτό. 
Η επίδοση της δήλωσης του άρθρου 32 θεωρείται ότι 
συντελέσθηκε κατά την ημερομηνία και ώρα αποστολής 
της ηλεκτρονικής βεβαίωσης παραλαβής της, μέσω του 
διαμετακομιστικού κόμβου που δηλώθηκε από το Ελ¬ 
ληνικό Δημόσιο. Οι ως άνω βεβαιώσεις είτε θα φέρουν 
προηγμένη ηλεκτρονική υπογραφή κατά την έννοια της 
παρ. 1 του άρθρου 3 του ν.3979/2011 είτε θα είναι κρυ- 
πτογραφημένες και θα φέρουν ηλεκτρονική υπογραφή 
του εξυπηρετητή τους. Η διέλευση των δεδομένων δια 
των ως άνω διαμετακομιστικών κόμβων εξαιρείται τόσο 
από την υποχρέωση γνωστοποίησης, ενημέρωσης και 
λήψης συγκατάθεσης, κατά τις διατάξεις των άρθρων 
6, 11 και 5 του ν. 2472/1997, ως εκάστοτε ισχύουν όσο 

και από την εφαρμογή των διατάξεων περί τραπεζικού 
απορρήτου, όπως εκάστοτε ισχύουν. 

Με απόφαση του Υπουργού Οικονομικών καθορίζο¬ 
νται οι ανωτέρω, κατά περίπτωση, μοναδικοί διαμετα- 
κομιστικοί κόμβοι και η διαδικασία της γνωστοποίησής 
τους από τα μέρη, το υποχρεωτικό περιεχόμενο των 
κοινοποιούμενων κατασχετηρίων και υποβαλλόμενων 
δηλώσεων, ως και οι όροι ταυτοποίησής τους, τα χρο¬ 
νικά περιθώρια αποστολής και παραλαβής τους, οι όροι 
και προϋποθέσεις ασφαλείας και κάθε άλλη απαραίτητη 
λεπτομέρεια για την εφαρμογή των διατάξεων της πα- 
ρούσης παραγράφου. 

2. Τα κατασχεθέντα ποσά αποδίδονται είτε στο λο¬ 
γαριασμό του Ελληνικού Δημοσίου που τηρείται στην 
Τράπεζα της Ελλάδος είτε στην υπηρεσία που επέβαλε 
την κατάσχεση υποχρεωτικά εντός δέκα (10) ημερών 
από την υποβολή της δήλωσης του πιστωτικού ιδρύμα¬ 
τος, σύμφωνα με διαδικασία που ορίζεται στην απόφαση 
της προηγούμενης παραγράφου. 

3. Στις κατασχέσεις και λοιπές ενέργειες που γίνο¬ 
νται, σύμφωνα με τις προηγούμενες παραγράφους, το 
Δημόσιο δεν υποχρεούται στην καταβολή εξόδων και 
δεν εφαρμόζονται οι διατάξεις των άρθρων 87 και 88 
του ν.δ. 17-7/13.8.1923 (Α' 224). 

4. Η διαδικασία των προηγουμένων παραγράφων του 
παρόντος άρθρου τίθεται σε πλήρη λειτουργία εξήντα 
(60) ημέρες από τη δημοσίευσή του στην Εφημερίδα της 
Κυβερνήσεως, οπότε καθίσταται υποχρεωτική για τους 
φορείς του Δημοσίου, οι οποίοι μπορεί να εφαρμόζουν 
τη διαδικασία του άρθρου 30Α του ν.δ. 356/1974 μόνο 
σε περιπτώσεις που για λόγους ανωτέρας βίας απο¬ 
κλείεται η ηλεκτρονική επικοινωνία της παραγράφου 1 
του παρόντος.» 

Άρθρο 67 

Τροποποίηση διατάξεων του π.δ. 284/1998 
και του ν. 4099/2012 

1. α. Στην περίπτωση γ' της παρ. 2 του άρθρου 14 
του π.δ. 284/1988 (Α' 128) «Οργανισμός του Υπουργείου 
Οικονομικών» προστίθεται τελευταίο εδάφιο ως εξής: 

«Αρμοδιότητα του τμήματος για τον έλεγχο και την 
υπογραφή των εγκριτικών πράξεων νηολόγησης πλοίων 
με ελληνική σημαία, με βάση το εγκεκριμένο υπόδειγμα 
εγκριτικής πράξης και σύμφωνα με τις διατάξεις του 
άρθρου 13 του ν.δ. 2687/1953 (Α' 317) «περί επενδύσεως 
και προστασίας κεφαλαίων εξωτερικού.»» 

β. Με απόφαση του Υπουργού Οικονομικών μπορεί να 
καθορίζονται ανά κατηγορία πλοίου τα υποδείγματα 
των εγκριτικών πράξεων και να ρυθμίζονται τα θέματα 
σχετικά με την ανάθεση των αρμοδιοτήτων της προη¬ 
γούμενης παραγράφου. 

2. Η περίπτωση δ' της παρ. 1 του άρθρου 169 του ν. 
4099/2012 (Α' 250), αντικαθίσταται ως εξής: 

«δ) Είναι συμβατές με την εσωτερική αγορά και εξαι¬ 
ρούνται της ανάκτησης ενισχύσεις σε επιχειρήσεις κατά 
το μέρος που οι επιχειρήσεις, για κάλυψη του ειδικού 
αφορολόγητου αποθεματικού, πραγματοποίησαν δα¬ 
πάνες οι οποίες εμπίπτουν σε μία τουλάχιστον από τις 
ακόλουθες περιπτώσεις και το ποσό της ανάκτησης 
στις περιπτώσεις αυτές, υπολογίζεται σύμφωνα με την 
περίπτωση ε' του παρόντος. 

- Στις διατάξεις του ν. 2601/1998 (Α' 81) ή του ν. 3299/ 
2004 (Α' 261). 


- Στον Κανονισμό 70/2001/ΕΚ της Επιτροπής της 12ης 
Ιανουάριου 2001 σχετικά με την εφαρμογή των άρθρων 

87 και 88 της Συνθήκης της ΕΚ στις κρατικές ενισχύσεις 
προς μικρές ή μεσαίες επιχειρήσεις (ΕΕ Ε 10,13.1.2001) 
εφόσον πρόκειται για ενίσχυση σε μικρή ή μεσαία επι¬ 
χείρηση. 

- Στον Κανονισμό 68/2001/ΕΚ της Επιτροπής της 
12.1.2001 σχετικά με την εφαρμογή των άρθρων 87 και 

88 της Συνθήκης της ΕΚ στις ενισχύσεις για επαγγελ¬ 
ματική εκπαίδευση (ΕΕ Ι_10,13.1.2001). 

- Στον Κανονισμό 1/2004/ΕΚ της Επιτροπής σχετικά 
με την εφαρμογή των άρθρων 87 και 88 της συνθήκης 
της ΕΚ στις κρατικές ενισχύσεις προς μικρομεσαίες 
επιχειρήσεις που δραστηριοποιούνται στους τομείς 
της παραγωγής, μεταποίησης και εμπορίας γεωργικών 
προϊόντων (ΕΕ ί 1, 3.1.2004), καθώς και στις Κοινοτικές 
Κατευθυντήριες Γραμμές για τις κρατικές ενισχύσεις 
στον τομέα της γεωργίας (ΕΕ Ο 28,1.2.2000), μόνον εφό¬ 
σον αφορούν τη μεταφορά εγκαταστάσεων γεωργικών 
εκμεταλλεύσεων για λόγους δημοσίου συμφέροντος. 

- Στον Κανονισμό 1595/2004 /ΕΚ της Επιτροπής σχετι¬ 
κά με την εφαρμογή των άρθρων 87 και 88 της Συνθήκης 
της ΕΚ στις κρατικές ενισχύσεις προς μικρομεσαίες 
επιχειρήσεις που δραστηριοποιούνται στην παραγωγή, 
μεταποίηση και εμπορία προϊόντων αλιείας (ΕΕ Ε 291, 
14.9.2004), καθώς και στο εγκεκριμένο καθεστώς ν. 621/ 
2000 - Επιχειρησιακό Πρόγραμμα Αλιείας 2000 - 2006 
(ΕΕ Ο 102, 31.3.2001).» 

Άρθρο 68 

Ελεγκτές Βεβαίωσης και Αναγκαστικής Είσπραξης 
των Εσόδων του Κράτους 

1. Το άρθρο 4 του ν. 3943/2011 (Α' 66) αντικαθίσταται, 
από την 1η Ιουλίου 2013 ως εξής: 

«Άρθρο 4 

Σύσταση θέσεων Ελεγκτών Βεβαίωσης 
και Αναγκαστικής Είσπραξης 
των Εσόδων του Κράτους 

1. Συνιστώνται στο Υπουργείο Οικονομικών θέσεις 
Ελεγκτών Βεβαίωσης και Αναγκαστικής Είσπραξης των 
Εσόδων του Κράτους. Με αποφάσεις του Υπουργού 
Οικονομικών καθορίζεται ή ανακαθορίζεται ο αριθμός 
των θέσεων αυτών, κατανέμονται ή ανακατανέμονται οι 
θέσεις αυτές σε υπηρεσιακές μονάδες, καθορίζονται ή 
ανακαθορίζονται οι οργανικές μονάδες όλων των επι¬ 
πέδων και οι οργανικές θέσεις αυτών που καλύπτονται 
από τους ελεγκτές του πρώτου εδαφίου της παραγρά¬ 
φου αυτής. Ειδικά, για τις υπηρεσίες που συγκροτούν 
τη Γενική Γραμματεία Δημοσίων Εσόδων οι παραπάνω 
αποφάσεις εκδίδονται από τον Γ ραμματέα της Γ ενικής 
Γραμματείας Δημοσίων Εσόδων. 

2. α. Οι θέσεις των Ελεγκτών Βεβαίωσης και Αναγκα¬ 
στικής Είσπραξης των Εσόδων του Κράτους καλύπτο¬ 
νται από υπαλλήλους όλων των κλάδων του Υπουργείου 
Οικονομικών και των εποπτευομένων από αυτό Οργα¬ 
νισμών και Νομικών Προσώπων, που επιλέγονται, μετά 
από σχετικές προκηρύξεις αυτών από τους παρακάτω 
κλάδους ή υπηρεσίες του Υπουργείου Οικονομικών: α) 
των εφοριακών και τελωνειακών υπαλλήλων κατά προ¬ 
τεραιότητα, β) των λοιπών κλάδων και υπηρεσιών του 
Υπουργείου Οικονομικών και γ) των εποπτευομένων από 
το Υπουργείο Οικονομικών Οργανισμών και Νομικών 

Προσώπων, εφόσον οι θέσεις δεν καλύπτονται από τις 
περιπτώσεις α' και β'. 

β. Ειδικά για τη Γενική Γραμματεία Δημοσίων Εσόδων, 
η αρμοδιότητα αυτή ασκείται από τον Γ ενικό Γ ραμμα- 
τέα Δημοσίων Εσόδων με αναλογική εφαρμογή των 
σχετικών ρυθμίσεων. 

γ. Η υποπερίπτωση 2 της περίπτωσης 4 της υποπαρα- 
γράφου Ε.2. του ν. 4093/2012 (Α’ 222) αναδιατυπώνεται 
ως έξης: 

«(2) να επιλέγει και να τοποθετεί τους προϊσταμένους 
των οργανικών μονάδων και υπηρεσιών που υπάγονται 
στη Γ ενική Γ ραμματεία Δημοσίων Εσόδων, σύμφωνα με 
τα κριτήρια και κατά παρέκκλιση της διαδικασίας που 
προβλέπεται στον Υπαλληλικό Κώδικα (ν. 3548/2007) 
και να αποφασίζει την πρόωρη λήξη της θητείας τους, 
λόγω μη εκπλήρωσης των τεθέντων ποιοτικών και πο¬ 
σοτικών στόχων.» 

3. Οι υποψήφιοι επιλέγονται από πίνακα επιτυχόντων 
που καταρτίζεται μετά από επιτυχή εκπαίδευση σε θέ¬ 
ματα φορολογίας, φορολογικού ελέγχου και αναγκα¬ 
στικής είσπραξης εσόδων, σε συνδυασμό με αξιολόγηση 
των τυπικών και λοιπών ουσιαστικών προσόντων τους. 
Ο πίνακας επιτυχόντων που μπορεί να καταρτίζεται 
για όλη την Επικράτεια ή ανά Διοικητική Περιφέρεια 
ισχύει επί μία τριετία και οι θέσεις που κενώνονται 
καλύπτονται από τον πίνακα αυτόν. Με αποφάσεις του 
Υπουργού Οικονομικών ή του Γ ενικού Γ ραμματέα της 
Γ ενικής Γ ραμματείας Δημοσίων Εσόδων κατά περίπτω¬ 
ση, καθορίζονται: α) τα απαιτούμενα τυπικά προσόντα 
των υποψηφίων όπως τίτλοι σπουδών, πτυχίο ΑΕΙ ή ΤΕΙ, 
μεταπτυχιακοί ή διδακτορικοί τίτλοι και η συνάφεια 
αυτών με το αντικείμενο της θέσης εργασίας, γνώση 
ξένης γλώσσας, γνώση ηλεκτρονικού υπολογιστή, β) τα 
ουσιαστικά προσόντα αυτών όπως εξειδίκευση, προ¬ 
ηγούμενη εμπειρία, γ) το είδος, ο χρόνος και ο τρό¬ 
πος της εκπαίδευσης, καθώς και η βαθμολογία αυτής 
που πρέπει να επιτύχει ο υποψήφιος για να θεωρηθεί 
ότι την έχει περαιώσει με επιτυχία, η οποία αποτελεί 
απαραίτητο προσόν κατάταξης των υποψηφίων στον 
πίνακα ή τους πίνακες επιτυχόντων, δ) οι συντελεστές 
βαρύτητας των τυπικών και ουσιαστικών προσόντων 
των υποψηφίων, καθώς και κάθε άλλο θέμα σχετικό με 
την αξιολόγηση, την επιλογή αυτών και την κατάρτιση 
του πίνακα ή των πινάκων επιτυχόντων. 

4. Για διάστημα δύο ετών από την αρχική τοποθέτησή 
τους σε θέση ελεγκτή βεβαίωσης και αναγκαστικής 
είσπραξης των εσόδων του Κράτους, οι υπάλληλοι χα¬ 
ρακτηρίζονται ως βοηθοί ελεγκτή. Τα καθήκοντα και 
οι υποχρεώσεις των βοηθών ελεγκτών βεβαίωσης και 
αναγκαστικής είσπραξης των εσόδων του Κράτους είναι 
ίδια με αυτά των ελεγκτών, μπορεί όμως να διαφορο¬ 
ποιείται η υπηρεσία τοποθέτησής τους ή οι υποθέσεις 
που χρεώνονται, ανάλογα με τις ιδιαίτερες γνώσεις 
τους, σύμφωνα με συγκεκριμένα κριτήρια, όπως αυτά 
καθορίζονται με απόφαση του Υπουργού Οικονομικών ή 
του Γ ενικού Γ ραμματέα της Γ ενικής Γ ραμματείας Δημο¬ 
σίων Εσόδων, κατά περίπτωση. Με την πρώτη ανανέωση 
της διετίας, μετά από την επιτυχή αξιολόγησή τους, 
χαρακτηρίζονται ως ελεγκτές. 

Η θητεία μπορεί να ανανεώνεται μέχρι τρεις φορές, 
μετά από επιτυχή αξιολόγηση, με το πέρας της οποίας 
ο υπάλληλος μετακινείται υποχρεωτικά σε αντίστοιχη 
θέση άλλης οργανικής μονάδας. 


5. Οι ελεγκτές βεβαίωσης και αναγκαστικής είσπρα¬ 
ξης των εσόδων του Κράτους επανέρχονται υποχρε¬ 
ωτικά στην υπηρεσία από την οποία μετακινήθηκαν 
ή αποσπάστηκαν ή μετακινούνται σε άλλη υπηρεσία 
χωρίς να τοποθετούνται σε θέση ελεγκτή εφόσον: α) 
λήξει η θητεία τους, β) δεν αξιολογηθούν επιτυχώς, γ) 
ασκηθεί σε βάρος τους πειθαρχική δίωξη για σοβα¬ 
ρό παράπτωμα ή ποινική δίωξη που σχετίζεται με την 
υπηρεσία , δ) τους επιβληθεί οποιαδήποτε πειθαρχική 
ποινή προσωρινής παύσης ή προστίμου μεγαλύτερη του 
μήνα και ε) διαπιστωθεί ότι δεν υποβάλλουν δήλωση 
περιουσιακής κατάστασης ή έχουν υποβάλλει μεν τέτοια 
δήλωση αλλά κρίνεται ως ανακριβής. 

6. Οι υπάλληλοι που μετακινούνται ή αποσπώνται σε 
θέσεις ελεγκτών βεβαίωσης και αναγκαστικής είσπρα¬ 
ξης των εσόδων του Κράτους έχουν το δικαίωμα να 
υποβάλλουν υποψηφιότητα και να επιλεγούν ως προϊ¬ 
στάμενοι οργανικής μονάδας οποιουδήποτε επιπέδου. 
Εφόσον αποδεχθούν τέτοια θέση και αναλάβουν καθή¬ 
κοντα απαλλάσσονται από τα καθήκοντα του ελεγκτή 
βεβαίωσης και αναγκαστικής είσπραξης των εσόδων 
του Κράτους ταυτόχρονα με την ανάληψη των νέων 
καθηκόντων τους, επανέρχονται δε σε αυτήν εφόσον 
απαλλαγούν από τα καθήκοντα της συγκεκριμένης θέ¬ 
σης, με τη λήξη της πρώτης θητείας τους ως προϊ¬ 
σταμένων, εκτός αν αυτό γίνεται λόγω πειθαρχικών ή 
ποινικών παραπτωμάτων που υπέπεσε ο υπάλληλος. 

7. Οι προϊστάμενοι διευθύνσεων, οι οποίοι με την τοπο¬ 
θέτησή τους και την ανάληψη υπηρεσίας αποδέχονται 
ταυτόχρονα τους ποιοτικούς και ποσοτικούς στόχους 
που προσδιορίζονται από τον Γενικό Γραμματέα της 
Γενικής Γραμματείας Δημοσίων Εσόδων, κατανέμουν 
αυτούς στους προϊσταμένους των υπό αυτών οργανικών 
μονάδων, επιπέδου υποδιεύθυνσης ή τμήματος ή αυτο¬ 
τελούς Γ ραφείου , οι δε προϊστάμενοι των τμημάτων ή 
αυτοτελών Γραφείων κατανέμουν αυτούς μεταξύ των 
ελεγκτών βεβαίωσης και αναγκαστικής είσπραξης κατά 
περίπτωση. Η ανάληψη καθηκόντων ελεγκτή βεβαίωσης 
και αναγκαστικής είσπραξης των εσόδων του Κράτους 
σημαίνει και την αυτοδίκαιη αποδοχή των στόχων αυ¬ 
τών ακόμη και στην περίπτωση που αυτό γίνεται σε 
αντικατάσταση μετακινούμενου ή αποσπώμενου ελε¬ 
γκτή μετά την έναρξη της περιόδου αξιολόγησης. 

8. Από 1η Ιανουάριου 2015, η διετής τουλάχιστον επι¬ 
τυχής άσκηση καθηκόντων σε θέση ελεγκτή βεβαίωσης 
και αναγκαστικής είσπραξης των εσόδων του Κράτους 
θεωρείται ως απαραίτητη προϋπόθεση για την επιλογή 
προϊσταμένων οργανικών μονάδων οποιουδήποτε επι¬ 
πέδου που στελεχώνονται από τους ως άνω ελεγκτές. 
Η επιτυχής άσκηση καθηκόντων σε θέση προϊσταμένου 
οργανικής μονάδος κάθε επιπέδου, επί διετία, από το 
έτος 2011 και μετά, στην οποία έχουν κατανεμηθεί θέ¬ 
σεις των ως άνω ελεγκτών θεωρείται και ως επιτυχής 
άσκηση καθηκόντων ελεγκτή βεβαίωσης και αναγκαστι¬ 
κής είσπραξης των εσόδων του Κράτους. 

9. Οι τοποθετήσεις, μετακινήσεις ή αποσπάσεις των 
επιλεγέντων ελεγκτών βεβαίωσης και αναγκαστικής 
είσπραξης των εσόδων του Κράτους, γίνονται με απο¬ 
φάσεις του Γ ενικού Γ ραμματέα της Γ ενικής Γ ραμματείας 
Δημοσίων Εσόδων ή του κατά περίπτωση αρμόδιου 
οργάνου. 

10. Οι ελεγκτές βεβαίωσης και αναγκαστικής είσπρα¬ 
ξης των εσόδων του Κράτους για τα πειθαρχικά τους 

παραπτώματα υπάγονται στο Πειθαρχικό Συμβούλιο, το 
οποίο είναι αρμόδιο για τα πειθαρχικά παραπτώματα 
των υπαλλήλων του κλάδου εφοριακών. 

11. Στην αρμόδια Διεύθυνση Προσωπικού της Γενικής 
Γραμματείας Δημοσίων Εσόδων δημιουργείται Μητρώο 
ελεγκτών βεβαίωσης και αναγκαστικής είσπραξης των 
εσόδων του Κράτους. Στο Μητρώο αυτό καταχωρούνται 
όσοι επιλέγονται ως ελεγκτές με τις διαδικασίες του 
παρόντος άρθρου, καθώς και όσοι επελέγησαν με τις 
αρχικές του διατάξεις από την έναρξη ισχύος του ν. 
3943/2011. Στο Μητρώο αυτό, εκτός των βασικών στοι¬ 
χείων καταχωρείται η υπηρεσία που ασκεί καθήκοντα 
ο ελεγκτής, η απόδοση και αξιολόγηση αυτού, καθώς 
και οι εξειδικεύσεις του σε ελεγκτικά ή εισπρακτικά 
καθήκοντα. Με απόφαση του Γενικού Γραμματέα της 
Γ ενικής Γ ραμματείας Δημοσίων Εσόδων καθορίζονται 
ή ανακαθορίζονται οι λεπτομέρειες και οι διαδικασίες 
τήρησης του Μητρώου αυτού.» 

2. Η επιλογή, η τοποθέτηση και η λήξη της θητείας 
των προϊσταμένων όλων των οργανικών μονάδων που 
συγκροτούν το Υπουργείο Οικονομικών διενεργείται, 
σύμφωνα με τις διατάξεις της παρ. 21 του άρθρου 55 
του ν. 4002/2011 (Α' 180). 

3. Στο πρώτο εδάφιο της περίπτωσης στ' της πα¬ 
ραγράφου 2 του άρθρου 14 του Κώδικα Φορολογικής 
Απεικόνισης Συναλλαγών (ΚΦΑΣ), όπως θεσπίζεται με 
την υποπαράγραφο Ε1 της παρ. Ε του άρθρου πρώτου 
του ν. 4093/2012 (Α' 222) οι λέξεις «για χρονικό διάστημα 
έξι (6) μηνών από τη δημοσίευση του παρόντος νόμου» 
αντικαθίστανται με τις λέξεις «από τη δημοσίευση του 
παρόντος νόμου και μέχρι 30 Ιουνίου 2013». 

4. Οι διατάξεις της παρ. 4, του άρθρου 2, του π.δ. 61/ 
1997 (Α' 53) τροποποιούνται ως εξής: 

«4. Τρεις (3) θέσεις προσωπικού με σύμβαση εργασίας 
ιδιωτικού δικαίου του άρθρου 33, παράγραφοι 2-5, του 
ν. 2190/1994.» 

5. Στη Γενική Γραμματεία Δημοσίων Εσόδων του 
Υπουργείου Οικονομικών συνιστώνται δύο (2) θέσεις 
προσωπικού με σύμβαση εργασίας ιδιωτικού δικαίου 
του άρθρου 33, παράγραφοι 2-5, του ν. 2190/1994, όπως 
αυτές κωδικοποιήθηκαν με τις διατάξεις της παραγρά¬ 
φου 9 του άρθρου 55 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α' 98). 

ΚΕΦΑΛΑΙΟ Β' 

ΔΙΑΤΑΞΕΙΣ ΑΡΜΟΔΙΟΤΗΤΑΣ ΓΕΝΙΚΗΣ 
ΓΡΑΜΜΑΤΕΙΑΣ ΥΠΟΥΡΓΕΙΟΥ ΟΙΚΟΝΟΜΙΚΩΝ 
ΚΑΙ ΓΕΝΙΚΗΣ ΓΡΑΜΜΑΤΕΙΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 

Άρθρο 69 

1. Στο Κεφάλαιο Β' του ν. 3986/2011 (Α' 152) προστίθε¬ 
ται νέο άρθρο 17Β ως εξής: 

«Άρθρο 17Β 

Ρυθμίσεις για ακίνητα των νομικών προσώπων 
του ν. 590/1977 (Α' 146) 

1. Ακίνητα που ανήκουν στα νομικά πρόσωπα της παρ. 
4 του άρθρου 1 του ν. 590/1977 ή επί των οποίων τα 
νομικά αυτά πρόσωπα διατηρούν δικαίωμα διακατοχής 
ή ασκούν τη διοίκηση και διαχείρισή τους, σύμφωνα με 
την κείμενη νομοθεσία, υπάγονται σε διαδικασία πολε- 
οδομικής ωρίμανσης και αποκτούν βιώσιμη επενδυτική 


ταυτότητα με εφαρμογή των διατάξεων των άρθρων 
11 έως 16 του παρόντος Κεφαλαίου και σύμφωνα με 
τα ειδικότερα οριζόμενα στις επόμενες παραγράφους. 

2. Την αίτηση και τις συνοδεύουσες αυτήν μελέτες 
που αναφέρονται στην παράγραφο 2 του άρθρου 12 
του παρόντος Κεφαλαίου μπορεί να υποβάλει και το 
ενδιαφερόμενο νομικό πρόσωπο ή ο ασκών δικαιώματα 
διοίκησης, διαχείρισης και αξιοποίησης επί της περι¬ 
ουσίας του κατά τις κείμενες διατάξεις ή ο έλκων εκ 
του νομικού προσώπου δικαιώματα. Όλες οι πράξεις 
που αναφέρονται στα άρθρα 12 έως 15 του παρόντος 
Κεφαλαίου αναφορικά με τα ακίνητα της παραγράφου 
1 του παρόντος άρθρου αναρτώνται υποχρεωτικά στο 
δικτυακό τόπο της Γ ενικής Γ ραμματείας Δημόσιας Πε¬ 
ριουσίας του Υπουργείου Οικονομικών. 

3. Η αξιοποίηση των ακινήτων της παραγράφου 1 γί¬ 
νεται αποκλειστικά με βάση τη νομοθεσία περί ανά¬ 
πτυξης και αξιοποίησης της περιουσίας των νομικών 
προσώπων του άρθρου 1 παρ. 4 του ν. 590/1977. Τυχόν 
εμπράγματα δικαιώματα του Ελληνικού Δημοσίου ή των 
νομικών προσώπων της παραγράφου 1 επί των ακινήτων 
της παραγράφου 1 δεν θίγονται από τις διατάξεις του 
παρόντος άρθρου.» 

2. Το προϊόν της, σύμφωνα με τα άρθρα 11 έως 16 και 
17Β του ν. 3986/2011, αξιοποίησης των ακινήτων που ανή¬ 
κουν στα νομικά πρόσωπα της παρ. 4 του άρθρου 1 του 
ν. 590/1977 ή επί των οποίων τα νομικά αυτά πρόσωπα 
διατηρούν δικαίωμα διακατοχής ή ασκούν τη διοίκηση 
και διαχείρισή τους διατίθεται αποκλειστικώς για τη 
χρηματοδότηση, ενίσχυση και ανάπτυξη του εν γένει 
κοινωνικού και φιλανθρωπικού έργου τους. 

Αρθρο 70 

1. Οι όροι του με αριθμό 2560/10.7.1972 συμβολαίου της 
Συμβολαιογράφου Αθηνών Ελένης Πουσκούρη-Κουρε- 
μένου, το οποίο δημοσιεύτηκε στο ΦΕΚ Α' 122, 20.7.1972, 
όπως τροποποιήθηκε με το υπ’ αριθ. 187490/ 12.8.1976 
συμβόλαιο του συμβολαιογράφου Αθηνών Ιωάννου 
Στεργίου Καβαλέκα, το οποίο δημοσιεύτηκε στο ΦΕΚ 
Α' 228, 28.8.1976, όπως ισχύουν, μπορούν να τροποποιη¬ 
θούν με μεταγενέστερη συμφωνία των συμβαλλόμενων 
μερών και των καθολικών ή ειδικών διαδόχων τους, που 
δημοσιεύεται στην Εφημερίδα της Κυβερνήσεως. Ιδίως 
είναι δυνατή: (α) η τροποποίηση και κατάργηση του άρ¬ 
θρου 4 ώστε να επιτρέπεται η μεταβίβαση του εν λόγω 
ακινήτου αλλά και η αλλαγή της μορφής, του σκοπού 
της χρήσης και της εν γένει νομικής και πραγματικής 
του κατάστασης χωρίς ωστόσο να καταργηθεί ολικά ο 
ξενοδοχειακός προορισμός του ακινήτου, (β) η κατάρ¬ 
γηση του άρθρου 6 και της εκεί ηρτημένης διαλυτικής 
αίρεσης, (γ) η κατάργηση του άρθρου 8 παράγραφος 
3, ώστε να επιτρέπεται η μεταβίβαση του συνόλου των 
μετοχών του κυρίου του ακινήτου και (δ) η κατάργηση 
ή τροποποίηση λοιπών υποχρεώσεων της Εθνικής Τρά¬ 
πεζας της Ελλάδος, ώστε να διευκολυνθεί η από κοινού 
αξιοποίηση των ακινήτων της παρούσας παραγράφου 
και της παραγράφου 2. 

2. Η από 20.12.1975 σύμβαση μεταξύ του Ελληνικού 
Δημοσίου, του ΕΟΤ, της Εθνικής Τράπεζας της Ελλάδος 
(ΕΤΕ) και της εταιρίας ΑΣΤΗΡ Α.Ξ.Ε. (η οποία απορρο- 
φήθηκε από την ΕΤΕ), η οποία κυρώθηκε με το ν. 377/ 
1976 (Α'177), μπορεί να λυθεί, αζημίως για όλα τα μέρη, 
με μεταγενέστερη συμφωνία των συμβαλλομένων με- 

ρών και των καθολικών ή ειδικών τους διαδόχων, που 
δημοσιεύεται στην Εφημερίδα της Κυβερνήσεως. 

3. Για τις τροποποιήσεις των εν λόγω συμβάσεων, το 
Ελληνικό Δημόσιο εκπροσωπείται από τον Υπουργό 
Οικονομικών και ο ΕΟΤ εκπροσωπείται από τον Υπουργό 
Τουρισμού, οι οποίοι αποφασίζουν μετά από εισήγηση 
της Εταιρίας Ακινήτων Δημοσίου Α.Ε. και του Ταμείου 
Αξιοποίησης Ιδιωτικής Περιουσίας του Δημοσίου Α.Ε. 
(ΤΑΙΠΕΔ). 

4. Γ ια τα ακίνητα, στα οποία αφορούν οι συμβάσεις 
των παραγράφων 1 και 2, είναι δυνατό να εκδοθεί κοι¬ 
νό ΕΣΧΑΔΑ, υπό την προϋπόθεση ότι τα ακίνητα αυτά 
θα αξιοποιηθούν από κοινού, μέσω εισφοράς από το 
ΤΑΙΠΕΔ του ακινήτου της παραγράφου 2 στην ανώνυ¬ 
μη εταιρία ΑΣΤΗΡ ΒΟΥΛΙΑΓΜΕΝΗΣ και στη συνέχεια 
πώλησης του συνόλου των μετοχών που κατέχουν η 
ΕΤΕ και το ΤΑΙΠΕΔ στην εν λόγω εταιρία κατά το άρ¬ 
θρο 5 παρ. 1 περίπτωση ζ' του ν. 3986/2011. Το κοινό 
ΕΣΧΑΔΑ εκδίδεται κατόπιν αιτήσεως του ΤΑΙΠΕΔ, που 
υποβάλλεται και πριν από την εισφορά του ακινήτου 
του στην ΑΣΤΗΡ ΒΟΥΛΙΑΓΜΕΝΗΣ. Η έκδοση του προε¬ 
δρικού διατάγματος με το οποίο θα εγκρίνεται το κοινό 
ΕΣΧΑΔΑ προϋποθέτει την ολοκλήρωση της εισφοράς 
του ακινήτου του ΤΑΙΠΕΔ στην ΑΣΤΗΡ ΒΟΥΛΙΑΓΜΕΝΗΣ. 

Άρθρο 71 

Ρύθμιση θεμάτων περί Ο.Δ.Ι.Ε. Α.Ε. 

1. Στο τέλος της περίπτωσης β' της παρ. 7 του άρθρου 
13 του ν. 4111/2013 (Α' 18) προστίθενται τα ακόλουθα 
εδάφια: 

«Η Ο.Δ.Ι.Ε. Α.Ε. δύναται να εκμισθώνει στον Παραχωρη- 
σιούχο οποιεσδήποτε εγκαταστάσεις και οποιαδήποτε 
κινητά και ακίνητα ιδιοκτησίας της που ευρίσκονται στο 
Μαρκόπουλο Αττικής. Η Γ ενική Συνέλευση των μετόχων 
της Ο.Δ.Ι.Ε. Α.Ε. καθορίζει ελεύθερα τη διαδικασία για 
την εκμίσθωση, η οποία μπορεί να εξελιχθεί παράλ¬ 
ληλα με τον ανωτέρω διεθνή πλειοδοτικό διαγωνισμό. 
Το ύψος του μισθώματος καθορίζεται από τη Γενική 
Συνέλευση των μετόχων της Ο.Δ.Ι.Ε. Α.Ε. αφού ληφθεί 
υπόψη αποτίμηση ανεξάρτητου αποτιμητή και γνωστο¬ 
ποιείται στους υποψήφιους επενδυτές πριν την υποβολή 
δεσμευτικών προσφορών. Η μίσθωση και τα εκατέρωθεν 
δικαιώματα και υποχρεώσεις διέπονται αποκλειστικά 
από τους όρους που συμφωνούνται μεταξύ της Ο.Δ.Ι.Ε. 
Α.Ε. και του Παραχωρησιούχου, με την επιφύλαξη των 
γενικών διατάξεων του Αστικού Κώδικα, μη εφαρμο- 
ζομένου του π.δ. 34/1995 (Α’ 30). Η ανωτέρω μίσθωση 
υπάγεται στον προσυμβατικό έλεγχο του Ελεγκτικού 
Συνεδρίου που διενεργείται σύμφωνα με το νόμο επί του 
διεθνούς πλειοδοτικού διαγωνισμού που προβλέπεται 
στην παρούσα περίπτωση β'. 

2. Μετά τη λήξη κάθε οικονομικής χρήσεως τα αδιά¬ 
θετα ποσά των κερδών από το αμοιβαίο ιπποδρομιακό 
στοίχημα αποδίδονται στο Ελληνικό Δημόσιο. 

Άρθρο 72 

Τροποποίηση διατάξεων 
των ν. 3867/2010 και ν. 3965/2011 

1. Το πρώτο και δεύτερο εδάφιο της παρ. 2 του άρθρου 
20 του ν. 3867/2010 (Α' 128) αντικαθίστανται ως εξής: 

«Το ΣΣΕ είναι εννεαμελές: Μέλη του Συμβουλίου 
αποτελούν ο Υπουργός Οικονομικών, ο Αναπληρωτής 
Υπουργός Οικονομικών ή, σε περίπτωση μη ορισμού 


Αναπληρωτή, ο Υφυπουργός Οικονομικών, ο Γενικός 
Γραμματέας του Υπουργείου Οικονομικών, ο Διοικη¬ 
τής της Τράπεζας της Ελλάδος, ο καθ’ ύλην αρμόδιος 
Υποδιοικητής της Τράπεζας της Ελλάδος, ο Πρόεδρος 
της Επιτροπής Κεφαλαιαγοράς, ο Πρόεδρος και ο Δι- 
ευθύνων Σύμβουλος του Ταμείου Χρηματοπιστωτικής 
Σταθερότητας, καθώς και ένα πρόσωπο εγνωσμένου κύ¬ 
ρους, με ειδικές γνώσεις στο χρηματοπιστωτικό τομέα, 
που ορίζεται από τον Υπουργό Οικονομικών. Πρόεδρος 
του ΣΣΕ ορίζεται ο Υπουργός Οικονομικών, ο οποίος 
αναπληρώνεται από τον Αναπληρωτή Υπουργό Οικο¬ 
νομικών ή, εάν δεν έχει οριστεί, από τον Υφυπουργό 
Οικονομικών.» 

2. Το δεύτερο εδάφιο της παρ. 2 του άρθρου 2 του ν. 
3965/2011 (Α' 113) τροποποιείται ως εξής: 

«Μέχρι την απόσχιση του κλάδου εμπορικών δραστη¬ 
ριοτήτων του Ταμείου, για την κάλυψη σημαντικής επί 
έλαττον απόκλισης από το ελάχιστο όριο των εφαρ¬ 
μοστέων δεικτών ρευστότητας, μετά από απόφαση του 
Διοικητικού Συμβουλίου του Ταμείου, το Ταμείο μπορεί 
να κάνει χρήση πόρων του από παρακαταθήκες, με σκο¬ 
πό να επανέλθει ο δείκτης ρευστότητάς του.» 

3. Η διάταξη της παραγράφου 2 του άρθρου 72 ισχύει 
από την ημερομηνία της κατάθεσής της στο Κοινο¬ 
βούλιο. 

Άρθρο 73 

Συμπλήρωση διατάξεων του ν. 4152/2013 

1. Το δεύτερο εδάφιο της περίπτωσης 3 της υποπαρα- 
γράφου Β.10. της παραγράφου Β. του άρθρου πρώτου 
του ν. 4152/2013 (Α' 107) αντικαθίσταται, από τότε που 
ίσχυσε, ως εξής: 

«Κατ’ εξαίρεση, όταν η ανάκτηση αφορά κρατική ενί¬ 
σχυση που έχει χορηγηθεί σε παραλήπτες που δραστη¬ 
ριοποιούνται σε παραμεθόριες περιοχές της Ελλάδας, 
λαμβάνεται ειδική μέριμνα για τις συγκεκριμένες προ¬ 
ϋποθέσεις που αφορούν στους παραλήπτες αυτούς, 
κατά τη διάρκεια της διαδικασίας έκδοσης απόφασης 
ανάκτησης της Ευρωπαϊκής Επιτροπής, σύμφωνα με τις 
γενικές αρχές του δικαίου της Ευρωπαϊκής Ένωσης.» 

2. Η περίπτωση β' της παρ. 4 του άρθρου 202 του 
Κώδικα Διοικητικής Δικονομίας (ν. 2717/1999), όπως η 
παράγραφος αυτή προστέθηκε με την περίπτωση 6 της 
υποπαραγράφου Β.10 της παραγράφου Β του άρθρου 
πρώτου του ν. 4152/2013 αντικαθίσταται, από τότε που 
ίσχυσε, ως εξής: 

«β) Πιθανολογείται σοβαρά η παρανομία της εθνικής 
ή ενωσιακής πράξης ανάκτησης, και». 

3. Το στοιχείο γγ' της υποπερίπτωσης στ' της περί¬ 
πτωσης 2 της υποπαραγράφου Γ.2. του άρθρου πρώτου 
του ν. 4152/2013, αντικαθίσταται από τότε που ίσχυσε, 
ως εξής: 

«γγ.'Εχει επιτυχώς ολοκληρώσει τη διαδικασία εξε¬ 
τάσεων, όπως αυτή ορίζεται στην υποπαράγραφο Γ.3.». 

4. Στο τέλος της υποπαραγράφου Ε.6. της παραγρά¬ 
φου Ε. του άρθρου πρώτου του ν. 4152/2013 προστίθεται 
στοιχείο ζ', ως εξής: 

«ζ. τους κανόνες για τον προσδιορισμό του ασυμβί¬ 
βαστου και για το χαρακτηρισμό οποιοσδήποτε κατά¬ 
στασης ως σύγκρουση συμφερόντων για τα μέλη του 
Οργάνου Διοίκησης.» 

5. Η υποπαράγραφος ΙΔ.3. της παραγράφου ΙΔ του ν. 
4152/2013 τροποποιείται ως εξής: 

α. Οι λέξεις «σε ό, τι αφορά αποκλειστικά τις μισθο- 
λογικές τους αποδοχές» αντικαθίστανται με τις λέξεις 
«σε ό,τι αφορά αποκλειστικά τον τρόπο υπολογισμού 
των μισθολογικών τους αποδοχών και το βαθμολογικό 
τους καθεστώς». 

β. Στο τέλος της υποπαραγράφου ΙΔ.3. προστίθεται 
νέο εδάφιο ως εξής: 

«Η ρύθμιση του προηγούμενου εδαφίου εφαρμόζεται 
από 1.6.2013.» 

Άρθρο 74 

Τροποποιήσεις του ν. 4002/2011 

1. Στο τέλος της περίπτωσης γ' της παρ. 3 του άρ¬ 
θρου 28 του ν. 4002/2011 (Α' 180), μετά τη λέξη «παίγνια» 
προστίθενται οι λέξεις «, ή αυτεπάγγελτα». 

2. Στο δεύτερο εδάφιο της παρ. 3Α του άρθρου 28 
του ν. 4002/2011, μετά τις λέξεις « της ΟΠΑΠ Α.Ε.» προ¬ 
στίθενται οι λέξεις «επιβλέπει και μεριμνά την τήρηση 
εκ μέρους της ΟΠΑΠ Α.Ε.». 

3. Το πρώτο εδάφιο της παρ. 1 του άρθρου 51 του ν. 
4002/2011 αντικαθίσταται ως εξής: 

«Αν παραβιάζονται οι διατάξεις της κάθε φορά ισχύ- 
ουσας νομοθεσίας περί παιγνίων ή των κανονιστικών 
αποφάσεων που εκδίδονται κατ’ εξουσιοδότησή τους 
ή των όρων των αδειών, η Ε.Ε.Ε.Π. με απόφασή της:». 

4. Στο πρώτο εδάφιο της παρ. 5 του άρθρου 23 του 
ν. 4141/2013 (Α' 81) η φράση «όπου απαιτείται διεξαγωγή 
αστυνομικού έργου της περίπτωσης ζ' της παραγρά¬ 
φου 3 του ίδιου άρθρου» αντικαθίσταται από τη φράση 
«όπου απαιτείται διεξαγωγή αστυνομικού έργου, της 
περίπτωσης ζ' της παρ. 3 του άρθρου 28 του ν. 4002/2011 
(Α' 180)». 

5. Η παρ. 8 του άρθρου 22 του ν. 3691/2008 (Α' 166) 
καταργείται. 

6. Το άρθρο 15 του ν. 4110/2013 (Α’ 17) καταργείται. 

Άρθρο 75 

Τροποποίηση διατάξεων για το Ε.ΣΥ.Π. 

Το άρθρο 38 του ν. 3979/2011 (Α' 138) αντικαθίσταται 
ως εξής: 

« Άρθρο 38 

1. Οι δαπάνες για την παροχή υπηρεσιών ηλεκτρονι¬ 
κών επικοινωνιών και των συναφών προς αυτές πλη¬ 
ροφοριακών συστημάτων, όλων των φορέων της Γε¬ 
νικής Κυβέρνησης, με την επιφύλαξη των διατάξεων 
της παραγράφου 5 του παρόντος, εξοφλούνται μέσω 
Ενιαίου Συστήματος Πληρωμών (Ε.ΣΥ.Π.) που συνιστάται 
και λειτουργεί στη Γ ενική Γ ραμματεία Δημοσιονομικής 
Πολιτικής του Υπουργείου Οικονομικών. 

Οι δαπάνες αυτές δεν υπόκεινται στον προληπτικό 
έλεγχο του Ελεγκτικού Συνεδρίου. 

2. Στο Ε.ΣΥ.Π. δημιουργείται Μητρώο Φορέων, στο 
οποίο εντός πέντε (5) μηνών από την έναρξη λειτουρ¬ 
γίας του Ε.ΣΥ.Π. καταχωρίζονται με δική τους μέριμνα 
υποχρεωτικά όλοι οι φορείς της παραγράφου 1. 

3. Μέσα σε πέντε (5) μήνες από την έναρξη λειτουρ¬ 
γίας του Ε.ΣΥ.Π., οι πάροχοι υπηρεσιών ηλεκτρονικών 
επικοινωνιών οφείλουν να καταχωρίσουν στο Ε.ΣΥ.Π., 
μέσω πληροφοριακού συστήματος διαχείρισης, κάθε 
στοιχείο που αφορά υπηρεσίες ηλεκτρονικών επικοι¬ 
νωνιών προς τους φορείς της παραγράφου 1. 


Με απόφαση του Υπουργού Οικονομικών καθορίζονται 
ο χρόνος έναρξης λειτουργίας του Ε.ΣΥ.Π., η αρμόδια 
Διεύθυνση της Γενικής Γραμματείας Δημοσιονομικής 
Πολιτικής για την τήρηση του Μητρώου Φορέων, η δι¬ 
αδικασία και ο ειδικότερος τρόπος καταχώρισης, η ορ¬ 
γάνωση και λειτουργία του πληροφοριακού συστήματος 
διαχείρισης, τα τέλη και οι δαπάνες που εξοφλούνται 
μέσω Ε.ΣΥ.Π, η διαδικασία, ο χρόνος και τα στοιχεία 
καταχώρισης στο Ε.ΣΥ.Π, η διαλειτουργικότητα των 
πληροφοριακών συστημάτων του Ε.ΣΥ.Π. με άλλα συ¬ 
στήματα για την παρακολούθηση και εκτέλεση του προ¬ 
ϋπολογισμού. Με την ίδια απόφαση καθορίζονται επίσης, 
τα αρμόδια όργανα για την εκκαθάριση και πληρωμή 
των εν λόγω δαπανών, τα απαιτούμενα δικαιολογητικά, 
η ευθύνη των εκκαθαριστών και των αρμόδιων για την 
πληρωμή οργάνων, ο τύπος των τίτλων πληρωμής και 
ο τρόπος εξόφλησης αυτών, κατά παρέκκλιση των δι¬ 
ατάξεων του ν. 2362/1995 (Α' 247), όπως ισχύει και των 
λοιπών διατάξεων που ορίζουν διαφορετική διαδικασία 
πληρωμής, καθώς και κάθε άλλη αναγκαία λεπτομέρεια 
για την πληρωμή της εν λόγω δαπάνης. 

4. Μετά το πέρας της ανωτέρω προθεσμίας: (α) τα 
σχετικά τέλη και δαπάνες εξοφλούνται αποκλειστικά 
μέσω του Ε.ΣΥ.Π., σύμφωνα με τα οριζόμενα στην από¬ 
φαση του Υπουργού Οικονομικών που προβλέπεται στην 
παράγραφο 3 του παρόντος και (β) κανένα τέλος ή 
δαπάνη δεν αναγνωρίζεται ούτε εκκαθαρίζεται ή πλη¬ 
ρώνεται εάν δεν είναι καταχωρημένο στο Ε.ΣΥ.Π.. 

5. Οι φορείς που λόγω της ειδικής φύσεως ή απο¬ 
στολής τους καλύπτονται από το απόρρητο (εθνική 
άμυνα, εθνική ασφάλεια, διεθνείς σχέσεις της χώρας) 
εξαιρούνται από την εφαρμογή του παρόντος άρθρου. Ο 
καθορισμός των φορέων αυτών γίνεται με κοινή απόφα¬ 
ση του Υπουργού Οικονομικών και του κατά περίπτωση 
αρμόδιου Υπουργού, που εκδίδεται εντός δύο μηνών 
από την έναρξη λειτουργίας του Ε.ΣΥ.Π.. 

6. Για τη λειτουργία του Ε.ΣΥ.Π. συνιστώνται στη Δ53- 
Διεύθυνση Πληροφοριακών Συστημάτων της Γενικής 
Γραμματείας Δημοσιονομικής Πολιτικής, δύο Τμήματα 
των οποίων οι αρμοδιότητες θα καθοριστούν με την 
απόφαση της παραγράφου 3 του παρόντος. Για τη στε- 
λέχωση των Τμημάτων αυτών συνιστώνται δώδεκα (12) 
οργανικές θέσεις στον κλάδο ΠΕ Πληροφορικής και δύο 
(2) οργανικές θέσεις στον κλάδο ΔΕ Πληροφορικής, οι 
οποίες προστίθενται στις υφιστάμενες οργανικές θέσεις 
του Γενικού Λογιστηρίου του Κράτους. Των Τμημάτων 
αυτών προίστανται υπάλληλοι του κλάδου ΠΕ Πληρο¬ 
φορικής.» 

Άρθρο 76 

Τροποποίηση διατάξεων του ν. 2731/1999 

1. Η παρ. 3 του άρθρου 12 του ν. 2731/1999 (Α' 138) 
αντικαθίσταται, από τότε που ίσχυσε, ως εξής: 

«3. Η επιχορήγηση προς Μη Κυβερνητικές Οργανώσεις 
(Μ.Κ.Ο.), σωματεία, αστικές μη κερδοσκοπικές εταιρείες, 
Ν.Π.Ι.Δ. ή φυσικά πρόσωπα, ανεξαρτήτως ποσού επιχο¬ 
ρήγησης και από οποιονδήποτε φορέα του Δημοσίου και 
αν προέρχεται, επιτρέπεται εφεξής υπό τις ακόλουθες 
προϋποθέσεις: 

α) Υποβολή ειδικής έκθεσης προς τον αρμόδιο Υπουρ¬ 
γό, με σαφή και πλήρη αιτιολόγηση ως προς την ανα¬ 
γκαιότητα και τη νομιμότητα της δαπάνης. Στην ειδική 
έκθεση θα μνημονεύονται απαραιτήτως όλα τα μέλη 

των συλλογικών οργάνων διοίκησης των ανωτέρω νο¬ 
μικών προσώπων, καθώς και κάθε τρίτου προσώπου στο 
οποίο έχουν τυχόν ανατεθεί αρμοδιότητες διοίκησης. 

β) Χορήγηση ειδικής έγκρισης του αρμόδιου Υπουρ¬ 
γού, παρεχομένης σε αυτόν της δυνατότητας απομείω- 
σης του ύψους της προτεινόμενης δαπάνης ή πλήρους 
απόρριψής της, εάν η δημοσιονομική κατάσταση του 
Κράτους δεν την καθιστά εφικτή. 

γ) Η απόφαση έγκρισης του αρμόδιου Υπουργού με το 
σχετικό φάκελο κοινοποιείται στην Οικονομική Αστυνο¬ 
μία, στη Γ ενική Διεύθυνση Οικονομικής Επιθεώρησης του 
Υπουργείου Οικονομικών, στο Ελεγκτικό Συνέδριο και 
στη Διεύθυνση Προϋπολογισμού Γενικής Κυβέρνησης 
του Γ ενικού Λογιστηρίου του Κράτους. 

Οποιαδήποτε επιχορήγηση χωρίς την τήρηση των 
παραπάνω προϋποθέσεων, συνιστά για τους δημόσι¬ 
ους λειτουργούς απιστία σχετική με την υπηρεσία που 
τιμωρείται σύμφωνα με το άρθρο 256 Π.Κ.» 

2. Στο τέλος της παρ. 3 του άρθρου 13 του ν. 3965/ 

2011 (Α' 113) προστίθεται εδάφιο ως εξής: 

«Οι συμβάσεις ειδικού επιστημονικού προσωπικού του 
Ο.Δ.Δ.Η.Χ. του προηγούμενου εδαφίου που είναι ενεργές 
την 30.5.2013 παρατείνονται αυτοδικαίως από το χρόνο 
λήξης τους μέχρι την 31.12.2013.» 

3. Το προσωπικό που αποσπάται στο Συμβούλιο Οι¬ 
κονομικών Εμπειρογνωμόνων (Σ.Ο.Ε.) μπορεί να επιλέ¬ 
γει είτε τις αποδοχές της θέσης προέλευσης είτε τις 
αποδοχές που ορίζονται για το ειδικό επιστημονικό 
προσωπικό του Σ.Ο.Ε.. 

ΚΕΦΑΛΑΙΟ Γ 

ΛΟΙΠΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΩΝ 
ΟΙΚΟΝΟΜΙΚΩΝ, ΕΣΩΤΕΡΙΚΩΝ, ΔΙΟΙΚΗΤΙΚΗΣ 
ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 
ΚΑΙ ΕΠΙΚΡΑΤΕΙΑΣ 

Αρθρο 77 

Συμπλήρωση του άρθρου 10 του ν. 4071/2012 

1. Στο τέλος της παρ. 1 του άρθρου 10 του ν. 4071/ 

2012 προστίθενται τα εξής: 

«Ειδικότερα: 

α. Οφειλές που βεβαιώθηκαν ταμειακά στις Δ.Ο.Υ. σε 
βάρος των αναφερόμενων στην παρούσα παράγραφο 
επιχειρήσεων: 

(αα) διαγράφονται με πράξεις της βεβαιούσας εν ευ- 
ρεία εννοία αρχής και 

(αβ) βεβαιώνονται σε βάρος του οικείου Ο.Τ.Α. μόνο 
για τα ποσά των κύριων οφειλών που ορίζονται στα 
προηγούμενα εδάφια της παρούσας παραγράφου, με 
βάση χρηματικό κατάλογο που συντάσσεται σε βάρος 
του, για το ποσό της κύριας οφειλής, όπως αυτό προ¬ 
κύπτει από εκδοθείσες πράξεις επιβολής προστίμων ή 
αποφάσεων καταλογισμού ή φύλλα ελέγχου ή πράξεις 
προσδιορισμού φόρου προστιθέμενης αξίας, καθώς και 
από το φόρο εισοδήματος ή παρακρατούμενους φό¬ 
ρους, έστω και αν τα ανωτέρω έχουν καταστεί απρό¬ 
σβλητα λόγω απόρριψης τελεσίδικα των προσφυγών 
που ασκήθηκαν εναντίον τους ή άπρακτης παρόδου 
της προθεσμίας της προσφυγής. 

Τυχόν καταβληθέντα ποσά από τις επιχειρήσεις της 
παρούσας παραγράφου ή από τα συνυπεύθυνα με αυτές 
πρόσωπα που αφορούν τις βεβαιωμένες οφειλές τους, 


δεν αναζητούνται και αποσβένουν κατά προτεραιότητα 
αντίστοιχο μέρος των επιβληθέντων πρόσθετων φόρων 
και προστίμων, και συνυπολογίζονται κατά τη διαγρα¬ 
φή και επαναβεβαίωση σύμφωνα με τα οριζόμενα στις 
υποπεριπτώσεις αα' και αβ' της παρούσας παραγράφου. 

β. Οφειλές για τις οποίες κατά την έναρξη ισχύος της 
παρούσας διάταξης έχουν εκδοθεί καταλογιστικές πρά¬ 
ξεις σε βάρος των αναφερόμενων στην παρούσα παρά¬ 
γραφο επιχειρήσεων και δεν έχουν βεβαιωθεί ταμειακά 
βεβαιώνονται σε βάρος του οικείου Ο.Τ.Α. μόνο για τα 
ποσά των κύριων οφειλών, σύμφωνα με τα οριζόμενα 
στην υποπερίπτωση αβ' με βάση χρηματικό κατάλογο 
που συντάσσεται σε βάρος του. 

Για οφειλές που δεν έχουν κατά την έναρξη ισχύος 
της παρούσας διάταξης βεβαιωθεί εν ευρεία εννοία σε 
βάρος των αναφερόμενων στην παρούσα παράγραφο 
επιχειρήσεων και οι οποίες προκύπτουν από έλεγχο που 
έχει ήδη διαταχθεί και δεν έχει ολοκληρωθεί: 

(γα) ολοκληρώνεται ο έλεγχος και συντάσσεται σχε¬ 
τικό πόρισμα, προκειμένου να εκδοθούν οι οικείες κα- 
ταλογιστικές πράξεις, 

(γβ) βεβαιώνονται σε βάρος του οικείου Ο.Τ.Α. μόνο τα 
ποσά των κύριων οφειλών, σύμφωνα με τα οριζόμενα 
στην υποπερίπτωση αβ' με βάση χρηματικό κατάλογο 
που συντάσσεται σε βάρος του, για το ποσό της κύ¬ 
ριας οφειλής, όπως αυτό προκύπτει από το πόρισμα 
του ελέγχου. 

δ. Γ ια οφειλές που δεν έχουν κατά την έναρξη ισχύος 
της παρούσας διάταξης βεβαιωθεί εν ευρεία εννοία σε 
βάρος των αναφερόμενων στην παρούσα παράγραφο 
επιχειρήσεων και για τις οποίες δεν έχει διαταχθεί μέχρι 
την έναρξη ισχύος της παρούσας διάταξης έλεγχος: 

(δα) διενεργείται κατά προτεραιότητα τακτικός έλεγ¬ 
χος από το αρμόδιο κατά περίπτωση ελεγκτικό όργανο 
σε όλα τα φορολογικά αντικείμενα και 
(δβ) βεβαιώνονται σε βάρος του οικείου Ο.Τ.Α. μόνο 
τα ποσά των κύριων οφειλών σύμφωνα με τα οριζόμενα 
στην υποπερίπτωση αβ' με βάση χρηματικό κατάλογο 
που συντάσσεται σε βάρος του, για το ποσό της κύ¬ 
ριας οφειλής, όπως αυτό προκύπτει από το πόρισμα 
του ελέγχου. 

ε. Με τη δικαστική αμφισβήτηση των οφειλών των 
Ο.Τ.Α. που έχουν βεβαιωθεί κατά τα οριζόμενα στις 
προηγούμενες περιπτώσεις της παρούσας παραγράφου, 
δεν εφαρμόζονται οι απαλλαγές που ορίζονται στις πε¬ 
ριπτώσεις α' έως και δ' της παρούσας παραγράφου και 
οι Ο.Τ.Α. επιβαρύνονται και με τους πρόσθετους φόρους, 
πρόστιμα και λοιπές επιβαρύνσεις και προσαυξήσεις, 
σύμφωνα με τις ισχύουσες διατάξεις. 

στ. Η εξόφληση από τους οικείους Ο.Τ.Α. των οφει¬ 
λών, όπως αυτές θα βεβαιωθούν κατ’ εφαρμογή των 
περιπτώσεων α' έως και δ' της παρούσας παραγράφου, 
συντελείται με τους ακόλουθους τρόπους: 

(ί) δια συμψηφισμού, σύμφωνα με τις διατάξεις της 
παρ. 1 του άρθρου 2 της από 31.12.2011 Πράξης Νομοθε¬ 
τικού Περιεχομένου (Α'268) που κυρώθηκε με το άρθρο 
δεύτερο του ν. 4047/2012 (Α'31) και τις διατά-ξεις της 
παραγράφου 5 του άρθρου πρώτου της από 30.4.2012 
Πράξης Νομοθετικού Περιεχομένου που κυρώθηκε με το 
άρθρο δεύτερο του ν. 4079/2012 (Α' 180), κατά παρέκ¬ 
κλιση του χρόνου βεβαίωσης των οφειλών των Ο.Τ.Α. 
που προβλέπεται σε αυτόν, 

(π) από ίδιους πόρους, επιτρεπόμενης και της σύναψης 
δανείου κατ’ ανάλογη εφαρμογή της παρ. 1 του άρθρου 
2 του ν. 4038/2012 (ΑΊ4). 

ζ. Εκκρεμείς, κατά την έναρξη ισχύος του παρόντος, 
δίκες λόγω άσκησης ενδίκων βοηθημάτων από τις επι¬ 
χειρήσεις της παρούσας παραγράφου κατά είτε των 
πράξεων καταλογισμού είτε των πράξεων ταμειακής 
βεβαιώσεως, καταργούνται. Εκκρεμείς υποθέσεις ενώ¬ 
πιον αρμόδιων οργάνων για τη διοικητική επίλυση των 
διαφορών απορρίπτονται για τυπικούς λόγους. 

Άρθρο 78 

Θέματα αρμοδιότητας 

Υπουργείου Παιδείας και Θρησκευμάτων και 
Πολιτισμού και Αθλητισμού 

1. Στο τέλος της περίπτωσης 2 της υποπαραγράφου 
Θ.18 της παρ. Θ του άρθρου πρώτου του ν. 4093/2012 
(Α' 222), όπως αυτό τροποποιήθηκε με το άρθρο 30 του 
ν. 4111/2013 (Α' 18), προστίθεται εδάφιο ως εξής: 

«Οι εγγυητικές επιστολές που κατατέθηκαν, σύμφωνα 
με την περίπτωση ζ' της παρ. 3 του άρθρου 6 του ν. 
3696/2008 (Α' 177) από τα Κέντρα Μεταλυκειακής Εκ¬ 
παίδευσης (Κολλέγια, όπως μετονομάστηκαν με το ν. 
4093/2012) που διαθέτουν ισχύουσα άδεια ίδρυσης και 
άδεια λειτουργίας επιστρέφονται στους αιτούντες μετά 
την 1η Μάΐου 2013. Δεν επιστρέφονται οι εγγυητικές επι¬ 
στολές, που υποβλήθηκαν από Κέντρα Μεταλυκειακής 
Εκπαίδευσης (Κολλέγια, όπως μετονομάστηκαν με το ν. 
4093/2012), η άδεια ίδρυσης ή/ και η άδεια λειτουργίας 
των οποίων έχουν ανακληθεί με υπουργική απόφαση 
μέχρι τη δημοσίευση του παρόντος. Στις περιπτώσεις 
αυτές η εφαρμογή της παρ. 4 του άρθρου 7 του ν. 3696/ 
2008 παρατείνεται έως την 31η Αυγούστου 2013.» 

2. Η παρ. 6 του άρθρου 136 του ν. 2725/1999 (Α' 121) 
αντικαθίσταται ως εξής: 

«6. Η Γενική Γραμματεία Αθλητισμού μπορεί με απόφασή 
της, κατόπιν αιτήματος και με δαπάνη της οικείας αθλητι¬ 
κής ομοσπονδίας, να ιδρύει περιοδικές Σχολές Προπονη¬ 
τών. Με την ίδια απόφαση ρυθμίζονται τα θέματα λειτουρ¬ 
γίας κάθε σχολής, των προσόντων των υποψηφίων, του 
εκπαιδευτικού προσωπικού και κάθε άλλο συναφές θέμα. 
Στην απόφαση αυτή καθορίζεται επίσης υποχρεωτικά: α) 
το χρηματικό ποσό για τα συνολικά δίδακτρα φοίτησης 
εκάστου υποψηφίου που δε μπορεί να υπερβεί κατ’ ανώ¬ 
τατο όριο τα 250,00 ευρώ, καταβαλλόμενα ανταποδοτικά 
από κάθε υποψήφιο και β) η ελάχιστη χρονική διάρκεια 
σπουδών, καθώς και οι συνολικές ώρες υποχρεωτικής 
παρακολούθησης των μαθημάτων της σχολής για κάθε 
υποψήφιο, που δεν μπορούν σε καμία περίπτωση να είναι 
λιγότερες του 95% των συνολικών ωρών διδασκαλίας για 
κάθε περίοδο. Η Γ ενική Γ ραμματεία Αθλητισμού ελέγχει 
τα διπλώματα των περιοδικών Σχολών Προπονητών ως 
προς τη νομιμότητά τους, δύναται δε να ορίζει ομάδα 
εργασίας έργο της οποίας θα είναι η παρακολούθηση της 
πιστής τήρησης των όρων λειτουργίας της σχολής, όπως 
αυτοί καθορίζονται με την απόφαση λειτουργίας της. Στα 
μέλη των ομάδων αυτών δεν καταβάλλεται αποζημίωση.» 

Άρθρο 79 

Τροποποίηση των άρθρων 22 
του ν. 4109/2013 και 3Β του ν. 2362/1995 

1. Η παρ. 2 του άρθρου 22 του ν. 4109/2013 (Α'16), αντι¬ 
καθίσταται ως εξής: 


«2. Η Υπηρεσία Δημοσιονομικού Ελέγχου στο Υπουρ¬ 
γείο Οικονομικών και η αρμόδια Υπηρεσία Επιτρόπου 
του Ελεγκτικού Συνεδρίου εξυπηρετούν και τη Γενική 
Γ ραμματεία Συντονισμού.» 

2. Η παρ. 7 του άρθρου 3Β του ν. 2362/1995 (Α' 247), 
όπως αυτή προστέθηκε με το άρθρο 19 του ν. 4151/2013 
(Α' 103), αντικαθίσταται ως εξής: 

«7. α) Με απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης, Οικονομικών 
και του κατά περίπτωση αρμόδιου Υπουργού, ρυθμίζονται 
ζητήματα, σχετικά με τις αρμοδιότητες, τη διάρθρωση, 
την οργάνωση και λειτουργία των Γενικών Διευθύνσε¬ 
ων Οικονομικών Υπηρεσιών των Υπουργείων, καθώς και 
ζητήματα μεταφοράς θέσεων και προσωπικού των μο¬ 
νάδων που αναδιαρθρώνονται ή κατ’ άλλο τρόπο εντάσ¬ 
σονται στη δομή των Γ ενικών Διευθύνσεων Οικονομικών 
Υπηρεσιών στις οργανικές μονάδες των τελευταίων. 

β) Με όμοια απόφαση, είναι δυνατή, σε περίπτωση 
διάσπασης ή συγχώνευσης Υπουργείων, η σύσταση, 
συγχώνευση ή κατάργηση αντίστοιχου αριθμού Γενι¬ 
κών Διευθύνσεων Οικονομικών Υπηρεσιών και η ρύθμιση 
θεμάτων σχετικά με τις αρμοδιότητες, τη διάρθρωση, τη 
λειτουργία τους, ζητήματα μεταφοράς θέσεων και προ¬ 
σωπικού των μονάδων. Οι ως άνω αποφάσεις καλύπτουν 
περιπτώσεις όπου στις Γ ενικές Διευθύνσεις Οικονομικών 
Υπηρεσιών εντάσσονται και άλλες οργανικές μονάδες 
του υπουργείου, σύμφωνα με το εδάφιο β' της παρα¬ 
γράφου 1 του παρόντος άρθρου ή βάσει οποιοσδήποτε 
άλλης εξουσιοδοτικής διάταξης. 

γ) Σε περίπτωση συγχώνευσης Γενικών Διευθύνσε¬ 
ων Οικονομικών Υπηρεσιών λόγω της συγχώνευσης 
Υπουργείων, στη θέση προϊσταμένου Γενικής Διεύθυν¬ 
σης Οικονομικών Υπηρεσιών επανατοποθετείται από 
το αρμόδιο προς τούτο όργανο ένας από τους προϊ¬ 
σταμένους των συγχωνευόμενων Γενικών Διευθύνσε¬ 
ων Οικονομικών Υπηρεσιών, με βάση τη μοριοδότηση 
της τελευταίας χρονικά διενεργηθείσας κρίσης για τις 
επιλογές προϊσταμένων Γ ενικών Διευθύνσεων Οικονο¬ 
μικών Υπηρεσιών. Οι προϊστάμενοι που δεν επανατοπο- 
θετούνται, σύμφωνα με τις διατάξεις του προηγούμενου 
εδαφίου, τοποθετούνται από το αρμόδιο προς τούτο 
όργανο σε κενή θέση προϊσταμένου Διεύθυνσης και, αν 
δεν υπάρχει, στην πρώτη θέση προϊσταμένου Διεύθυν¬ 
σης που θα κενωθεί Ως τότε θεωρούνται προϊστάμενοι 
Διεύθυνσης και τα καθήκοντά τους προσδιορίζονται με 
απόφαση του οικείου Υπουργού ανάλογα με τις υπη¬ 
ρεσιακές ανάγκες.» 

Άρθρο 80 

Οι εγγυήσεις που προβλέπονται στην παράγραφο 1 
του άρθρου 1 της από 14.9.2011 Πράξης Νομοθετικού 
Περιεχομένου που κυρώθηκε με το άρθρο πρώτο του 
ν. 4031/2011 (Α’ 256), ως εκάστοστε ισχύει, παρέχονται 
από 1.1.2013 έως και 30.6.2014. Με απόφαση του Υπουρ¬ 
γού Οικονομικών, κατόπιν εισήγησης της Τράπεζας της 
Ελλάδος, το ως άνω χρονικό διάστημα δύναται να πα- 
ρατείνεται. Με όμοια απόφαση ορίζεται το ύψος της 
προμήθειας». 

Άρθρο 81 

Κυρώνεται, σύμφωνα με το άρθρο 7 του κυρωμένου 
με το ν. 3424/1927 (Α' 298) Καταστατικού της Τράπεζας 
της Ελλάδος η από 25ης Φεβρουάριου 2013 απόφαση 

της 80ής Ετήσιας Τακτικής Γενικής Συνέλευσης των 
Μετόχων της Τράπεζας της Ελλάδος, περί τροποποίη¬ 
σης άρθρου του Καταστατικού της ίδιας Τράπεζας, το 
κείμενο της οποίας έχει ως εξής: 

«Στο άρθρο 71 προστίθενται λέξεις στο τέλος του 
πρώτου εδαφίου της τρίτης παραγράφου ως εξής: 

Άρθ| 

Έναρξη 


«, καθώς και από ομόλογα του Ελληνικού Δημοσί¬ 
ου που κατέχει για σκοπούς νομισματικής πολιτικής 
στο πλαίσιο του προγράμματος του Ευρωσυστήματος 
για τις Αγορές Τίτλων (δθουπίίθδ Μαιΐκβίε ΡωρΓαπιπίθ 
-8ΜΡ)»». 

>ο 82 
ισχύος 


Οι διατάξεις του παρόντος νόμου ισχύουν από τη δημοσίευσή του στην Εφημερίδα της Κυβερνήσεως, εκτός 
αν ορίζεται διαφορετικά στις επιμέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 10 Ιουλίου 2013 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΔΙΟΙΚΗΤΙΚΗΣ ΜΕΤΑΡΡΥΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 


ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 


ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 


ΕΠΙΚΡΑΤΕΙΑΣ 

ΔΗΜΗΤΡΙΟΣ ΣΤΑΜΑΤΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 11 Ιουλίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001631207130032 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































